
Edi torial 


Editorial 


are cine credea mai acum câteva decenii că Târgul Piteștilor, de 
băcani și meșteșugari, avea să devină în zilele noastre un oraș în care 
cultura să-și facă cunoscută prezenţa cu atâta vigoare? 

Probabil nu mulți, doar cutezătorii... 

Acest lucru a devenit un adevăr, ceva palpabil și vizibil cu ochiul liber de către 
orişicine trăiește aici ori numai tranzitează locul. Și este așa tocmai datorită unor 
oameni care s-au dedicat în totalitate emancipării acestei comunităţi, oferindu-i 
nu numai hrană organică, ci și spirituală, fără de care noi toți am îi rămas niște 
biete făpturi interesate doar de câștigul unei vieți relativ tihnite. 

Prefacerile survenite în structura de bază a societăţii piteștene din ultimul 
deceniu au venit pe fondul formării unei noi generaţii de intelectuali, mult mai 
numeroasă, mai statornică și mai hotărâtă să transforme, în și mai bine, 
existenta stare de lucruri. Foamea de cultură a devenit uneori mai apăsătoare 
decât cea trupească, organică, împingându-i pe tineri să gândească, să planițice 
și să pună în scenă o gamă mult mai variată de evenimente culturale. 

Recenta integrare în cadrul marii familii a statelor europene ne forțează și ne 

acesteia, predarea istoriei ar trebui să îi ajute pe tineri să dobândească o gândire critică 
pentru a analiza și interpreta informaţia în mod responsabil, să recunoască complexitatea 

REȘEDINȚA DOMNEASCĂ TEMI 


ORARĂ 





DE LA PITEȘTI 


La finele secolului al XIV-lea și începutul celui următor, 
asistam în cele două țări românești de la răsărit și sud de 
Carpaţi la „implantarea” curților domnești în unele orașe, 
fenomen ce avea drept scop consolidarea urbanizării 
acestora. 


Atestări documentare 


ale curții domnești de la Pitești 

Curțile domnești pot fi împărţite, după felul în care erau 
iolosite de domnie, în două categorii: curți domnești 
oficiale — aflate în localităţile unde domnii au rezidat în cea 
mai mare parte a domnie lor și curți domnești temporare — 
allate în târgurile importante ale țării unde domnia avea 
diverse interese. În aceste târguri, curțile domnești se 
aflau sub cârmuirea vornicilor „niște castelani ai domnului, 
ce rezidau cu o putere armată, un rost militar, în castelul 
domnesc ce forma nucleul târgului”. În Tara Românească 
pe lângă vornicul de târg, funcţiona și pârcălabul care, 
spre deosebire de Moldova, era „un funcţionar orășenesc 
pentru bâlciuri” și lua vama, venitul ocolului, rânduia târgul 
și oborul de vite. 

Toate localităţile unde domnii au emis acte pot îi 
considerate reședințe domnești temporare. Ele se 
deosebesc însă prin faptul că doar puţine la număr 
prezentau un real interes pentru domnie. Acestea erau în 
mod special orașele, din care unele aveau adevărate curţi 
domnești, altele doar case domnești, iar în cele unde nu 
exista o clădire specială, destinată unor astfel de vizite, 
domnul și curtea ce-l însoțea locuia în casele unui boier 
de vază. Orașelor li se adaugă satele care aparțineau 
direct domnului. 

Reședințele domnești temporare deveneau oraşele 
țării, importante din punct de vedere economic, politic, 
strategic, religios etc. În unele dintre acestea, domnitorii 
au construit curți domnești, unde poposeau însoțiți de 
membrii ai divanului, în deplasări ce se făceau frecvent în 
anumite perioade ale anului. Pe lângă dreptul de 
proprietate, domnul avea în orașe și dreptul de a.ţine 
scaun de judecată. Aceste scaune de judecată vor 
dispărea în secolul al XVII-lea, odată cu accelerarea 
procesului de decădere a orașelor. 

Reședinţele domnești temporare se înscriu în așa 
numitul fenomen a! domniei itinerante și au funcționat pe 
aproape tot cuprinsul Evului Mediu românesc. Deosebirea 
dintre acestea și curțile domnești oficiale este făcută prin 

mențiuni de genul „cetatea de scaun” sau „în minunata și 
strălucita cetate de scaun”, care se întâlnesc numai la 
cele din urmă. 

Energia economică a orașului, dar și poziţia sa 
geografică care-i asigura o legătură directă cu capitalele 
Țării Românești — Curtea de Argeș, Câmpulung, 
Târgoviște și București, au determinat alegerea Piteștilor 
ca reședință domnească temporară. 

Prima atestare documentară a orașului Pitești 
datează de la 20 mai 1388, când Mircea cel Bătrân 
(1386-1418) dăruiește mănăstirii Cozia „o moară în 
hotarul Piteștilor”. Urmează o a doua la 19 iunie 1421, 
când aceeași mănăstire are „două mori la Pitești”. În 
timpul domniei lui Mircea cel Bătrân existau deja în Țara 
Românească unsprezece centre comerciale, unele târguri 
și altele orașe: Argeșul (numit mai târziu Curtea de 
Argeș), Târgoviștea, Severinul, Bistriţa, Târgul Jiului, 
Râmnicul (Vâlcii), Câmpulung, Pitești, Giurgiu, Brăila, și 
Turnu (Măgurele). Al doisprezecelea, Târgșorul — numit în 
documente Forum Novum (târgul nou), a fost întemeiat 
chiar de marele domnitor. 

Numele Piteștilor dispare din documente pentru șaizeci 
de ani, când la 16 august 1481, apare în hrisovul lui 
Basarab Țepeluș ca loc al sfatului domnesc. 

Deja la sfârșitul secolului al XV-lea, Piteștii căpătaseră 
faimă și ajunseseră punct geografic de orientare, căci la 
13 iulie 1499, se arăta un hotar „până la drumul Topanei 
care merge la Pitești”. | 

Ulterior venirea şi șederea domnilor ţării la Pitești 
nu mai este ceva neobișnuit. Astfel, la 6 iunie 1508, 
Mihnea cel Rău (1508-1509), dă hrisov „scris în 
Pitești”, iar într-o carte a lui Vlăduț din 1 aprilie 1510 
se arată că a fost scrisă în „orașul Pitești”. Este prima 
menţionarea a Piteștiului ca oraș. | 

Neagoe Basarab (1512-1521) a petrecut multă vreme 
în zona Argeșului, staționând atât la Curtea de Argeș, cât 
și la Pitești. Într-un hrisov emis de cancelaria acestui 
domnitor la 22 noiembrie 1517 este semnalată existența 
curților domnești la Pitești. Hrisovul se încheia astfel: „Și 
eu Moisi scriitor, care am scris în noile curți din orașul 
Pitești...”. Cu siguranță că voievodul avea acum palatul 
său, dar „noile curţi” arată că o curte domnească fusese şi 
mai înainte. Predilecţia lui Neagoe Basarab pentru Pitești, 
de unde a emis un număr sigur de 19 documente (unul în 
1516 la 3 noiembrie; patru în 1517, la 21 ianuarie, 18 
iunie, 19 iulie, respectiv 22 noiembrie; patru în 1518, la 18 

ianuarie, 28 ianuarie, 29 iulie și la 18 decembrie; zece în 
1519 la 10 ianuarie-august, 13 ianuarie, 15 ianuarie, 21 
ianuarie, 28 ianuarie 22 aprilie, 6 mai, 28 iunie, 9, 
respectiv 11 iulie), „pe care nu a manifestat-o în aceeași 
măsură faţă de București (s. n.), de unde ni s-au păstrat 
numai 16 documente emise în domnia acestui voievod, 
credem că se datorează pe de o parte preocupărilor 
domnului pentru construcția ansamblului mănăstiresc de 
la Curtea de Argeș, iar pe de altă parte, așezării orașului 
la o distanță mai mică de Craiova, sediul puterii boierilor 
Craiovești, familie din care Neagoe Basarab provenea. 
La Piteşti, domnul și sfatul său țineau scaun de 
judecată. Hotărârile luate erau consemnate în hrisoave și 
porunci domnești. Astfel, înainte de 1519, avea loc o 
judecată, despre care avem informaţii doar dintr-o 
scrisoare a spătarului Lazăr către brașoveni, în care se 
vorbește despre Dragoslav și Mihăilă din Brănești în 
judecată cu un brașovean: „pentru pâra lor, că s-au pârât 
în Pitești cu Balmăș Hanăș, înaintea domnului și s-au 
prins să meargă la Brașov, să le facă judecată să |i să 
plătească. Dar el nu s-a ţinut de judecată. Deci ei au pus 
mâna pe un fecior al lui, pe care l-au ținut la Brănești'. 
Din Pitești domnitorul a purtat o vie corespondență cu 
orasele Braşov și Sibiu. S-a păstrat scrisoarea cu data de 








26 august 1516 trimisă brașovenilor. Pe lângă limba 
slavonă, în cancelaria domnească de la Pitești a fost 
folosită și limba latină. La 18 decembrie 1518, Neagoe 
Basarab s-a adresat sibienilor în limba latină, printr-o 
scrisoare expediată din Pitești. 

Rolul pe care a dorit să i-l confere acest voievod 
actualei capitale a Argeșului, reiese din două documente. 
Primul, emis la 18 ianuarie 1518 se încheia astfel: „Și eu, 
Florea, care am scris în minunatul foișor al Piteștilor”; 
afirmaţia indică faptul că Neagoe crease o nouă formă de 
arhitectură, care îl impresionase pe grămătic. Al doilea 
document, era emis la 6 mai 1519 „în minunatul scaun din 
Pitesti”, calificativ ce s-a mai păstrat pentru perioada 
respectivă, doar pentru curțile domnești de la Târgoviște 
și București, și pentru capodopera arhitecturală de la 
Argeș. La cele arătate mai sus s-ar putea adăuga și 
posibilitatea ca Neagoe Basarab să fi avut moșie 
personală aici. 

A suscitat interesul istoricilor faptul că ia numai nouă 
ani după ce Neagoe Basarab a emis ultimul său 
document cunoscut din acest oraș, la 5 mai 1528 se 
vorbește de „satul Pitești”. Ginerele lui Neagoe Basarab, 
Radu de la Afumaţi (1522-1523, 1524-1525, cu întreruperi 

și 1525-septembrie 1529) da mănăstirii Argeș „jumătate 
din Pitești și din sat și din moară și din vamă și din tot ceea 
ce a fost partea jupanului Oancea vistier”, iar la 25 mai 
același an „jumătate din satul Pitești, jumătate din vecini, 
jumătate din câmpul care este pentru hrană și jumătate 
din moară”. Aurelian Sacerdoţeanu este de părere că la 
data respectivă orașul, târgul și satul se aflau în aceleași 
hotare, „fără ca între ele să fie o delimitare teritorială 
precisă, ci numai una funcţională: oraș semi-agrar”. 

De la domnitorul Radu de la Afumaţi ni s-a păstrat un 
singur document emis în Pitești, la 2 septembrie 1528. 

Orașul Pitești este folosit ca reședință temporară și de 
domnitorul Vlad Înecatul (1530- -1532), de la care avem 
șase documente emise aici la: 2 mai 1531, scris în 
„cetatea Pitești”, 28 mai 1532, 14 iulie 1532, 21 iulie 1532, 
14 iulie 1532 și 10 august 1532-1533. Calitatea de 
reședință domnească a acestui oraș, în vremea lui Vlad 
Înecatul, este subliniată și de faptul că hrisovul din 2 mai 
1532 este scris, așa după cum se menţionează, în cetatea 
Pitești (cetate de scaun), iar cel din 28 mai 1532 „în 
scaunul Pitești”. 

Până la sfârșitul secolului al XV-lea, mai emit 
documente din Pitești, domnitorii: Vlad Vintilă de la Slatina 
(Buzăului) (1532-1535), de la care avem unul singur, din 
28 august 1533. Din document reiese că orașul Pitești era 
pe plan egal cu Argeșul și Râmnicul, căci orășenii erau 
obligați să plătească mănăstirii Tismana vamă la vad la 
Diiu”. 

Acest domnitor elaborase în iarna 1533-1534, 
împreună cu Ferdinand | de Habsburg (1521-1564) — cu 
care purtase intense tratative — un plan de răscoală 
antiotomană. 

Pregătirea de luptă a domnului muntean reiese din 
faptul că în numai doi ani după urcarea pe tron, el a strâns 
tributul de șase ori, din care doar unul a fost trimis la 
Poartă, motivând față de locuitori că sultanul urma să 
întreprindă o nouă expediţie militară și cerea noi subsidii. 

Planul antiotoman a fost trădat marelui vizir Ibrahim 
Pașa, precum și așa-zisului guvernator otoman al 
Ungariei, Aloisio Gritti, aflat în trecere prin Tara 
Homânească între sfârșitul lui iulie și începutul lui august 
1534, de gruparea boierească filoturcă, condusă de 
logofătul Vâlsan Furcovici, rudă prin alianță a 
Craioveștilor, amestecați și ei în trădare. Tabăra lui Gritti, 
care se îndrepta spre Târgoviște, unde ar fi trebuit să-l 
înlocuiască pe Vlad Vintilă, dar nu a mai ajuns, a fost 
atacată de oastea domnului la 29 iulie 1534, pe câmpul 
dintre satele de atunci Cătunul (azi dispărut) și Turcești- 
Războieni (cartier al localităţii Pitești de azi), la răsărit de 
Drumul Mare, în apropiere de Pădurea Roșu (dispărută şi 
ea, al cărui nume evoca împrejurările sângeroase). Au 
fost capturați și pedepsiţi fără milă între 75 și 184 de 
prizonieri și decapitați conducătorii opozanților (marele 

logofăt Vâlsan Furcovici, fratele său marele spătar Radu, 
pârcălabul Stan cu doi fii, Peia fost mare spătar, Staico al 


lui Pârvan mare vistier ș.a.), împreună cu un pretendent. 


domnesc ascuns în tabăra lui Gritti, cu a cărui fiică 
nelegitimă era probabil căsătorit. 

Uciderea lui Vlad Vintilă de către boierii complotiști, 
înfăptuită între 10 și 13 iunie 1535, a pus capăt planului de 
cooperare antiotomană cu Ferdinand | de Habsburg, 
solicitat, fapt interesant, de către domnul muntean, căruia 
istoriografia română nu i-a acordat în trecut atenţia 
cuvenită. 

De la Pătrașcu cel Bun (1554-1557) se păstrează patru 
acte, după cum urmează: 5 iulie 1555, 6 iulie 1555, 28 
aprilie 1556 și 17 iulie 1557. 


Reședința domnească de la 


Pitești în Evul Mediu Târziu 

După anul 1557 nu mai există dovezi ale funcţionării 
cancelariei domnești la Pitești, ceea ce se explică prin 
concentrarea acestei activități la Târgoviște și București. 
Faptul că sfatul domnesc a încetat să se mai întrunească 
la Pitești nu a afectat existența Curţii Domnești locale, 
care s-a menținut până în secolul al XVIi-lea, datorită 
intensei vieți economice a orașului. 


Biserica Sfântul Gheorghe înainte de restaurarea din 1967 

Astfel, Mihai Viteazul (1593-1601) ar fi stăpânit, pe 
lângă o moară pe Argeș, și case în oraș, folosit ca 
reședință domnească temporară, de unde cancelaria sa a 
emis acte. 

Între anii 1600-1601, armatele polone și oștile sale au 
staționat la Piteşti, unde aveau comandamentele. Un 
informator anonim relatează într-o scrisoare în limba 
italiană, expediată din Pitești la 7 decembrie 1600, despre 
lupta de la Bucov, pe Teleajen (20 octombrie 1600). Într- 


un document în limba germană, din noiembrie 1600, se 


preciza că loan Potock, starostele Cameniţei și general al 
Podoliei, a trimis o scrisoare din Pitești în care anunţa 


înlocuirea lui Mihai cu Simion Movilă. Domnitorul Simion 


Movilă (1600-1602 cu întreruperi) a expediat două scrisori 
din Pitești, la 1 și 5 noiembrie 1601. 

De la Matei Basarab (1632-1654) ne-au parvenit două 
acte emise la Pitești, ambele fiind datate 18 mai 1645, 
având menţiunea „scris la Pod la Pitești”. Nu se știe dacă 
„la Pod” reprezenta un pod de trecere peste un curs de 
apă (un pârâu din oraș sau râul Argeș), sau dacă 
termenul respectiv se referă la o stradă podită cu bârne 
sau scânduri. În Pitesti, până la finele secolului al XIX-lea 
au existat două străzi cu astfel de nume: strada Podului 
sau Podurilor, azi strada Crinului, și strada Podurilor sau 
Podul Viilor, actualmente strada Viilor. S-a numit Podul 
Viilor deoarece această stradă ajungea la podul de peste 
râul Argeș, unde făcea legătura cu drumurile care se 
prelungeau până la viile din Dealul Piteștilor. Se pare că 


Biserica Sfântul Gheorghe azi 








Matei Basarab a construit o curte nouă în Târgul din Vale, 
pe locul ce păstrează numele de „Curtișoara”. 

Legături cu Piteștii a avut și Constantin Șerban (1654- 
1658), care a ridicat din temelii în 1656 Biserica Sfântu 
Gheorghe din centrul orașului și, probabil, în apropierea ei 
a construit un palat cu dependințe, curte și grădină pe 
locul unde se intersectează străzile Teiuleanu și Craiovei. 
„Ultimul domnitor care a avut legături foarte strânse cu 
Piteștii a fost Constantin Brâncoveanu (1688-1714), 
posesor în această zonă a unor mari suprafețe plantate 
cu viță de vie. 

Însemnările zilnice ale acestui domnitor, ca și Cronica 
oficială a domniei lui — intitulată Viața lui Constantin Vodă 
Brâncoveanu  - întocmită de. Radu Greceanu 
consemnează prezența la Pitești a lui Brâncoveanu, în 
septembrie 1963, iulie 1695, 1696, septembrie-octombrie 
1697, 1698, 1706 și 1710. Domnitorul era mare amator de 
a petrece aici culesul viilor, venind de la Târgoviște unde 
petrecea vara, căci temperaturile erau mai suportabile. 

Din „Condica de venituri și cheltuieli a Visteriei de la 
leatul 7202-7212" se menţionează că, în iulie 1695, aga 
Radu Golescu primea 45 de taleri pentru „niște șinarilă și 
cuie” necesare „la foișorul de la viile de la Piteşti”, deci 
pentru o lucrare aflată în execuţie și ajunsă în faza 
realizării acoperișului. Pentru „lucrul pimniţii de la Pitești și 
la 60.000 șindrilă 146 taleri”, după cum arată 
consemnarea din august 1698, din aceeași „Condică”. 

În lunile august-septembrie din același an, Visteria 
plătea „la meșterii ce au lucrat... la cărămidă, la șindrilă, 
la cuie si la alte mărunte, afară de ce au datu de la 
cămară, tl. 65, încă 123 t.”. Pentru „casele domnești de la 
viile de la Pitești”. 

Cercetări relativ recente au demonstrat că „viile de la 
Ptești”, amintite în notele Domnului sau în „Cronica” lui 
Radu Greceanu, făceau parte, împreună cu localitățile 
învecinate — Valea Mare, Izvorani, Târgu Dealului — din 
„ocolul orașului Pitești”, deci că aici se afla „Foișorul de la 
viile de la Pitești”, menţionat mai sus. 

După cum arată „Cronica”, vizitele lui E roavaă la 
Pitești precedaseră ridicarea acestei vremelnice locuinţe 
domnești dintre vii, căci „au venit măriia-sa la Pitești şi 
tăbărându acolo, câteva zile au zăbovit”, deci au locuit în 
celebrele corturi luxoase ale epocii, menționate de unii 
oaspeți ai domnitorului, ca lordul Paget. 

Construcţia a rămas în proprietatea descendenților. 
familiei Brâncoveanu, fiind administrată după începutul 
secolului al XiX-lea de Așezămintele Brâncovenești, până 
când, în veacul trecut, impropriu folosită, a început să se 
ruineze. Nestudiată și nepublicată ca atare, e a fost 
considerată pierdută de unii cercetători, care sugerau 
chiar iniţierea cercetări arheologice pentru a-i descoperi 
urmele. 

Domnitorul a deţinut și case în oraș pe strada 
Brâncoveanu, azi demolate. Au rămas neatinse pivnițele 
sub dărmături. Tot din această perioadă datează casele 
Panţurescu (actual), casa Păiș-Bobancu și casa 
Teodorescu din strada Armand Călinescu. 

În timpul domniei lui Brâncoveanu, în cancelaria de la 
reședința domnească din Pitești, stolnicul Constantin 
Cantacuzino (cca. 1640-1716), șeiul cancelariei și 
consilier intim pentru problemele de politică externă, a 
elaborat o parte din corespondenţa de stat și personală. 
La 2 octombrie 1697, cunoscutul savant umanist, a 
redactat în Pitești o scrisoare adresată lui William Paget 
(1637-1713), om politic și diplomat englez, ambasadorul 
Angliei la Constantinopol între anii 1693 și 1702. 
Scrisoarea a fost semnalată de istoricul englez E.D. 
Tappe, într-un valoros fond de epistole aflat în arhiva 
lordului W. Paget. 


Studii și cercetări arheologice 
pentru perioada medievală 


la Pitești 

Curtea domnească din Pitești și clădirile aferente s-au 
ruinat și au dispărut în perioada numeroaselor și 
distrugătoarelor războaie turco-austro-ruse de la finele 
secolului al XVII-lea și până la începutul secolului al XIX- 
lea. 

Cercetările arheologice, întreprinse în zona centrală a 
orașului în anii 1963 și 1967, cu prilejul lucrărilor de 
restaurare a bisericii domnești Sfântu Gheorghe, s-au 
soldat cu informaţii abundente privind evoluția 
ansamblului medievali de la Pitești. Ele au evidențiat 
modul de viețuire al oamenilor în secolele XII-XVIII, 
descoperindu-se produse ale olarilor din Curtea de Argeș 
și din centrele dunărene. Cu ocazia săpăturilor întreprinse 
în anul 1963, pe terenul unui fost han, situat în strada 
Doamna Bălașa, nr. 3, au fost scoase la iveală 
numeroase fragmente ceramice, rămăşiţe de olărie, 
cărămizi, cahle, ţigle, olane de acoperiș, datate în 
intervalul aferent secolelor XIIi-XLX. 

Noi cercetări arheologice au fost întreprinse în 
februarie 1988 cu ocazia excavaţiilor efectuate pentru 
construirea blocurilor de locuinţe pe terenul cuprins între 
străzile Maior Sonţu, Teiuleanu, Craiovei și Bulevardul 
Republicii. Materialul arheologic descoperit dovedește o 
intensă locuire în perioada medievală, corespunzătoare 
ultimei părți a secolului al XV-lea până în a doua jumătate 
a secolului al XVIII-lea. 

Pentru problema tratată de noi, foarte importantă a fost 
descoperirea Casei Domnesti, pe terenul cuprins între 
străzile Craiovei și Bulevardul Republicii, sub fundaţiile 
actualului bloc „Casa artelor”. La adâncimea de 2,15 m 
față de nivelui actual de călcare, au fost scoase la iveală 

fundații de construcţie din piatră și cărămidă cu mortar din 
var hidraulic cu o lățime de 0,80 m. Investigaţiile efectuate 
au demonstrat că nivelul de săpare a fundaţiei acestei 
construcţii pornea de la un strat de pământ de culoare 
cenușiu-gălbui, cu urme de fragmente de ceramică 
specifică primei jumătăţi a secolului ai XV-lea. După 
înlăturarea pământului, pe o mare suprafaţă de teren au 
fost dezvelit părţile subterane ale construcţiei de plan 
dreptunghiular cu laturile de 9,60/7,40 m. Zidurile, groase 
de 0,80 m, au fost lucrate din piatră de râu legate cu 
mortar alcătuit din var hidraulic și nisip. În interiorul 
construcției au fost amplasați șase stâlpi (patru s-au putut 
distinge) de piatră, cu dimensiunile de 1,10/1,10 m, 
dispuşi axial la interval! de 3,60 unul de altul și care aveau 
rolul de a susține bolta din cărămidă a beciului. Pivniţa 
Casei Domnești era compusă din două încăperi: 

- prima, cea mare, cu dimensiunile 10,40 / 5, 20 m, 
avea patru stâlpi în axul longitudinal; 

- a doua, mai mică, avea dimensiunile 5,20 / 2,50 m. 

Poziţia în care a fost amplasat acest edificiu, forma și 
dimensiunile lui, adâncimea fundațiilor, conduc la ipoteza 
că aici se află Casa Domnească. Potrivit cercetărilor 
arheologice, s-a concluzionat că respectiva clădire a fost 
ridicată de Neagoe Basarab (1512-1521) și îmbunătățită 
de Matei Basarab (1632-1654) şi Constantin Șerban 
(1654-1658). 

Deşi bogate în conţinut, rezultatele cercetărilor 
arheologice nu au putut clarifica multe din aspecte privind 
întregul ansamblu a! complexului de clădiri al reședinței 
domnești temporare de la Pitești. Aceasta deoarece mai 
sunt suprafețe de teren necercetate, din motive obiective 
(zona fostului magazin „Modern”), şi care făceau parte din 
perimetrul reședinței domnești. În eventualitatea în care 
se vor mai întreprinde cercetări arheologice în zona 
centrală a orașului, fapt aproape imposibil datorită 
amplasării clădirilor moderne, ele vor trebui să 
urmărească scoaterea la lumină a tuturor construcțiilor ce 
făceau parte din complexul de clădiri al reședinței 
domnești și, pe această bază, cunoașterea şi fixarea 
rolului și funcțiilor ce le reprezentau. 

În ceea ce privește istoriografia, problema folosirii 
Piteștilor ca reședință domnească temporară a reținut 
destul de puţin atenţia istoricilor, exceptându-l pe Aurelian 
Sacerdoţeanu care a studiat perioada domniei lui Neagoe 
Basarab (1512-1521). 

Prima referire în istoriografie, privind utilizarea Piteștilor 
ca reședință domnească temporară, o găsim la frații 
Tunusll: „aceste oraşe amândouă au fost reședințe 
domnești”, afirmaţia vizând pe lângă orașul ce face 
obiectul studiului nostru și Curtea de Argeș. 

Ulterior, rolul de reședință domnească a Piteștilor este 
subliniat de Theodore Margot și de G.l. lonescu-Gion. 
Amândoi fac grave confuzii. Primul vorbește despre 

folosirea Piteștilor ca reședință domnească temporară 
încă din secolul al XIV-lea, arătând că „fu câtva timp 
reședința lui Radu Negru (sic!), adică numai în treacăt, pe 
când acest prinț își întinse cuceririle înlăuntrul teritoriului 
român. Tot în acest oraș se zice că primi pe ambasadorii 
marelui Ban al Craiovei (sic!), carele-i închina Banatul și 
se recunoștea ca de vasalul său”. 

Istoricul piteștean G.l. lonescu-Gion, scria în urmă cu 
mai bine de o sută de ani: „Nu vorbim de domneasca 
cetate a Argeșului, de Pitești (s.n.), de Câmpulung și de 
Târgoviște. Acestea erau scaune domnești demult. 
Condicile Coziei și Tismanei sunt pline de hrisoave date 
dintr-aceste oraşe sau cetăți în secolele al XIV-lea și al 
XV-lea”. 

În cazul Piteștilor, aceste informaţii sunt neverosimile, 
pentru că nu cunoaștem nici un document emis de aici în 
secolul al XIV-lea, iar din secolul al XV-lea există numai 
unul. Acesta este hrisovul lui Basarab cel Țânăr (Țepeluș) 
(1477-1481; 1481-1482) , din 16 august 1481. 

Pe lângă Pitești, pe teritoriul actualului județ Argeș au 
mai existat în Evul Mediu două reședințe domnești 
temporare, de mai mică amploare însă, situate la 
mănăstirile Glavacioc și Tutana, unde cercetările 
arheologice au atestat prezența caselor domnești. 

Situată în județul Arges, comuna Ștefan cel Mare, la 64 
km de Pitești, Mănăstirea Glavacioc, exista pe vremea lui 
Mircea cel Bătrân (1386-1418). Ca majoritatea lăcașurilor 
medievale, ansamblul mănăstiresc Glavacioc a fost 
refăcut în decursul istoriei de către domnitorii Vlad 
Călugărul (1481-1495) și de fiul său Radu cel Mare (1495- 
1508), biserica fiind zugrăvită în două rânduri de Neagoe 
Basarab (1512-1521) și de Petru Cercel (1583-1585). 
Refacerea bisericii a reclamat prezența domnitorilor în 
repetate rânduri la Glavacioc pentru a urmări aceste 
lucrări. În același timp cu urmărirea lucrărilor de refacere 
a bisericii, domnitorii se ocupau și de treburile ţării, fapt 
dovedit și de documentele emise de aici. Pentru a 
conduce țara, ei erau însoţiţi de dregători și de cancelaria 
domnească. Fiind nevoie de spaţiu pentru găzduirea lor, 
se impunea existența unei case domnești chiar în această 
perioadă. Decedat în 1495, domnitorul Vlad Călugărul a 
fost înmormântat chiar la Glavacioc, lucru care pledează 
pentru sublinierea funcţiei de reședință domnească. 

Aflată în apropiere de Curtea de Argeș, Mănăstirea 
Tutana exista pe vremea lui Basarab cel Tânăr, după cum 


aflăm din hrisovul lui Radu cel Mare din 1 aprilie 1497. În 


anul 1582 Mihnea Turcitul (1577-1583; 1585-1591) reface 
biserica și turnul clopotniță, lucrările durând, după cum ne 
informează pisania, 62 de zile. Lucrările au fost terminate 
de banul Mihai Pătrașcu -— viitorul domn Mihai Viteazul. 
Dintr-un document din 1 noiembrie 1778 aflăm că printre 
clădirile mănăstirii reparate între 1774-1777 se află şi 
„casa cea domnească”. Stefan Andreescu consideră 








„foarte probabilă ipoteza existenţei casei domnești încă 
din secolul al XVI-lea”, ctitorul ei fiind Mihnea cel Rău 
(1508-1509), care a efectuat și el lucrări de refacere la 
Tutana. 

Situarea Piteştilor la întretăierea drumurilor care duc la 
București, Târgoviște, Brașov, Sibiu si Craiova, 
dezvoltarea economică atinsă, ca și clima moderată, au 
făcut ca în decursul secolelor orașul să fie folosit ca 
reședință domnească temporară de mai mulţi domnitori, 
fără a se ridica însă la rolul important pe care l-au avut în 
istorie cele două orașe argeşene, Câmpulungul și Curtea 
de Argeș, primele capitale ale Țării Românești. 

ORAȘUL PITEȘTI VĂZUT DE CĂLĂTORI 
STRĂINI (SEC. XVII — XVIII) 


Având o importanță economică și politică semnalată în 
actele interne încă din secolul al XVI-lea, dar si un avantaj 
datorat poziției geografice deosebite, orașul Pitești apare 
consemnat În numeroase rapoarte diplomatice și militare 
sau scrisori ale unor personalități europene. | | 

In secolele al XVil-lea și al XVIil-lea. între 
particularităţile relatate de călătorii străini despre acest 
oraș, situaţii întâlnite și în cazul fostelor capitale ale Ţării 
Românești — Câmpulung și Curtea de Argeș —, comparativ 
cu perioada anterioară, menţionăm înmulţirea informatiilor 
şi diversificarea acestora. Însemnările celor care au trecut 
prin Pitești în epoca medievală cuprind preţioase 
informaţii cu privire la viața economică, socială, politică și 

culturală a orașului. Fiind situat la intersecţia principalelor 
drumuri ale Țării Românești și îndeosebi pe drumul 
internaţional care străbătea Europa de la vest la sud-est 

prin Viena — Budapesta — Sibiu — Pitești — Bucuresti = 
Giurgiu — Rusciuk — Constantinopol, deseori s-au oprit aici 
numeroase personalități politico-diplomatice, militare 

științifice, literare, religioase. | 


Pitestiul 
secolului a! XVlli-lea... 
“localitate care, 
deși este socotită ca un oras, 
poate fi luată drept un sat” 

Simion Movilă, a expediat la 1 noiembrie 1601 o scrisoare 
din Pitești, prin care anunţa regelui Poloniei, Sigismund al 
II-lea (1587-1632), succesul în luptele cu oastea fiului lui 
Pătrașcu cel Bun, care alesese ca domn pe Radu Serban 
(1601, 1602-1611, 1611). Victoria se datora sprijinului 
acordat de trupele lui Potocki”. Același domnitor expedia 
la 5 noiembrie, tot de aici, o altă scrisoare prin care îi 
mulțumea marelui hatman și cancelar al Poloniei Jan 
Zamoyski, pentru ajutorul primit”. | 
| Tot cu prilejul luptelor lui Radu Serban cu otomanii și cu 
tătarii, căpitanul John Smith ar fi fost în orașul Piteşti, fapt 
menționat în fraza: „cu 30.000 de ostași au intrat în Țara 
Românească (oastea lui Gh. Basta, pusă sub comanda lui 
Radu Șerban — n. n.), punându-și tabăra la Raza, leremia 
(de fapt Simion Movilă — n. n.) stând la Argeș (în realitate 
Târgoviște — n.n.), pe care a întărit-o cu cele mai mari 
silințe, având de gând să se apere până ce-i va veni în 
ajutor de la Hanul tătar din Crimeea (Gazi Ghirai al II-lea 
(1588-1608) — n. n.). Radul a zdrobit multe grupuri mici 
care veneau asupra taberei sale, și în timpul nopții el 
punea să fie zvârlite capetele celor uciși de-a lungul 
șanțului dușmanilor“. În realitate, ca și în cazul 
Câmpulungului, John Smith nu a participat la aceste 
evenimente, ci, folosindu-se de alte izvoare 
contemporane, (forma „Peteske“, fiind preluată de pe 
harta din Chronologia din 1615, a lui Hieronymus 


Ortelius), a încercat să argumenteze participarea la elet. 


in 1640 a avut loc prima din cele șase călătorii în Tara 





arab, Bulos ibn az-Za ' im, însoțitor și secretar al tatălui 
său, patriarhul Macarie al Antiohiei (1647), aflaţi în Ţările 


Române (între 1653-1658) spre a dobândi ajutor material 


pentru patriarhia Antiohiei (ce datora turcilor 13.000 de 
piaștri), în special de la mărinimosul domn Vasile Lupu, 
au vizitat orașul, cel dintâi consemnând: „În dimineața 
următoare am ajuns la un târg numit Pitești, unde se află 
zece biserici de piatră și de cărămidă (exagerare, în 
Pitesti la acea dată neputându-se afla mai mult de 6-7 
biserici — n.n). Locuitorii, cu tot clerul lor, au ieșit în 
întâmpinarea noastră. Aici se face un vin dulce, bun, care 
are un mare renume și este cel mai bun din toate vinurile 
făcute în Țara Românească. Ne-am oprit acolo cam un 
ceas și apoi am plecat în grabă mai departe“. 

Un călător suedez, baronul Claes Ralamb 
(1622-1695), a străbătut, în drum spre Istanbul, Țara 
Românească, ajungând la Dunăre unde, pe data de 30 
aprilie 1657, a întâlnit trei formaţii militare de cavalerie, 
una fiind din Pitești. Militarii piteșteni aflaţi în garnizoană 
pe frontiera dintre Muntenia și Imperiul otoman, au 
escortat grupul suedez până ia frontiera din zona 
Călăraşi”. - 

în același an, la 18 iunie, cei doi înalți prelați — tată și 
fiu — (patriarhul Macarie și fiul său, Paul de Alep), 
părăseau orașul Târgoviște, sub pretextul cercetării 
mănăstirilor țării, în realitate însă pentru a se pune la 
adăpost în Carpaţi de prigoana turcilor, care tocmai 
spânzuraseră la 24 martie 1657 :pe Partenie al Ili-lea, 
patriarhul Constantinopolului, ucis din ordinul marelui vizir 
Kâprilii Mehmed pașa (1656-1661), deoarece avea 
legături cu ţarul Moscovei, Aleksei Mihailovici 
(1645-1676). Trecând prin localitate, Paul de Alep a 
relatat: „Am ajuns mai întâi la Pitești și de aici am trecut la 
mănăstirea Curtea de Argeș". 

La 25 aprilie 1658, cele două fețe bisericeșii, plecate la 
începutul lunii februarie de la Târgoviște la Câmpulung, 
de teama turcilor care-l mazilesc pe domnitorul 

Paul de Alep a consemnat: „De acolo (Târgoviște, n.n.) 
m-am dus la Pitești și după aceea la Râmnic, unde am 
recăpătat banii ce mi se datorau, până la o mie de dinari 
și mai bine. Din nou m-am înapoiat la Pitești în prima zi a 
Junii septembrie, la începutul anului 7167 (1659, de fapt 
1658; în evul mediu 1 septembrie era prima zi a anului — 
n. n.) de la «facerea» lumii. Și l-am dus pe domnul nostru 
patriarhul cu toate lucrurile noastre și cu suita la 
București, unde m-am întors din nou la Târgoviște“. 

Până la sfârșitul celui de-al nouălea deceniu al veacului 
a| XVII-lea nu mai dispunem de informaţii ale călătorilor 
străini despre Pitești. Ocuparea Transilvaniei de către 
austrieci în septembrie 1685 se făcea sub comanda 
generalilor Caraffa și Veterani. Ajuns comandant al 
trupelor cantonate în Transilvania cu sediul la Bistrița a 
primit mai multe misiuni, care l-au adus și la sud de 
Carpaţi. În relația sa despre misiunea sa în Țara 
Românească, trimisă împăratului Austriei, Leopold |, la 7 
octombrie 1688, Federigo Veterani (1650-1695) aflat în 
trecere din Craiova spre Brașov, a consemnat: „După ce 
treci la râul Olt, dai de câmpie [...]; această câmpie se 
întinde cale de patru zile până la Pitești, localitate care, 
deși este socotită ca un oraș, poate fi luată drept un sat; 
împrejurimile sale sunt roditoare și <suni> mai ales păduri 
și văi și munţi; din acest loc se ajunge apoi cu greu la 
Turnu Roșu“:. 

în decembrie 1689, în condiţiile conflictului dintre 
domnitorului Țării Românești, Constantin Brâncoveanu 
(1688-1714) și Imperiul Habsburgic, armatele austriece 
conduse de generalul Donat Heissler au intrat în Țara 
Românească prin pasul Bran. intre acestea, cele conduse 
de markgraful Ludovic de Baden, au ajuns ia Pitești, unde 
au lăsat un regiment“. 

Cărturarul italian Anton-Maria del Chiaro Fiorentino 
(1669-1727) i-a slujit pe Constantin Brâncoveanu (1688- 
1714), Stefan Cantacuzino (1714-1715) şi Nicolae 


Un prim episod demn de a fi menţionat, de la cumpăna Românească (întreprinse cu scopul observării şi sprijinirii 
secolelor al XVI-lea — al XVII-lea, este legat de comunităților catolice de aici) ale lui Petru Bogdan Baksic 
evenimentele ce se desfășoară în jurul personalității lui episcop de Galipolii și primul arhiepiscop catolic i 
Mihai Viteazul, care cuprind și Pitești. Astfel, cu ocazia Bulgariei (1642). Cu această ocazie, înaltul prelat a notat 
luptelor dintre oastea domnitorului român și poloni, în în jurnalul său: „Mai este încă orașul Pitești, în apropierea 
noiembrie 1601, într-un document redactat în limba munților, așezat pe dealuri, lângă râul Arges; de o parte a 
germană, se preciza că loan Potocki, starostele fâului se află câmpii și păduri și de cealaltă parte, spre 
Cameniţei și general al Podoliei, a trimis o scrisoare, din Munţi, sunt dealuri și vii care sunt în număr mare i dau 
Pitoşti în care anunţa înlocuirea lui Mihai Viteazul cu Vinurile cele mai bune din Țara Românească. Are biserici 
Simion Movilă (1600-1601, 1601-1602)'. frumoase și o mănăstire de călugăr?. Aici nu sunt catolici 
„La 7 decembrie 1600 un informator anonim relatează, d0âr când vin negustori «la târg». Are 200 case de 
într-o scrisoare redactată în limba italiană, expediată din români, adică vreo mie de suflete, oameni ceva mai 
„Pitest, în Walachia“, despre lupta de la Bucov pe înstăriți. Se face o pâine foarte frumoasă albă și 
Teleajen (20 octombrie 1600). „ gusloasă*, Di 
Noul domn al Țării Românești — în contextul luptelor cu La 13 ianuarie 1657, Paul, arhidiacon de Damasc, Ale 
Radu Șerban, căpitan al lui Mihai Viteazul și viitor domn —, ȘI al tuturor țărilor arabe (1637-1667) sau, după numele 


Mavrocordat (1715-1716), în calitate de secretar și 
drum spre Târgoviște, unde aveau să se prezinte lui sfetnic. În acest interval a întreprins mai multe călătorii în 
Mihnea Radu lII (1658-1659), noul domn”. Țara Românească ajungând și la Pitești, despre care a 
în ziua de 31 iulie, din cauza tulburărilor interne consemnat în lucrarea Revoluţiile Valahiei, tipărită în 
generate de răscoala antiotomană a lui Mihnea ll Radu, 1718: „Înspre șes, se află orașul Pitești, renumit pentru 
în vara acestui an, patriarhul Macarie și-a stabilit vinurile sale, albe și dulci (s.n.)'”, 
reședința provizorie la Pitești. „Nu l-am găsit pe domnul 
nostru patriarh la București — relatează Paul de Alep — 
căci, din cauza deselor tulburări și spaime care se iveau 
în oraș și a desăvârșitei lipse de locuitori, el plecase de si nefasta sa prez entă 
acolo și se dusese la Pitești, unde și-a stabilit reședinta; 


și eu m-am dus la el. S-a bucurati mult că scăpasem cu A in tă rgul Pitești! 
viață, fapt în care nimeni nu mai nădăjduia“:. între 19 octombrie 19-8 noiembrie 1714, supravegheat 


Constantin Șerban (29 ianuarie), trec și prin Piteșii, în 


Carol! al XII-lea al Suedisi 


Între august — septembrie 1658, umblând prin țară de trupele turcești conduse de Mustafa Aga și lusuf bei, 
după banii pe care îi împrumutase unei familii boierești, Carol al XII-lea (1697-1718), „regele viteaz și nebun al 

Suediei eroice“, după expresia lui N. lorga, venind din 
Imperiul Otoman, a poposit în drumul de întoarcere spre 
Pomerania suedeză, la Piteşti. Acesta a fost poate cea 
mai de seamă personalitate pe care au cunoscut-o Piteștii 
in evul mediu. Inaltul oaspete a fost însoțit, din porunca 
domnitorului Ștefan Cantacuzino (1714-1715), pe întreg 
timpul cât a stat în Ţara Românească, de marele Vornic 
Hadu Popescu, cunoscutul cronicar, care a relatat: și 
vind până la Giurgiov, au fost poruncă «de» la Stefan- 
vodă să-i gătească conace, până îl va trece în Ardeal ȘI 
au rânduit boiari pe Radu vornicul Popescu, pă Drăghici 
Strâmbean, pă Gligore căpitanul, de l-au dus de la 
Giurgiu, pân conacele ce să rânduisă și mergând până la 
Pitești, șezând câteva zile (s.n)., au perit dintre osti cu 
câțiva oameni de ai lui și s-au dus tipti] în cai de poște 
până în țara lui și nimeni nu l-au știut că iaste craiul într- 
acei sfeți ce mergeau cu poște. Ostile lui rămânându cu 





ghinărarii lui acii, și cu turcii, au purces de s-au dus pe la 
Dragoslavele în Țara Ungurească și den hotar s-au întors 
turcii și boiarii îndărăt, iar ghinărarii cu ostile lui s-au dus 
în fara lor“*. Cele douăzeci de zile în care a poposit la 
Pitești, și le-a petrecut după tradiţie la Budeasa. în casa 
Budiștenilor, unde se păstrează o placă memorială CU 
următorul text: „Carol al XII-lea, regele Suediei, fugărit de 
vrajmași s-a ascuns și odihnit aici“ 

Deși traversarea Țării Românești era programată în 
șapte zile, șederea de aproape trei săptămâni a regelui 
suedez la Pitești, a fost motivată de: așteptarea celor 1 
500 de ostași suedezi conduși de generalul Axei Spaare 
a celor 50 000 de florini puși la dispoziția monarhului de 
habsburgi (în realitate sustrași din averile transilvănene 
ale fostului domnitor Constantin Brâncoveanu), a 
pașapoartelor de intrare pe teritoriul imperial, dar mai ales 
pentru aflarea rezultatului intervenţiei. diplomatice pe 


Hartă din 1596 a lui Dominicus Custodis cu titlul Moldavia, Valachia et Tartariae Parsi 


sub numele de Pitesi sinebium (după Dimăncescu, D. De 


Transilyaniae, San Francisco, 1933-1935, p. 60). 

lângă Poartă a unei părţi a nobilimii polone, în vederea 
obținerii de sprijin împotriva regelui August al II-lea (1697- 
1706, 1709-1733) şi a partizanilor săi”. Între 26 octombrie 
— 6 noiembrie a sosit de la Tighina la Pitești restul armatei 
suedeze în frunte cu generalul Axei Spaare. Înainte de 5 
noiembrie a fost dată prima notă informativă (ambele sunt 
scrise în franceză) pe care a primit-o De Torcy, ministrul 
afacerilor străine al Franţei, de la Pitești (Pitetz), prin 
intermediul unui spion, în care, despre intenţiile regelui 
suedez se precizau următoarele: 

„Alteța Voastră va fi informată de continuarea călătoriei 
regelui Suediei prin scrisorile pe care mi-am luat libertatea 
să le scriu din Russi, mai degrabă prin Constantinopol, 
decât prin Germania. 

Maiestatea Sa a sosit aici (la Pitești — n.n.), pe data 
de 19 luna trecută, unde a rămas până în prezent 
pentru a aștepta întoarcerea curierului expediat la 
Viena. Peste 10 zile, vor sosi la Pitești cei 1500 de 
ostași rămași la Bender (Tighina, n.n.). Din Pitești vor 
pleca pe căi diferite (s.n.)*. 

Cea de a doua notă, din ziua de 10 noiembrie, avea 
următorul text: „Regele Suediei, după perioada petrecută 
la Pitești, în apropiere de Câmpulung în Valahia, a trimis, 
începând cu data de 5 a lunii, o parte din oamenii săi, de 
la o zi la alta, în grupuri diferite către Cronsiat (Brașov — 
n.n.). 

Maiestatea sa a plecat în noaptea de joi spre vineri 
(18/19 nov. — n.n.), în secret, aducând la cunoștință 
plecarea sa celor trei pași care îl însoțiseră până 
acolo. Avea o haină maro şi o perucă de aceeași 
culoare și de cum a intrat în Transilvania pe o rută 
aparte, a luat poștalionul“ (s.n.). Acesta este textul celei 
de a doua scrisori expediate din Pitești către înaltul 
demnitar francez, prin care îl încredința că regele Suediei 
a plecat în Transilvania în noaptea de joi spre vineri 
(18/19 nov.), deghizat și în secret“. 

După alte opinii, regele Suediei a părăsit oraşul Pitești 
în noaptea de 5/6 nov. 1714, însoțit de doar doi ofițeri 
superiori, colonelul During și generalul adjutant von 
Rosen, toți trei travestiţi și sub numele false a trei căpitani 
suedezi: Peter Frisch, Johan Rohn și Erik Ungarn, 
urmând să pătrundă în Transilvania prin Turnu Roşu”. 

Încartiruirea armatelor suedeze și otomane a 
reprezentat o corvoadă atât pentru locuitorii orașului, cât 
și pentru cei din împrejurimi, într-un an secetos ce 
compromisese grav recoltele de grâu, orz și furaje. Deși 
domnitorul recunoștea că „urme de la el și foarte aspră 
supărare au rămas în inimile noastre și ale săracilor 
locuitori neșterse“2, iar Poarta otomană a inclus 
cheltuielile de întreținere a trupelor suedeze la Pitești în 
cuantumul haraciului țării, Stefan Cantacuzino nu a 








restituit nimic celor care le-au suportat, încât „au râmas 
toți cu lăcrămile pe obraz și alt n-avea ce face ce fâr 
numai aceea ce au obiceiu neputincioșii de blestemă și ei 
încă blestema“. 


Contribuţia călătorilor apuseni 
prin Ţările Române 
la sporirea zestrei informative 


privind Pitestiui 

Între 1716-1718, pe timpul operaţiunilor militare 
desfășurate pe teritoriul românesc cu prilejul războiului 
austro-turc, orașul Pitești a fost ocupat și jefuit de trupele 
austriece26. 

În 1724, medicul englez John Solomon a amintit în 
memoriile sale de călătorie despre orașul Pitești”. 

La 7 iulie 1746. Mitropolitul Neofit al Mirelor din Creta, 
duhovnic al domnitorului Constantin Mavrocordat și 
ulterior mitropolit al Ungrovlahiei, a relatat despre 
localitate, după prima sa inspecţie asupra sfintelor 
locașuri din țară ce aparțineau Mitropoliei: „După ce am 
plecat de aici luni (din Călinești — n.n.), în cea dea 7-azi 
a lui iulie, am trecut râul Argeș și am sosit în orașul 
numit Pitesti, care se află în judetul Argeș și este 
așezat pe un loc șes, la dreapta râului Argeș, ce curge 
în jos, spre miazăzi. Se află aici și destui negustori și 
sunt vreo șapte-opt biserici de piatră domnești, 
boierești și negustorești și noi am slujit acolo două 
zile sfânta liturghie. (În oraș) se află o biserică 
domnească cu hramul sfântului mucenic Gheorghe, 
clădită de răposatul Constantin Șerban Basarab 
voevod, ctitorul Mitropoliei din București, în anul de la 
Adam 7164, nezugrăvită încă. Mai este și o altă 
biserică ce se numește Biserica din Greci, cu hramul 
Bunei vestiri a Născătoarei de Dumnezeu, ce a fost 
clădită de lovan, mare logofăt în zilele lui Petru Vodă, 
fiul lui Mircea Vodă, la 7072 de la Adam. Mai sunt și 
alte diferite biserici de piatră precum am spus mai 
sus. 

În acest oraș Piteşti s-a purtat în timpurile trecute 
războiul dintre turci și cătane (războiul austro-ruso-turc 
din 1736-1739 încheiat prin pacea de la Belgrad - n.n.) și 
turcii au avut drept căpitan pe Murtaza, pașă cu două 
tuiuri, iar cătanele nemţeșşti (austriecii, n.n.) pe un 
colonel oarecare și pe fiul unei contese (locotenentul 
conte Bârkozy, trimis cu 600 de oameni la Pitești)*; și în 
acest război au biruit turcii și colonelul a fost ucis și 
capul său a fost adus la București, și l-am văzut și noi, 
și încă două-trei căruțe de capete de-ale cătanelor. A 
fost rănit ușor și fiul contesei, însă a fugit. Acestea 
despre Pitești (s.n.)“. 


i 








in 1778 apăreau memoriile generalului german 
Frederich Wilhelm von Bauer (1731-783), participant la 
războiul ruso-turc din 1768-1774 sub comanda 
mareșalului rus Rumianţev. În aceste circumstanțe a 
realizat un Atlas geografic și militar, ce prezintă informaţii 
interesante atât pentru Moldova, cât și pentru Tara 
Românească: Memoires historiques et geographique sur 
la Valachie avec unprospectus d'un atlas geographique et 
militaire de la derniere guerre entre la Russie et la Porte 
Oitomane, publise par Monsieur de B. Franctort et 
Leipzig, chez Henri Louis Broenner. De aici rezultă că 
județul Argeș avea 7 plăși, ultima numindu-se Pitești, cu 9 
sate și orașul cu același nume, ce avea „o mănăstire și 9 
biserici“. 

La 29 mai 1780, într-o zi de luni, călătorind pe ruta 
București — Viena, arheologul și numismatul italian 
Domenico Sestini (1750-1832), ce candidase fără succes 
la postul de secretar al domnitorului Alexandru Ipsilanti, 
însoțit de frații Constantino și Carlo di Ludoif, fiii 
ambasadorului Regatului celor Două Sicilii la Istanbul, și 
de cumnatul lor cavalerul de Saint-Priest, fratele 
ambasadorului regelui Ludovic al! XVI-lea al Franţei pe 
lângă Poarta otomană, a ajuns la Pitești. In lucrarea 
Viaggio  curioso-scientifico-an liquario per la Valachia, 
Transilvania e Ungheria, fino a Viena, tipărită ulterior la 
Florenţa (1815), a descris orașul pe larg: 

„Oprindu-ne într-un loc unde se afla o cârciumă pe 
malul râului, am observat... «diferite plante...» și duzi la 
Pitești. | 

Părăsind cârciuma, a trebuit să trecem prin vad râul 
Argeș; care se desfăcea în trei bra țe foarte largi și mari, 
părând chiar a fi trei râuri deosebite și trecerea este 
primejdioasă pe timpul revărsării apelor, încât nimeni nu 
se incumetă să-l treacă. 

După această trecere se văd Piteşti, care este un 
Wrasce, adică oraș, alcătuit din 250 de locuinţe cu 7 
biserici sărăcăcioase și câteva mănăstiri şi este 
așezal pe un deal în judeţul Arges și acolo își au 
reședința cei doi ispravnici sau administratori ai 
acestui judej, cu subalternii sau slujitorii lor, adică un 
fel de delegați. În această localitate se găsesc de 
asemenea, diferite case boierești, 


[...] 


Așadar, aici ni s-a dat de către ispravnicul locului o 
locuință destul de bună și pe deasupra ne-a oferit 
vinuri bune din regiune, dulciuri, făcându-ne o vizită, 
pe care neam grăbit să i-o întoarcem, cu toate 
multumirile cuvenite pentru atențiile pe care ni le 
arătase. 





In cursul acestor plimbări, am observat că la toate 
porțile caselor se aflau câte două ramuri de fag (fagul 
care fuseseră înfipte de sărbătoare Sf Gheorghe, ca 
urare pentru ca să ie meargă bine tot anul, obicei care 
este urmat de toţi românii (!) (s.n.) [Un locuitor din 
Pitești și-a ucis din gelozie prietenul. Acesta a fost dus la 
București pentru a fi îngropat, iar celălalt a fost închis într- 
o mănăstire din Pitești]. Acest caz, nou în felul lui, a dat 
mult de gândit și nimeni nu știa sau nu era în stare să 
judece o asemenea pricină; pentru acest motiv ea a fost 
trimisă spre a fi cercetată și rezolvată de o instanță din 
afară, dar apoi a fost judecată în ultimă instanță de către 
domn, dându-i-se o amendă care fiind -foarte mare și 
vinovatul neputând găsi bani pentru a o plăti, a urmat ca 
să stea retras la mănăstire și poate cu timpul să se facă 
preot pentru a se elibera de tot. Opinia era cu totul în 
favoarea acestui deținut: chiar era lăudat de mulți care 
spuneau că făcuse foarte bine și că lăsase urmașilor un 
mare exemplu, asupra căruia nu as vrea să mă pronunț 
fiind vorba de o faptă cutezătoare, precugetată şi 
executată cu viclenie. 

Poate că dacă codul de legi pe care secretarul 
(Stephan Ignaz Raicevich -— n.n.) avea de gând să-l 
întocmească ar fi fost scris cu litere de aur, vinovatul ar fi 
pățit, firește, mai rău decât a pătțit... 

Putem spune că am fost ținuți. pe cheltuiala 
comunităţii, căci am primit tot ce ne trebuia pentru 
cină (s.n.) și astfel culcându-ne am căpătat acestei zile de 
călătorie, dat fiind că a doua zi de dimineaţă aveam de 
gând să ne urmăm drumul, trebuind să schimbăm din nou 
caii de ham și de călătorie“. - 

In 1781 se tipărea la Viena, în trei volume Geschichte 
des transalpinischen Daciens (Istoria Daciei Transalpine), 
lucrare aparținând lui Franz Josef Sulzer (1735-1791), 
elveţian de origine germană, magistrat militar în armata 
austriacă. Este considerat promotorul teoriei imigraționiste 
a românilor de la sudul Dunării, preluată Și promovată în 
secolul al XIX-lea de Robert Roesler (1836-1874). Fiind 
ucis în timpul războiului austro-turc, a fost îngropat la 
Pitești în cimitirul catolic. În calitate de consilier și secretar 
al domnitorului Al. Ipsilanti (1774-1782; 1796-1797), în 
aceeași lucrare, a consemnat despre oraș următoarele: 
„Piteștii, sediu de isprăvnicat, așezare prosperă cu târg“ și 
„Pitești, un târgușor [...], cu opt biserici, o mănăstire, mai 
multe case boierești și locuințele ispravnicilor de district. 
Este situat pe malul de vest al râului Arges, având o 
frumoasă poziţie. Nu departe se află dealurile cu vii [...]. În 
aceste locuri ar fi trebuit să existe vechea Argidava [...]. 
Orașul ar fi putut avea o situație mult mai bună dacă n-ar 
fi suferit de pe urma războaielor ruso-turceșii (s.n.)“2. 

La 21 iulie 1782 raguzanul Stephan Ignaz Raicevich 
(1739-1792), agent comercial și diplomatic al Austriei în 

Principate, precum și secretar al domnitorului Alexandru 
Ipsilanti, în drumul său de la Sibiu la București a relatat: 
„Dimineaţa (pornind de la Curtea de Argeș, n.n.) ne-am 
pornit la drum împreună cu domnul guvernator 
(ispravnicul jud. Argeș, n.n.) și la amiază am ajuns la casa 
lui din Pitești, târg mare, capitala «cercului» Argeș, 
așezat într-o poziție frumoasă pe râul Argeș (s.n.), pe 
care îl trecem pe la ora 3. Aici începi să te bucuri de o 
priveliște plăcută, în dreapia se arată un șes imens, care 
merge până la Dunăre «și e» destul de cultivat. Pe stânga 
se văd dealuri frumoase acoperite de vii și de pomi 
fructiferi, ici și acolo câte o căsuţă de țară“, 

Căpitanul austriac Karl Dominik Redange von 
Titelsberg (1739-1793), însărcinat de împăratul Austriei 
losif al II-lea (1780-1790), să facă o recunoaştere a 
braţului Chilia și să exploreze malul Mării Negre până la 
Akkerman (Cetatea Albă), în drumul de întoarcere spre 
Viena a trecut și prin Pitești, la 12 iulie 1783, lăsând 
următoarea descriere: „La 12, am trecut peste râul 
Târgului, este un râu repede și când se umilă, se trece 
pe o plută cioplită din copaci: la stânga, este așezat 
orășelul Pitești (s.n.)'*. 

În iulie 1786, actrița și autoarea de comedii Elisabeth 
Craven (1750-1828), călătorind de la București la Sibiu a 
trecut și prin Pitești”. 

La 2 septembrie același an, însărcinat de diplomaţia 
austriacă să culeagă „știri cât mai exacte referitoare la 
provinciile europene al Imperiului Otoman“, Wenzel von 
Brognard (? — 1788), a trecut, în timp ce-și îndeplinea 
misiunea și prin Piteşti, prilej cu care a notat: „Drumul de 
la București până la Pitești este foarte deluros și 
extrem de mlăștinos, datorită numeroaselor pâraie și 
torente, care brăzdează întreaga Țară Românească. 
De la Pitești până la Curtea de Argeș, drumul este 
grozav de muntos (s.n.)*. 

Căpitanul francez Joseph-Gabriel Monnier (1745- 
1818), după ce a activat ca instructor militar în Imperiul 
Otoman, s-a întors în Franţa, trecând la 15 septembrie 
1786 și prin acest oraș, despre care a relatat: „Pitești, 
târg, unde am petrecut noaptea la Frangopol, grec 
catolic din Insula Naxos, ispravnic al unui district al 
Țării Românești. Aici este o staţie de poștă (s.n.)”. 

La 18 decembrie 1786, consulul Austriei în Principate 
Freyherr von Metzburg, în raportul înaintat cancelarului 
W. A. von Kaunitz a relatat despre drumul foarte prost 
dintre Pitești și Turnu: „Prima jumătate a drumului, de 
la Tunu-Roșu până la Pitești, trecea fără întrerupere 
peste culmile cele mai înalte și mai abrupte; în mai 
multe locuri nici nu-ţi vine să crezi că se poate merge 
călare sau pe jos. Din cauza primejdiei amenințătoare, 

am fost silit să fac împreună cu oamenii mei drumul 
pe jos, iar copiii mei au trebuit să fie purtaţi în braţe, 
în timp ce arnăuţii și sătenii duceau carele pe umeri 
(s.n.)'*. 

Prin periplul său prin țările Europei, englezul William 
Hunter (? — 1796) a străbătut și meleagurile argeșene, 
lăsând între altele și relatarea din 19 iunie 1792: „Drumul 
până aici (Pitești, n.n.), fără a datora prea mult 
intervenției omului, era totuși destul de bun și surugiii 
ne-au adus remarcabil de bine. Pământul este vălurit, 
și în unele locuri muntos, dar este foarte mănos şi 
este bogat în păduri și pășuni bune. La Pitești, care 
este un oraș mic, frumos situat pe partea apuseană a 
râului Argeș, am făcut o vizită ispravnicului 
(paharnicul lorgache, n.n.), care ne-a oferit după 
obiceiul ţării, cafea şi zaharicale, și când ne-am luat 
rămas bun, servitorul a mers după noi până la trăsură 
cu un caș și două pâini, pe care le-am primit fără nici 
o ceremonie (s.n.)“. De la o dugheană din oraș, a 
cumpărat alimente pentru a avea pe drum, ca măsură de 
precauție”. 

La i mai 1794 a trecut prin Pitești în drum spre 
Constantinopol noul ambasador al Angliei la Poartă, Sir 
Robert Liston, însoţit între alții și de botanistul și medicul 
John Sibthorp (1758-1796), acesta notând: „am călătorit 
spre Pitești, peste un câmp acoperit cu pâlcuri de 
pădure deasă și fâșii de teren cultivat. Am fost primiţi 
de autorităţile judeţului care ne-au tratat cu o cină 
rece aleasă. Printre felurile de mâncare am avut melci 
și o salată de calce (Caltha palustris), (s.n.)'“. La 2 mai, 
însoțitor al aceleiași noi ambasade engleze, teologul 
clasicist și editorul de texte antice James Dallaway (1763- 
1834), a lăsat o relatare extrem de interesantă despre 
Pitești, mărturisind că au fost „primiţi cu politețe de doi 
dregători ai orașului, care ne pregătiseră o locuinţă și 
ne-au oferit o cină a la grecque. Am fost serviţi pe 
rând cu multe feluri de mâncare, însă cu unul singur 
în același timp, și am fost extrem de înclinați să 
lăudăm bucătăria. Am dormit pe covoare întinse pe o 
platformă ridicată. La răsăritul soarelui, am fost treziţi 
în modul în care grecii «ortodocșii?» moderni sunt 

chemați la rugăciune. Din moment ce turcii au 
aversiune față de clopote și nu le suportă în locurile 
stăpânite de ei (în realitate în Principate existau clopote 
și ele sunau — n.n.), soluția practică s-a găsit printr-o 
bucată de scândură agăţată în clopotniță în care se 
lovește cu două ciocane, care produc un sunet 
puternic și variabil ce poate fi auzit de la o mare 
distanţă. Unii dintre ei, mai experţi, produc un fel de 
muzică, ce nu este deloc neplăcută (s.n.)“". 

În vara aceluiași an pictorul italian de origine evreiască 
Luigi Mayer, a realizat — între altele — și cea dintâi stampă 

păstrată a orașului Pitești, la iniţiativa comanditarului său, 
ambasadorul englez la Poartă, Robert Ainslie (1776- 
1794). Publicată pentru prima dată la Londra în 1801, în 
lucrarea Views in Turkey in Europe and Asia, comprising 
Romaelia, - Bulgaria, Walachia, Syria and Palestine, 
Selected from the Collection of sir Robert Ainslie, Drawn 
by Luigi Mayer and engraved by William Watts..., unde 
figurează ca planșa cu nr. 4, stampa, din păcate de o 
fidelitate relativă, este expusă actualmente la Muzeul 
Județean Argeș. Textele pentru fiecare planșă „au fost 
luate din cei mai buni autori“, la care s-au adăugat 
„observaţiile făcute la fața locului de artist“ despre 
localitatea pe care o avem în vedere consemnându-se: 
„Pitești este un oraș neînsemnat, <dar> plăcut aşezat 
într-un ținut romantic și roditor, oferind <călătorului> 
o mare varietate de priveliști frumoase și felurite. Este 
plasat pe drumul <ce duce de la> Sibiu la București, la 








vreo 10 poște germane sau 120 de mile engleze spre 
nord-est de acest din urmă <oraş> (distanța este 
exagerată, fiind dublă față de cea reală, iar poziţia 


orașului Pitești față de București este nord-vest, n.n.) și 


aproape în centrul principatului Țării Românești. 
Argeșul, care izvorăște din munţii ce despart 
Transilvania, șerpuiește pe la poalele orașului și îi 
înfrumusețează mult poziţia. Acest râu, după ce se 
unește cu Dâmboviţa, se varsă în Dunăre cam în faţa 
satului Turtucaia <pe malul celălalt>, în Bulgaria. 
Despre înfățișarea romantică a acestui loc o călătoare 
distinsă (margrava de Ansbach) făcea următoarea 
relatare (este vorba de pasajul redat de Lady Elisabeth 
Crave, în care vorbește despre pitorescul locurilor 
străbătute, cu observaţii critice privind starea rea a 
drumurilor, sărăcia țăranilor oprimaţi, găsindu-și scăparea 
prin fugă şi sărăcirea ţării de către Poarta otomană, 


Hartă din 1686 a lui Giacomo Cantelli da Vignola, cu titlul Descritione delli principati della Moldavia, Valachia, unde 
urbea argeșeană este trecută ă astiel: „Pitesck ats ls e  Pitesi Coenobium“, (după idem, p. 95). 

scoțând întreit suma datorată de 320 de pungi sau 32 de 
mii de lire sterline - n. P. Cernovodeanu). Gravura 
<alăturată> înfățișează marginea orașului, cu .0 
biserică ortodoxă și o mănăstire, așezată în partea 
dreaptă pe o ridicătură, ale cărei povârnișuri sunt 
udate de <râul> Argeș (s. n.)“”. 

Englezul John B. S. Morritt of Rokeby (1772-1843), 
viitorul prieten intim al lui sir Walter Scott, însoțindu-l pe 
Robert Stockdale — magistrul său, într-o călătorie de 
studiu în Orient, a traversat Țara Românească, 
constatând numărul mare de prăvălii din Pitești, unde au 
poposit între 8-9 iulie 1794. El a remarcat faptul că 
ispravnicul orașului, care le-a eliberat o scrisoare de 

recomandare către domnul Țării Românești, Alexandru 
Moruzzi, „vorbea franțuzeșie și era foarte politicos" 

Teologul sas din Transilvania Friedrich Murhard (? — 
1802) a consemnat în 1799, în notele sale de călătorie în 
Țara Românească: „Bazarul de la Pitești este un târg 
permaneni: este locul unde se adună toate mărfurile și se 
strâng toți vânzătorii și ucenicii negustorilor (s.n.)' *. 

Informaţiile călătorilor străini care au trecut prin Pitești 
întregesc cunoștințele cuprinse în documentele interne, 
îndeosebi cu privire la cadrul natural, situaţia economică, 
politică și socială a orașului, modul de viaţă al locuitorilor, 
mentalităţile lor şi alte aspecte ale evului mediu 
românesc. 

CASTRUL ROMAN DE LA ALBOTA - 
UN MONUMENT IGNORAT 
ÎN MARGINEA PITEȘTILOR 


„La nici trei staţii de autobuz distanță de Pitești”, așa 
cum afirma, cu o ușoară urmă de invidie în glas, un coleg 
romanist din altă zonă a ţării, se află unul dintre cele mai 
importante monumente ale antichităţii romane din județul 
nostru. Ignorat pe nedrept, ba chiar, uneori, atentându-se 
cu bună știință la integritatea sa, castrul roman așa-numit 
„de la Albota”! (deși de localitatea Albota îl desparte o 
distanță mult mai mare decât de marginea sud-vestică a 
Piteștilor) zace „sigilat”, acoperit și de uitare și de tonele 
de pământ răscolite doar de lamele utilajelor agricole, 
aceste feroce ucigașe de vestigii irecuperabile. 

De fiecare dată când străbatem în viteza automobilului 
șoseaua Pitești-Craiova, trecem impasibili la numai câţiva 
zeci de metri de el, fără ca nici măcar o tăbliță de 
atenţionare sau o săgeată indicatoare să existe în 
marginea drumului... Jenant pentru o ţară care deja se 
vede cu pretenţii europene, iar cea mai mare ironie este 

aceea că ignorăm tocmai acele monumente care sunt 
simbolul Imperiului Roman, nimeni altul decât inițiatorul 
de-acum două milenii al acestui atât de intens mediatizat 
„Commonwealth” european. 

Să revenim, însă. Datele concrete ale problemei ar 
suna în modul următor: pe teritoriul comunei Albota, la 
numai câţiva kilometri distanță de reședința județului (o 
distanță care poate fi făcută chiar și la pas fără mare 
osteneală), în marginea șoselei Pitești-Craiova (pe partea 
dreaptă în sensul de mers spre Cetatea Băniei), se află un 
petic de teren unde în al treilea secol al erei noastre se 
înălța o tabără militară fortificată, parte integrantă din 
sistemul de fortificații de pe graniţa estică a Daciei, 
îndeobște numit cu un termen convenţional modern Limes 
Transalutanus. Soldaţii auxiliari din armata imperială ce 
staționau aici aveau, cu siguranţă, sarcina concretă de a 


închide eventualilor atacatori (ce veneau dinspre Câmpia 

Munteană) calea de acces spre interiorul provinciei, dacă 
aceștia s-ar fi încumetat să urmeze cursul râului Argeş. 
Evident, este un monument arheologic de maximă 
importanţă. 

Alături de castrul de la Purcăreni (următorul dinspre 
nord în sistemul Limesului Transalutan), cel de la Albota 
figurează pe lista castrelor argeșene în care nu au avut 
loc săpături arheologice, deși începuturile studierii 
sistematice a limesului se plasează cu mai bine de un 
secol în urmă. Dacă în cazul castrului de la Purcăreni 
absenţa săpăturilor arheologice a fost dată de situația 
obiectivă din teren, castrul fiind, încă de la sfârșitul sec. al 
XIX-lea, în cea mai mare parte distrus de apele Râului 
Doamnei și de podul construit peste acest tâu, pe 
șoseaua .ce leagă Piteștii de Câmpulung, principalul 
impediment invocat. în  obstrucţionarea. cercetării 
arheologice a castrului de la Albota a fost foarte probabila 
(mai bine zis bănuita) suprapunere a vestigiilor antice de 
construcţiile contemporane ale Staţiunii de Cercetare- 
Dezvoltare Agricolă. 

Am mai arătat și cu alte ocazii că lucrurile nu stau deloc 
aşa, ci, în realitate, castrul de la Albota „...se află plasat, 
probabil integru și nevătămat de intervenţiile moderne, pe 

terasa din imediata vecinătate nordică a respectivei 
stațiuni. Planurile lui Polonic îl plasează cu certitudine pe 
acea terasă și nu pe terasa pe care astăzi se înalță 
staţiunea agricolă, lucru confirmat și de observaţiile 
noastre pe teren. Locul este unul dominant, cu excelentă 
vizibilitate LE est și sud-est. Vestigiile unui șanț sunt 
încă vizibile... 

Așadar: avem sub picioarele noastre un monument 
fascinant. Ce facem cu el? Stă în puterea noastră să-l 
reabilităm, să-l restituim științei dar și publicului larg și — 
de ce nu? — să încercăm să-i fructificăm la maximum 
extrem de promițătorul potenţial turistic în favoarea urbei 
noastre, modernă, cochetă și strălucitoare ca puţine altele 
în România, însă văduvită de repere arheologice de o 
sorginte atât de veche și de nobilă, singurele în măsură să 
acorde, fără parcimonie, adevărata prestania și prestigiul 
deplin. 


1 D. Tudor, Oltenia romană, ediția a 4-a, București, 1978, p. 258, 
fig. 76/3; C. Vlădescu, Armata romană în Dacia Inferior, 
București, 1993, p. 122. 

2 D. Măndescu, Prin cenușa imperiului — Sectorul argeșean al 
Limesului Transalutan la începutul mileniului III, în „Restituiri, 
anul 4, 2006; nr. 12, p. 10. 


Schiţă cu ansamblul 
castrului 
de la Albota, 

„Slințise soarele din dosul piscurilor Cozii, când el 
poposii în pacinica vâlcea unde stă pitită mânăstirea, ca 
un cuib între munți“. 


Astăzi Cotmeana s-a schimbat, au schimbat-o clipele 
ce au trecut cu fiecare veac, dar soarele sfințește tot în 
dosul piscurilor Coziei — cum l-a văzut Odobescu cu mai 
bine de un secol în urmă — au rămas pădurile, chiar dacă 
mult rărite de furia oamenilor, s-au schimbat oamenii răriți 
ȘI ei de furia vremurilor. 

Cotmeana adună prin timp o istorie, care nu este 
altceva decât istoria noastră ca popor, adică o sinteză 
balcanică ieșită dintr-o lume aflată în plină efervescenţă în 
primele veacuri ale celui de-al doilea mileniu creștin. 
Romanitatea orientală nord-dunăreană, va primii aportul 
de necontestat al populațiilor slave, dar și al ultimelor 
valuri turanice, ce vor grăbii procesul de centralizare 
statală în acest spaţiu. Lumea românească nu va mai 
cunoaște o asemenea efervescenţă și schimbare decât în 
secolele XVIII-XIX. 

Toponimul este dovada începuturilor evului mediu 
românesc și al sintezei culturale care dă naștere în fond 
principalelor instituții de conducere a ţării. Un spaţiu 
românesc prin excelenţă, aflat în zona piemontană a 
Munteniei, aici i-a naștere Cotmeana, prin conviețuirea 
româno-cumană, dovedită și de toponimia locală, o 
așezare care intră în istorie datorită locașului de cult de 
aici — mânăstirea. O biserică ctitorită probabil de Vladislav 
Vlaicu și Radu |, cu o arhitectură unică în Tara 
Românească amintind de stilul bizantin și de cel 
bulgăresc arhaic, dar care prin prefacerile aduse de 
Mircea constituie punctul de plecare al viitoarei școli 
românești de arhitectură. 

Cea mai veche biserică de mânăstire din România, 
vorbește acum de un trecut pe care mulţi l-au considerat 
pierdut, dezvăluie o lume românească, născută prin 
aportul de netăgăduit al lumii balcanice și orice s-ar spune 
despre această lume de la Porţile Orientului, ea rămâne 
un centru de cultură și civilizaţie căruia Occidentul catolic 
ii este dator. 

Cotmeana își trage obârșia dintr-o lume ursită să 
trăiască la Porţile Orientului, în permanentă schimbare și 
căutare. Înainte de a trece la analiza propriu-zisă, este 
necesar să facem o trecere în revistă a evenimentelor ce 

se petreceau la sfârșitul secolului al XI-lea — începutul 
secolului al XII-lea în Țara Românească. 

Izvoarele scrise și arheologice atestă pentru această 
perioadă ultima mare invazie turanică în zonă, invazie 
care va aduce cu sine și pe cumani. Popor din aceiași 
familie turcică cu pecenegii. și uzii”, se va așeza pentru 
început în zona Câmpiei Române pentru ca apoi să se 
extindă în regiunile premontane, în apropierea cursurilor 
de apă“, așa cum arată descoperirile arheologice din 
ultima perioadă. Ceea ce este mai important este faptul că 
populațiile invadatoare nu se vor sedentariza doar, ci vor 
îi și asimilate de populaţia alogenă. Probabil tocmai 
aceste populaţii nomade au grăbit procesul de centralizare 
statală și de feudalizare a populaţiei române. Ceea ce 
este cel puțin la fel de important pentru noi, este faptul că 
aceste populații nomade prin sedentarizare vor lăsa ca 
urmă a trecerii lor o serie impresionantă de toponime 
locale și de onomastice, păstrate până la noi, precum: 
Vaslui, Covurlui, Teleorman, Comanul, Oituz, Tălmaciu 
sau onomastice ca Toxabă, Talabă, Basarabă, Borcea: și 
exemplele pot continua inclusiv cu denumirea de Argeș:, 


O toponimie pur cumană? 


În ceea ce privește obiectul prezentului studiu, ar trebui 
să remarcăm că acestui toponim - Cotmeana -— 
cercetătorii au evitat să-i atribui o explicaţie oricât de 
sintetică ar fi fost ea. Printre puţinele informaţii găsite este 
cea din Planul General de Urbanism al Comunei 
Cotmeana, unde se spune că este un toponim de origine 
incertă, posibil ecou al contactului localnicilor cu populaţia 
cumană”. 

În opinia noastră, susţinută de documente, cuvântul 
Cotmeana este de origine cumană; analizând hrisoavele 
vom putea observa că oamenii au modificat, cu timpul, 
pronunția și au ajustat-o în funcție de limbajul comun și de 
posibilele influențe lingvistice. 

Astfel la sfârșitul secolului al XIX-lea în documente, 
consoana î apare în locul consoanei d, iniţiale — 
Codmeana, această apreciere o regăsim și în „Toponimia 
românească“ a lui lorgu lordan:, dar nici aici nu se oferă 
o altă explicaţie lingvistică. Întorcându-ne cu 500 de ani 
în urmă, la documentul din 20 mai 1388 și la cele din 
1402-1408, 1417-1418, 1421*, toponimul apare în chirilică 
astiel: Kodmeani (într-o copiere ad literam din slavonă), 

vom observa că prin reducere grupurile consonatice dm 
sau tm se transformă în m“, rezultă cuvântul Komeani. 
Vocala o este așa cum s-a spus reflexul bizantin al 
denumirii poporului cuman!! numiţi de bizantini komanoi. 
În fine diftongul ea, din chirilică, este instabil și se poate 





În cele din urmă obținem cuvântul Komen sau Kuman, 
prin înlăturarea vocalei e și înlocuirea cu vocala a. Așa 
cum reiese din demonstrația de mai sus putem vorbi de 
cuvântul cuman, care în decursul timpului a suferit 
numeroase transformări atât pe linie cronicărească, cât și 


transforma foarte uşor în e”. Vocala 7 (?) din final se pe linie populară. portare ” aripa emma 
păstrează doar grafic'*, în general neputându-se pronunța  așezarii pornește a origine e la numei p mer 
preluat prin tradiția bizantina și ajustat pe tradiți 

ico-rasia! ar putea lămuri această 
Fragment din documentul emis la 20 mai 1388. | Aa OU p 
0 Ipoteza. | E 
Din „Istoria Țării Rumânești , scrisa 

MORENI 9 CAMOAp nitagittti, Ia lgastan ROPOAL MI POCNOA Hai sisălli Stau 
Oyerponnajiuenou. AARE POCROAC'PAO AH CE PIANO MOHACTIHIRLAL ISIS ia ua i iata 
CAS Aa te ARAA POenOACPRA AM IT POATA pe-a m vei re „ar Y să la a aliata eta Nail cea 

capră, iar Emil Petrovici consideră ca 

Hrisovul de domnie din 1418, iunie 22, al lui Mihail Wv. 

que pour loronyme Cozia qu'il eut ete cree 
incontestablement par des Slaves“*, dar Cozia apare și 
sub numele de Nucet — câmpul de nuci, în aceste condiţii 
toponimul nu poate fi decât cuman. În fond coza se 
traduce și prin foc”, iar prin secolul XII-XIII, este amintit în 
izvoare un conducător cuman cu numele de Cotzate, 
Cotmeana nu este altceva decât o dovadă a sintezei 
culturale sud și nord dunărene, dar și est și nord pontice. 
„Ar fi mai explicabilă denumirea de Cotmeana, adică 
Cuman, (Cumania, denumire dată întregii zone, inclusiv în 
documentul din 1241, emis de cancelaria regelui Bela al 
IV-lea al Ungariei)” și cu deosebită atenție locului unde 
astăzi se află așezarea și biserica, mai ales dacă ținem 
cont că întregul areal al Platformei Cotmeana este 


împânzit de toponime de origine cumană, cum ar fi 
Ciupag, Talabă, Caracal lângă Pitești, onomastice ca 
Basarab, Coman și Cozia. 

O analiză nouă a toponimiei locale româneşti se 
impune, cu atât mai mult cu cât ultimele încercări serioase 
datează din anii 1970 și păcătuiesc excesiv prin 
interpretările subiective, în general tributare ideilor 
influenţei slave. 

Încercarea din prezentul studiu nu face decât să ridice 
semne de întrebare asupra acestor aspecte legate de 
toponimie și onomastică, considerând că .cele două 
domenii pot aduce contribuţii importante în istoria evului 
mediu românesc. 

Î Prezentul studiu face parte dintr-o lucrare mai amplă publicată, 
în parte în anul 2004, și asupra căreia vom revenii, într-o ediţie 
adăugită și revizuită, în viitorul apropiat. 

2 Alexandru Odobescu, Doamna Chiajna, București, 1980, p. 42. 

3 *** Istoria Medie a României, secolele X-X VI, București, 1966, p. 
52, *” Istoria Românilor, vol. III, București, 2001, p. 261. 

4 Istoria Românilor, op. cit., p. 266-267. 

5 * Istoria Medie a României, op. cil, p. 53. 

6 N. Drăganu, Românii în veacurile [X-XIV pe baza toponimiei și a 
onomasticii, București, 1933, p. 530 şi urm. Autorul încearcă să 

demonstreze că toponimul Argeș este de origine pecenego- 
cumană. 

7 Elena lonescu, Emilia Ernst, Planul General de Urbanism al 
Comunei Coimeana, p. 4: „Cotmeana — toponim de proveniență 
incertă. Nu este exclus ca toponimul să fie ecoul contactului 
populaţiei locale cu poporul cuman. Atestarea sa documentară 
sub forma Cotmeana relevă faptul că în structura cuvântului, 
consoana d a devenit t, vocala o din silaba iniţială este reflexul 
aspectului bizantin pe care-l avea numele poporului cumani“. 

8 lorgu Iordan, Toponimia românească, București, 1963, p. 339. 
„Cotmeana, Cotmeniţa < Codmeana (așa apare acest nume în 
documentele din veacurile trecute). Pentru d devenit t înaintea 
lui m (și, poate sub influenta disimilatorică a acestuia), cf. 
admirabil, pronunțat de mulţi români atmirabili)“. 

9 D. R. H,, vol. |, București, 1965, p. 26, 60, 83, 99, 

10 Pandele Olteanu, Slava veche și slavona românească, 

București, 1975, p. 47-48. 

11 Istoria Românilor, op. cil., p. 261: „populaţie turcică, cu numele 

provenind -- după unele opinii — de la cum, care în limba turcă 

veche înseamnă stepă, câmpie, nisip,.......... bizantinii îi numesc 

Komanoi....“; /storia Medie a României, op. cit. De 52. 


12 Pandele Olteanu, op. cit, p. 267-268. 

13 Ibidem, p. 265. 

* Precizăm că această ipoteză nu este susținută decât de părerea 
autorului, în urma constatărilor personale. În plus se poate 
admite că o parte a comunităţii de la Cotmeana provine din 
vechii robi de pe pământurile mânăstirii, aduși în zonă pe la 
1400, împroprietăriți de aceasta s-au așezat în decursul 
timpului aici. 

14 A. C.M.[., op. cit, p. 130, nota 3: „De la Cozia se vede că plecau 
foarte adesea părinții călugări, peniru interese sau destătare 
îrățească pe poteci îndeobște cunoscute numai lor și ajungeau 
în Cotmeana la — ospăţul cel de seară. (Vieaţa și traiul sfinției 
sale părintelui nostru Nifonu patriarhul Tarigradului, tip. de C. 
Erbiceanu, București, 1888, p. 69.); Cronicari Munteni, București 
1988, Istoria Țării FRumânești de Stolnicul Constantin 
Cantacuzino, p. 73: „lar Mircea, feciorul Mihnii-vodă, deacă 
înțelese așa, merse pre supt cumpăt la mânăstirea Cotmenii, 
care să chiamă Ospăţul cel de seară (adecă metohul 
Coziei)......«. 

15 Ibidem, p. 84. 

16 Emil Petrovici, Studii de dialectologie și toponimie, București, 
1970, p. 280. 

17 lorgu Iordan, op. cit., p. 507. 

18 "** Istoria Românilor, op. cit., p. 391. „...Conducătorul cumanilor 
cu numele de Cotza, a dat ordin trupelor sale să se retragă din 
luptă“. | 

“ Admitem și ipoteza contorm căreia în zonă s-ar fi putut așeza și 

grupul de origine slavă. 

19 D.R.H. Vol. 1, p. 29. 

părare dinței - apărarea ființei naţionale _ î 
“IMAGINEA LUI CONSTANTIN BRÂNCOVEANU 
ÎN CONSTIINTA FOLCLORICĂ ARGEȘEANĂ 


= prof. Gherghina MIHĂESCU, prof. Marius MIHĂESCU 


Balada domnului martir 
Domnind un sfert de veac într-o țară aflată la porțile 
creștinătății, păstorind un popor pentru. care turcii 
însemnau, în primul rând, păgâni, iar apărarea credinței 
se identifica cu apărarea ființei neamului, sfârșind ca un 
martir înotând în sângele copiilor săi, Constantin 


Brâncoveanu nu avea cum să nu constituie un subiect de 


epopee pentru un neam atât de mult înclinat spre balade 
și legende ca neamul românesc. i 
| Oricât de grele au fost birurile, Constantin 
Brâncoveanu a fost iubit de popor, căci i-a adus niște un 
sfert de veac, într-o lume frământată de ambiţii și de 
ameninţări străine. 








cumplitul sfârșit de la Istanbul, care-i dă voievodului 
aureolă de martir intrat în legendă. 

Motivele folclorice privind imaginea lui Brâncoveanu au 
o arie de circulație pe întregul cuprins românesc, din 
Bucovina Moldovei până în Mehedinţii Olteniei, ca și în 
Transilvania de nord, vădind încă odată conștiința 
folciorică unitară a poporului român. CR) 

Ca specii literare, producțiile foiclorice inspirate de 
imaginea lui Brâncoveanu se înscriu pe o gamă variată, 
de la cântecul bătrânesc la cronică rimată și legendă, de 
la colind la teatru popular, ceea ce demonstrează, de 
asemenea, persistența subiectului ca motiv SO asplialie 

Numeroase. antologii', diferite reviste ale vremii“, 
precum și numeroase: înregistrări pe bandă de 
magnetofon sau material informativ fără document sonor 
din arhiva Institutului de Cercetări Etnologice ȘI 
Dialectologice ilustrează preocuparile diieriților folcloriști 
de a pune în lumină aceste creaţii populare, interesant 
tezaur artistic despre personalitatea voievodului 
Constantin Brâncoveanu. 


Variaţii multiple. 
Un singur adevar 
Balada Aga Bălăceanu are ca arie de circulație judeţele 
Teleorman (amintim că la Balaci, în județul Teleorman, 
aga Bălăceanu a durat impunatoare curţi boierești şi a 
ctitorit o biserică, fiind locul de obârşie al Bălăcenilor), Olt, 
Dolj și Argeș. Pătrunderea motivului folcloric în partea de 
sud a judeţului Argeș, în comuna Hârseșii, se datorează 
și apartenenței acesteia la o zonă de interferența, în care 
întâlnim elemente folclorice “aparținând sudului regiunii 
prin care se face joncţiunea cu zona dunăreană, precum 
şi elemente ce aparțin părţii de nord a regiunii în care 
pătrund unele elemente specific ardelenești”. 
Varianta din Hârsești a baladei, pe care o supunem 
atenţiei, nu se deosebește prea mult de celelalte versiuni: 
Răzvrătitul „Aga Bălăceanu/Care-a părăsit divanul 
sprijinit de oastea „verde nemțească , se jUpta eu 
„Constantin Brâncoveanu'/Care stăpânea divanul , având 


de partea sa o oaste „roșie turcească . intriga războirii lor 
este de natură politică: 

„Dar pentru ce se bătea? 

Pe București a-l muta! 


Imaginea lui Brâncoveanu este surprinsă de creaţia 
populară românească în două ipostaze, ce fixează două 
momente care-i circumscriu domnia: inceputul acesteia, 
marcat de cunoscuta confruntare cu aga Balaceanu, ŞI 

Foaie verde foi de fagi 

Să-l aducă la Novaci”. 

Cum oastea lui Brâncoveanu este aproape învinsă, el 
făgăduiește domnia celui care-l va răpune pe Bălăceanu. 
Se oferă căpitanul Costin:, finul lui Bălăceanu, care „și-a 
tăiat nășia” și, cu înșelăciune, îl atrage pe Bălăceanu în 
cursă, îi taie capul și i-l duce lui Brâncoveanu la București. 
Dar, potrivit înțelegerii: 

„Lui Brâncoveanu-i cerea 

Domnia și moșia 

Că și-a tăiat nășia”. 

Brâncoveanu, de teamă că ar putea să-i facă și lui la 
fel, în loc de răsplată, a poruncit călăului să-l ucidă pe 
Costin. 

Dincolo de fabulaţia fantezistă a faptelor, variantele 
baladei Aga Bălăceanu, printre care și versiunea 
argeșeană de la Hârsești, suprinde conjunctura politică 
reală dintre voievod și principalul său adversar politic, 
sprijinit, după cum se știe, de oștile imperiale. Chiar şi din 
intrigă transpare cauza litigiului dintre cei doi: scaunul țării, 
fixarea lui la București sau Novaci (sic!), de fapt, fixarea 
domniei lui Brâncoveanu sau a lui Bălăceanu. 
introducerea motivului, exclusiv folcloric, al căpitanului 
Costin care-și trădează nașul, proiectează subiectul într- 
un cadru etnografic, amplificând elementul senzațional și 
literar și extrăgându-și seva din modul arhaic de 
structurare a satelor devălmașe, unde se manifestă pe 
lângă rudenia de sânge, o rudenie spirituală prin nășie”. 
„Tăierea nășiei”, în concepția omului din popor, constituia 
un mare păcat, dovadă și pedepsirea lui Costin de către 
Brâncoveanu, soluție adoptată ca deznodământ de toate 
variantele baladei”. Nu este exclus ca, din perspectiva 
gestaţiei literare și a contaminării variantelor baladești 
privitoare la Brâncoveanu, acest deznodământ a! primei 
balade să constituie, contrapunctic, un prolog al celei de- 
a doua, mult mai răspândită, referitoare la cumplitul sfârșit 
al voievodului și al copiilor săi. 

Balada Constantin Brâncoveanu, cu aria de circulaţie 
aproape pe întreg cuprinsul țării, dată fiind, mai ales, 
introducerea ei în cunoscuta culegere de poezii populare 
a lui Alecsandri din secolul al XIX-lea, aduce în prim-plan 
imaginea voievodului, într-un cadru grav, ca într-o 
tragedie antică, subliniind în durere și măreție destinul 
nefericit al unui prinţ de la Dunărea de Jos, care o viaţă 
întreagă fusese fericit și bogat. 

Deși în materialul folcloric investigat nu apre localizată 
în mod strict în Argeș, dar apare menţionată în reviste 
apărute în diferite orașe din țară, în Muntenia, Oltenia, 
Moldova sau Transilvania, ba chiar într-o revistă ce 
apărea la Viena și Pesta*, bucurându-se de o mare 
răspândire prin autoritatea bardului de la Mircești, care a 
pus-o în circulaţie încă din a doua jumătate a secolului al 
XIX-lea, fiind apoi perpetuată în manualele scolare în 
forma fixată de poet, balada Constantin Brâncoveanu, cel 
puțin în versiunea cunoscută în toată ţara, a atins şi 
conștiința folclorică argeșeană. 

Varianta Alecsandri a baladei se bucură de o 
compoziție echilibrată și unitară, de concizie și 


expresivitate, de o înlănţuire logică a episoadelor, de forța 


dramatică a dialogurilor, de precizia mesajului pe care 
poporul! îl transmite posterităţii prin opera sa. 

Poetul: anonim surprinde lapidar, dar sigur, portretul 
domnitorului: 

„Brâncovanul Constantin, 

Boier vechi și domn creștin”. 

Caracterul politic al intrigii este atenuat, cum era de 
așteptat, într-o producţie folclorică, în favoarea eticului: 

„De averi ce tot strângea 

Sultanul se îngrijea 

ȘI de moarte-l hotăra” 

Urmează episodul bine cunoscut al ridicării voievodului 
cu „coconii” săi și întemnițarea lor: 

„La Stanbul în turnul mare 

Ce se-nalță lângă mare, 

Unde zac fate domnești 

Si soli mari împărătești”. 

Rechizitoriul pe care i-l face sultanul asimilează corect 
învinuiri atestate documentar: încercarea de 
independenţă prin alianțe ce se opuneau puterii otomane, 
emiterea de monede de aur etc. Punerea în scenă a 
cumplitei acţiuni de pedepsire a lui Brâncoveanu capătă, 
în producţia folclorică, semnificația confruntării între 
datina creștină, adică europeană — și prin aceasta, balada 
românească se înscrie în universalitate —, și legea 
turcească: 

„De ţi-e milă de copii 

Și de vrei ca să mai fii, 

La legea creștinească 

Şi te dă-n legea turcească. 

- Facă Dumnezeu ce-a vrea! 

lar pe toți de ne-ați tăia, 

Nu mă las de legea mea!" 

Apoi balada prelucrează poetic momeniele uciderii 
copiilor. Numărul celor patru fii se convertește în mai 
rotundul număr trei, specific fabulaţiei populare, iar 
numele lor sunt înlocuite cu succinte portrete tratate în stil 
popular: „cel mare și frumos”, „cel ginagș mijlociu/Cu păr 

neted și gălbiu” și „blândul copilaș/Dragul tatii fecioraș. 
Balada reţine din realitatea istorică până și momentul 
când nefericitul părinte își îmbărbătează pe fiul cel mic, 
care, cuprins de frică, are o clipă de slăbiciune morală”. 
intervenția sa este de o măreție tragică: 

„Taci, drăguță, nu mai plânge, 

Că-n piept inima-mi se frânge, 

Taci și mori în legea ia, 
Că tu ceru-i căpăta!” 








Blestemul tatălui înaintea decapitării, creaţie a poetului 
anonim, anunță întreaga ură- a poporului îndreptată 
împotriva tiraniei otomane: 

„Alelei! Tâlhari păgâni! 

Alei! Voi feciori de câini... 

Dare-ar Domnul Dumnezeu 

Să fie pe gândul meu: 

Să vă ștergeți pe pământ 

Cum se șterg norii de vâni, 

Să n-aveţi loc de-ngropal, 

Nici copii de sărutat”. 

Finalul baladei este simbolic. Tăria morală a eroului 
este însăși tăria morală a creștinătății în faţa păgânismului 
turcesc, garanția păstrării ființei de neam: 

„Câini turbaţi, turci, liftă real, 

De-ţi mânca și carnea mea, 

Să știți c-au murit creștin, 

Brâncovanul Constantin”. 

Variantele oltenești"! ale baladei cuprind câteva motive 
epice diferite de varianta impusă de culegerea lui 
Alecsandri. Este posibil, dată fiind vecinătatea zonei 
oltene cu zona Argeșului, ca aceste variante să fi circulat 
și în partea de sud a județului. Argeș, așa cum am văzut 
că s-a infiltrat la Hârsești balada Aga Bălăceanu. Aceste 
variante se depărtează de adevărul istoric, contaminând 
evenimente ce s-au produs la intervale mari de timp. 
Astfel, într-un caic „negru zmolit”, în mijlocul Dunării, 

poetul anonim imaginează la un loc pe aga Mustaia, pe 
aga Bălăceanu și pe Constantin Brâncoveanu cu cei trei 
copii ai săi de care îngrijea Gherghina țiganca.. Aceștia 
ajung la Țarigrad, dau foc la șapte rogojini ridicate în 
catargul caicului, semn că s-au prezentat la sultan „la 











jeluială”. Sultanul dă ordin arnăuţilor să-i prindă și să-i 
bage în fiare. Urmează cunoscutele episoade ale uciderii 
feciorilor Și a tatălui, marcate de dialoguri ca acestea: 


Dăruiește-mi tu țara, 

Țara și bogăţia 

Care bei, mănânci din ea 

Și te dă în legea mea/../ 
— Împărate, dumneata, 

Nu-mi dăruiesc eu țara, 

Țara și bogăţia, 

Cara beau, mănânc din ea. 

Fă cu mine ce oi vrea, 

Nu mă dau în legea ta!” 

Când era să fie tăiat feciorul cel mic, Gherghina tiganca 
îl ascunde și îl substituie cu propriul ei copil. Este 
interesant cum conștiința folclorică românească 
asimilează aici un eveniment istoric petrecut cu aproape 





60 de ani înainte când, în timpul răscoalei seimenilor, a 
fost ucis Papa Brâncoveanu, iar copilul Constantin, viitorul 
domnitor, a fost salvat de slugile brâncovenilor, care au 
dat în locul acestuia un copilaș de țigan?. 

Finalul variantelor oltentești învăluie în hiperbolă 
tragedia domnitorului român: 

„Pe mare că-l arunca, 

Marea că se aprindea, 

Trei zile, trei nopți ardea”, 

Rezistenţa creștină a domnitorului capătă în conștiința 
folclorică dimensiuni mitologice: 

„Patruzeci de popi strângea, 

începea popii-a citea, 

Marea de se potolea.” 


Așadar, indiferent de versiune, balada domnitorului 
martir, relevă aceleași trăsături definitorii: stoicismul în 
fața morții și tăria acestuia de caracter. 


1 O listă bibliografică întocmită cronologic după Dicţionarul 

ambele publicate sub egida Academiei Române, ilustrează 

după consumarea evenimentelor. 

2 Constantin Brâncoveanul, în «Calendariu pentru poporul 
românesc» (Braşov), 3 (1854), 42 (cf. Bibliografia generală, |, 
3897) : Constantin Brâncovanul, în «Albina» (Viena-Pesta, 1, 

321: Constantin Brâncoveanul în « Amicul copiilor» (București, 4 
(1894-1895), 47: Brâncoveanu Constantin, în «Tribuna 
poporului» (Arad), 6 (1902), nr. 36: Constantin Brâncoveanul, în 
«Vulturul», (București), 1 (1906), nr. 36: Cântecul lui 
Brâncoveanu la 1809, în « Buletinul Comisiei istorie a României» 
(București, 1 (1915), nr. 309: Tudor Pamfilie, Descăpăţânarea 
lui Constantin Vodă Brâncoveanu de 'către turci, în «Miron 
Costin», VII (1919), nr. 5, p. 33-38: Vasile Alecsandri, 
Constantin Vodă Brâncoveanu, în «Apostolul», XI (1934),nr. 10, 
15 mai, p. 173-174: Brâncoveanu, în « Ethos» (Focşani), | (1941- 
1942), fasc. 2, 186. 

3 Marin Buga, Folclor de pe Argeș, în Folclor din Oltenia şi 
Muntenia, III, texte alese și colecţii inedite, Editura pentru 
Literatură, 1968, p. 718. 





4 Celelalte variante fixează toponimul Balaci (vezi în Nota 2, Gr. 
Tocilescu, Al. Amzulescu, op. cit., în loc. cit.) 

5 Printre variante există și unele cu titlul Costin (Ilie: Mitu, |. 
Aurelian Popescu, Marcel Locusteanu, Costin, în Cântece 
bătrânești din Oltenia, vol. II, Craiova, Editura Academiei RSR, 
1970, nr. 163, 167). 

6 Motivul trădării nașului de către finul său face ca unele variante 
să poarte titlul Cântecul nașului (în Cântece bătrânești din 
Oltenia, vol. Il, Craiova, Editura Academiei RSR, 1970, nr. 163, 
167). 

7 H.H. Sihal, Contribuţii la studiul satelor devălmașe românești II. 
Structura internă a satelor devălmașe libere, București, 1959. 

8 Unele variante cuprind către final și un blestem al nașei, soția lui 
Bălăceanu, în fața trupului spânzurat a! lui Costin (Al. |. 
Amzulescu, Aga Bălăceanu, în Cântecul epic eroic, Institutul de 
Cercetări Etnologice Și Dialectologice, Editura Academiei RSR, 
1981, nr. 300). 

9 Vezi nota 2 

10 Cf. Aubry de la Montraye, Constantinopol. Executarea domnului 

Țării Românești, în Călători străini despre țările române, vol. VIII, 

Editura științifică și enciclopedică, București, 1983, p. 527-528. 
11 Vezi N: Păsculescu, op. cit, în Nota 2 | 
12 Ştefan lonescu, Panait |. Panait, Constantin Vodă Brâncoveanu, 
„Editura științifică, București, 1969. 

13 Vezi Horia Barbu Oprişan, Cântare și vers la Constantinu, în 
„Brâncovenii, teatru popular, Editura Minerva, București, 1984. 
14 |.C. Chiţimia, Prefață în Brâncovenii, teatru popular, culegere de 
Horia Barbu Oprișan, Editura Minerva, București, 1984, p. 7. 

+ Filsvde istorie 


DIN CORESPONDENŢA INEDITĂ 
A ZINCĂI GOLESCU (1849-1853) 


Exemplu mamei eroine 

O figură feminină, cu o viață mai puţin dramatică decât 
alte figuri feminine ale istoriei, dar la fel de dârză în toată 
activitatea ei, însoțită de o mare dragoste pentru copii, a 
fost, în prima jumătate a secolului al XIX-lea, soția lui 
Dinicu Golescu — Zoe (cu diminutivele Zinca, Zoița). 
Născută la sfârșitul secolului al XVill-lea, în 1792, la 
Craiova, ca fiică a lui Alexandru Farfara și a Dumitranei 
Pârscoveanu, ea va deveni, la o vârstă foarte fragedă, 
numai de 13 ani, soție și, la 14 ani, mama primului copil al 
lui Dinicu Golescui'. 

Zoe Golescu a fost una dintre femeile culte și extrem 
de agreabile din București, bună cunoscătoare a limbii 
grecești, în care a scris mai puțin și, în epoca! a limbii 

franceze, în care era o excelentă epistolară, cu reale 
calități literare. Scrisorile sale către cei patru băieţi ai săi, 
toate în limba franceză, dincolo de conținutul lor extrem 
de interesant, sunt bogat colorate stilistic și puternic 
pătrunse de sentimentalism, dar de un sentimentalism 
puternic și viguros. 

Figura sa, frumoasă și interesantă, bine cunoscută în 
toate saloanele protipendadei bucureștene de dinainte de 

1848, se va contura la dimensiunile ei reale abia în anii 
următori revoluţiei când, din țară sau de peste hotare, va 
sprijini, cu entuziasm, lupta fiilor săi și a celorlalţi exilați 
români, pentru împlinirea idealurilor revoluţionare. i 

Înfrângerea revoluţiei de la 1848 din Țara Românească, 
de către trupele turcești, va determina emigrarea sau 
exilul revoluţionarilor pașoptiști munteni în toată Europa. 
Eforturile acestora vor fi îndreptate către sprijinirea cauzei 
revoluționare, căutându-se obținerea, mai ales, a 
sprijinului diplomatic și politic al Franţei și nu numai, 
stabilindu-se legături strânse cu liberalii din Apus. Aceste 
demersuri s-au materializat prin scrierea de articole 
favorabile ideologiei revoluționare muntene, prin 
provocarea unor discuţii în parlamentele europene, totul 
pentru a păstra viu interesul acestora față de mișcarea 
revoluționară, exploatându-se raporturile diplomatice 
europene în continuă modificare. | 

Reprimarea revoluției fusese prevăzute de cei care au 
inițiat-o, dar după cum reflecta mai târziu Al. G. Golescu- 
Negru, trebuia să se demonstreze lumii că există vitalitate 
în poporul român, că el nu se împăca în nici un fel cu 
starea de lucruri impusă prin Regulamentul Organic, 
detestând cu vehemenţă protectoratul țarist”. 


Corespondenţă din timpul 
revoluției pașoptiste 

Depărtarea Zincăi Golescu de copiii săi se reflectă în 
corespondență. Exilaţii au ajuns, în 1849, la Semlin. „Ce 
vor deveni oare?' — se întreaba neliniștită Zoe Golescu. 

Vor fi lăsaţi liberi?” Sau, poate, Rusia îi va cere Austriei 
cale, «slabă cum e», îi va preda și vor fi închiși într-o 
fortăreață? „Mămicuţa” ar vrea să împartă cu ei toate 
suferințele care, oricâte ar fi, nu pot fi puse în cumpănă cu 

„mângâierea de a fi redat libertatea la două milioane de 
oameni ... Da, bunii mei copii, vorbesc sigură de acest 
viitor ferice și poate apropiat. Luaţi pildă pe mama 
voastră: vedeți, ea rămâne tare în credință” 

Dacă de la Semlin vor îi lăsaţi liberi să se ducă unde 
vor voi, Zoe Golescu dorește ca aceștia să vină mai întâi 
la Sibiu, să o vadă, „care nu respiră decât pentru ei. La 
ştirea că Stefan și Nicolae vor veni s-o vadă, tresaltă de 
fericire; dar „dacă interesul patriei vă cere, pe lângă alte 
sacrificii, și sacrificiul acesta”, îi sfătuiește să rămână 
departe de ea: „rămâneţi unde sunteţi dacă e nevoie. 


MR, 











Părerea mea de rău că voi îmi lipsiţi îmi va fi îndulcită de 
nădejdea că veți sluji bine țării voastre”. 

Nici știrile din țară nu sunt încurajatoare: „la graniță, un 
escadron de cazaci coboară pe toți călătorii, fără excepție, 
din trăsuri, și îi caută până și în ghete pentru a vedea dacă 
nu cumva esie ascunsă vreo amărâtă de scrisoare” ceea 
ce Zoe Golescu socotește „foarte umilitor pentru 
cârmuirea Țării Românești. Aceasta dorește să-și revadă 
copiii în țară, dar se resemnează la gândul că aceştia nu 
vor să se întoarcă acasă „decât când calmucii vor fi 
dincolo de Prut” și „când pământul țării nu va mai fi 
pângărit de picioarele ignobile ale cazacilor”. 

Dintr-o scrisoare a Zincăi aflăm că fiul ei Ștefan ar fi 
vrut să vină pe furiș în țară: „îmi vorbeşti Stefane de 
venirea ta aici, deghizat, pentru a fi de față la nunta 
nepoatei noastre Zoe. Să mă ferească Dumnezeu să te 
văd aici, în țara ta, mai înainte de totala ei evacuare de 
câtre trupele inamice! Și sub orice deghizare ai veni, nu 
vreau să te văd și nici să te îmbrăţișez aici, mai înainte de 

placarea tuturor cazacilor*. 


| Scrisoare a Zincăi C. Golescu către fiul său Ştefan C. Golescu [a Geneva. 5 iulie1853 

La Sibiu, Effingham Grant, secretarul Consulatului 
britanic din București, care veni aici pentru câteva zile în 
februarie 1849, aduse Zincăi Golescu vestea, după ziare 
englezești, că Anglia ar fi protestat contra ocupaţiei rusești 
din Principate. 

Printr-o scrisoare a lui Grigore Grădișteanu către 
Dimitrie Bolintineanu, aflat și el la Sibiu, Zoe Golescu 
confirmă știrea referitoare la interesul pe care Marile Puteri 
pare-se că începeau să-l poarte Țărilor Române. Ea simte 
o bucurie copilărească la gândul că lumea civilizată nu ne 
va părăsi: „când Anglia se preface că amenință, noi ne 
bucurăm. Când Franța mârâie puţin, suntem mai mult 
decât fericiţi ... Suntem puși să jucăm rolul de copii. Bieții 
Români! Cine ar fi spus acum șase luni, când Suleiman 
Pașa aproba și îmbrățișa cauza noastră cu aerul cel mai 
serios, cine ar fi spus că vom ajunge în starea în care ne 
găsim acum? Asia e soarta tuturor naţiunilor slabe. Nu ne 
rămâne decât să așteptăm bunăvoința Puterilor străine”. 

In corespondență, ideologia revoluționară triumfă la 
vremea aceasta. Acum ea nu cunoaște decât un dușman: 

„Muscalu!. Cei care luptă împotriva „Colosului din Nord..., 
dusmanul de moarte al libertăţii”, sunt vrednici de lauda 
ei. 

Aflată la Constatinopol, în aprilie 1849, Zoe Golescu își 
face planul de a se duce și rămâne o vreme la Paris, dacă 
va izbuti să obţină eliberarea fiilor ei de la Brussa, deși 
mari nădejdi nu avea , deoarece turcii, „coborâtorii Marelui 
Profet, se mișcă după cum le fac semn Rușii, în mâinile 
cărora ei sunt niște păpuși*; „această nenorocită Putere 
turcească, care nu este decât umbra unei Puteri, nu poate 
să acționeze, nici să hotărască nimic în lume fără 
aprobarea Rusiei sub a cărei tutelă se află cu mâinile și 
picioarele legate”. 

În această situaţie disperată cu familia răspândită în 
toată Europa o încearcă dorul de casă; s-ar întoarce În 
țară, lângă biata Ana Racoviţă (fiica Zincăi Golescu, 
căsătorită cu Alexandru Racoviţă) care suferă în 
singurătate și care, rămasă în Valahia, nu întâlnește 
decât vrăjmăsie, „de nu mai vrea să mai audă vorbindu-se 
de revoluție”. S-ar întoarce, deși își jurase „să nu mai dea 
ochii cu mutră de Rus”. | se cere însă „să se lepede de 
mișcarea din 1848 și să se declare supus servitor al celor 
doi comisari împărătești și al Alteţei Sale. „Numai așa te 
poti întoarce în tară, cu fruntea pe sus și cu nasul în vânt 

„. dar cine va avea atât de puțin respect de sine-și și atât 
de puţină mândrie ca să se târască în noroiu? ...Pas votre 
mamicoutza! declară fiului ei Ștefan". 

Tot în 1849 Zinca a încercat să-și elibereze fii mezini, 
Radu și Alexandru-Albu, internaţi la Brussa. Ea speră, să 
fie ajutată în acest demers, de ambasadorul britanic 
Stratford Canning. 

Totuși a reuşit să obțină audienţă de ia marele vizir, 
Reşid Paşa. lată ce aflăm din scrisoarea datată 3 
septembrie 1849 către fiul său Ştefan: intrată în reședința 
vizirului, plină de speranţă și de un succes sigur, a fost 
lăsată să aștepte trei ore, iar după aceea vizirul a plecat 
fără să-i adreseze un singur cuvânt. Este adevărat că 
ministrul de Externe care era acolo i-a spus într-un târziu, 
că nu va putea să-i vorbească atunci și să se înscrie 
pentru o altă audienţă. Tălmaciul a ținut s-o întrebe care 
este motivul audienței cerute. La acestea, „mămicuţa ta”, 
foarte nervoasă, i-a răspuns că n-a venit să se plângă 
dragomanului, ci marelui vizir, personal, și a plecat, fără 
să mai ceară o altă audienţă, socotind că din partea 
marelui vizir a fost o purtare necivilizată și că nu există nici 
o bunăvoință în problema pe care dorea s-o înfățișeze'. 

Dezamăgirile suferite de familie în ultimul timp și-au 
spus cuvântul, element desprins din corespondența 
Catincăi Rosetti, care o întovărășea pe Zinca și care nu 
mai vrea să-și facă planuri deoarece până acum „au căzut 
toate în baltă. Am devenit rea — scrie ea — nu mai pot să 
sufăr nici pe Francezi, pe cari îi iubeam atâta, nici pe 








Turci, faţă de cari înainte de revoluție eram indiferentă, 
cât în ce privește Rusia, aș vrea s-o văd exterminată, căci 
este vrășmașa omenirii *?. 

Speranţa într-un viitor război ruso-turc era împărtășită 
de Zoe Golescu, care îi îndemna pe cei doi fii ai săi aflați 


în capitala Franţei să nu dispere și să păstreze credința 
într-un viitor mai bun, ce nu se va lăsa prea mult așteptat. 


În timpul şederii la Brussa și Constantinopol, tensiunea 
dintre Ruși și Turci sporește. Zoe Golescu așteaptă și 
doreşte războiul: „dea Dumnezeu ca supărarea Majestății 
Sale moscovite să meargă până a declara războiu 
Majestătii Sale otomane ... Războiul poate va schimba și 
starea actuală a țării noastre într-un viitor strălucit». 

Din capitala otomană, Zinca îi scria fiului său Ștefan, la 
23 aprilie/3 mai 1849, că erau slabe speranțe pentru 
eliberarea ţării de sub trupele de ocupaţie. Conferinţa de 
la Constantinopol a ambasadorilor celor 5 Mari Puteri n-a 
dus la bune rezultate, fiind contra intereselor românești. 
Astfel, trupele rusești nu vor pleca până nu va fi reprimată 
cu desăvârşire revoluția maghiară. 

Lupta politică susținută de fii săi va fi continuată de 
mama lor prin intermediul sfidărilor aduse autorităţilor 
rusești, mai ales prin comportamentul personal. Când se 
îngădui Zincăi Golescu, spre sfârșitul anului 1849, de 
către Omer Paşa, să vină la București, a avut loc un 
eveniment ce subliniază prudenţa oficialilor ruși din Țara 
Românească. Nu au trecut nici trei zile de când a ajuns 
în oraș și i se puse în vedere, la cererea generalului 
Liders, lucru care o jignește adânc, să reia drumul 
Goleștilor: „am citit cu plăcere micile măguleli cu care 
răsfățaţi pe marea hotoaică și panduroaică; și dacă nu aș 
avea sentimentul puterii mele, care e mediocră, aș fi 
sfârsit ca broasca lui Lafontaine. Căci prea mă măguliti. Și 
apoi, la ceasul acesta, trebuie să știți — căci v-am Scris —: 
renghiul ce au jucat temutei hoțoaice când, abia sosită de 
câteva zile la București, i s-a pus în vedere să-l 
părăsească; așa că temuta panduroaică trebuie să fi 
pierdut mult din vitejia sa în ochii dragilor ei copii și 
admiratori . 

De altfel, pare-se că „mămicuţa” a știut să se răzbune. 
O legendă de familie ne spune că atunci când generalul 
rus Liiders s-a anunţat în vizita la Zoe Golescu, cu prilejul 
măsurii luate împotrivă-i, aceasta scoase toate mobilele 
din salon, urcându-ie în pod și nu a lăsat în salon decât un 
singur jilţ, pe care s-a așezat ea, pentru a nu fi îndatorată 
să poftească pe generalul rus a lua loc“. Aceste sfidări au 
avut darul de a ridica moralul exilaţilor, din familia 
Golescu, în perioada 1848-1853. 

Astfel, un fost prizonier participant la revoluție, veni la 
conac și a povestit nepoatelor Goleștilor despre viața 
arestaţilor din mănăstirea Văcărești, despre „nebuniile' 
acestora, despre „procesul-verbal al lui Popa Șapcă, „qui 

est Cei acestea „râseră cu lacrimi”. Râd cu lacrimi 
când li s-a spus că arestaţii de la Văcărești au îmbătat 
într-o-zi garda, care era toată rusească și, văzând-o cu 
chef, i-au explicat Constituţia: Dar un ofițer care tocmai 
sosea, puse capăt acestei „opere caritabile”; „însă o vor 
lua altădată d'a capo'. De altfel, mai în glumă, mai în 
serios, propaganda începuse să se bucure de un real 
succes în rândurile armatei rusești din Valahia; și mulţi 
ofiteri ruși, polonezi și curlandezi“, prinși ţinând pe furiș, 
„în miez de noapte”, cuvântări liberale și purtând „la inimă, 
sub uniformă, scumpa noastră Aro Gia it au trebuit să 
fie trimiși înapoi în Rusia'€. 

Strânși la Golești fac față mult mai ușor greutăților 
vremii. După căsătoria nepoatei Zoe Racoviţă cu 
Effingham Grant (8/20 octombrie 1850), viaţa își reia 
cursul, mereu același și doar unele întâmplări mai aduc 
din când în când o notă nouă. Odată, având nevoie de 
doctor, au fost siliți să recurgă la știința „unui medic 
polonez, dar care este în serviciul Rusiei. Poţi să-ți 
închipui un mai neplăcut ghinion? Dar ce să faci, la 
nevoie? și atunci, ca să ne răzbunăm de neajunsul acesta 
al sorții, ne-am apucat să-i facem o propagandă strașnică 
și la urma urmelor am ciocnit cu el pentru reînvierea 
Poloniei; și de câte ori mai vine să ne vadă, îi vorbim 
împotriva Rusiei și a politicei sale infernale, deschis, cum 
se cuvine unui republican din Golești”. 


Un epilog al vremurilor 


revoluționare 

Evacuarea Principatelor de către trupele de ocupaţie 
nu a avut, precum se așteptau Goleştii, consecințe 
pozitive pentru soarta emigranților. După primii ani de exil, 
privațiuni și lipsuri, de intensă propagandă prin broșuri şi 
presă, exilații își păstrau nestrămutate convingerile lor, 
aceasta datorându-se, în bună parte, și susținerii de care 
s-au bucurat din partea „mămicuţei” Zinca. Dacă strămoșii 
lor s-au distins, mai ales, prin folosirea armelor, membrii 
familiei din secolul al XIX-lea s-au distins prin folosirea 
condeiului, a cărui putere s-a dovedit a fi mult mai 
puternică. 

În anul 1850 Alexandru C. Golescu — Albu, fiul cel mic 
al Zincai Golescu, lasă posterităţii, printr-o scrisoare 
adresată fraţilor săi, o frumoasă lecţie de patriotism, 
propunându-le acestora să-și vândă întreaga avere 
pentru a aduna mijloacele cu care să poată pregăti și 
purta viitoarea revoluţie națională; când el nu se oprea nici 
măcar la gândul că buna lui mamă va rămâne fără 
mijloacele de trai „/a zile de bătrânețe”; când între „buna 
și iubitoarea lui mămicută” şi România, „milenara noastră 
mamă a tuturor”, el nu șovăia a o jertfi pe cea dintâi, căci 

„dacă prin tot ce inima noastră are iubitor și omenesc ea 
sboară către inima maicii noastre, prin tot ce are ea ideal 
Și supraomenesc revine de drept patriei noastre” 

in exil, când vreunul dintre Golești primea scrisoare de 
la maică-sa, o da celorlalţi pribegi, care o copiau și o 
păstrau. larna, în apropierea noului an, Stefan Golescu, 
entuziast, cânta și spunea versuri din Lamartine, iar 
ceilalți pribegi beau în sănătatea „celei mai incomparabile 
mame” — căci este 30 decembrie, ziua Zincăi Golescu, 





1 George Potra, „Zoe C. Golescu, mama celor patru fraţi, în 
revista „Museum. Studii de comunicări de istorie și etnografie”, 
Golești, Argeș, 1980, p. 70. 

2 Anastasie lordache, „Goleștii Locul și rolul lor în istoria 
Românie? Editura Științifică și Enciclopedică, București, 1979, 
p. 134. 

3 George Fotino, „Din vremea renașterii naţionale a Țării 
Românești Boierii Golești, vol |, Monitorul Oficial și Imprimeriile 
statului, Imprimeria Naţională, București, 1939, pp. 73-74. 

4 Op. cit, p. 145. 

5 Op. cit., p. 142. 

6 Op. cit, p. 80; Muzeul Viticulturii și Pomiculturii — Golești, fond 
„Zinca Golescu. Corespondenţă”. 

7 Op. cit, p. 9%. 

8 Op. cit. p. 92. 

9 Anastasie Iordache, op.cit, p. 168. 

10 George Fotino, op. cit., p. 118. 

13 Op. cit, p. 99. 

14 Op. cit, p. 122. 

15 Curlandia este o regiune istorică din arealul baltic, făcând parte 
actual din statul letonia. În trecut a făcut parte din statul 
Cavalerilor Teutoni (cca. 1200-1560), apoi ducat în cadrul 
Confederaţiei Polono-lituaniene( 1560-1795) și apoi provincie a 
Rusiei Imperiale(1795- 1918). 

16 Op. cit, p. 116; Anastasie Iordache, op.cit., pp. 146-147. 

17 Op. cit, p. 143; Fond „Zinca Golescu. Corespondenţă”, loc.cit. 

O INOVAȚIE DIN TIMPUL RĂZBOIULUI 
CRIMEII: SERVICIUL SANITAR MODERN 


O istorie a umanităţii, în care războiul ca fenomen să 
nu apară, este cu siguranță o utopie. Întotdeauna au 
existat războaie și cu siguranță vor mai exista. S-ar 
putea spune că acest lucru stă în caracterul naturii 
umane sau că se găsește în codul genetic al speciei 
noastre. 


O viață dedicată alinării 
durerilor altora 

Cu toate acestea, filosofia sau mai degrabă etica 
războiului a apărut după secole de confruntări 
sângeroase, timp în care războiul a curmat viețile 
nenumăraţilor combatanți, de cele mai multe ori într-un 
mod pe care astăzi l-am socotii condamnabil. Este vorba 
de aceea lipsă de preocupare a părților beligerante pentru 
proprii răniţi, care dacă ar fi beneficiat de un serviciu 
sanitar adecvat, ar fi putut supraviețui dramaticelor 
înfruntări. 

Lucrurile aveau să rămână în această formă până la 
mijlocul secolului XIX, când în timpul desfășurării 
Războiului Crimeii (1853-1856) cineva a realizat 
necesitatea organizării unui serviciu sanitar modern (care 
de la acea data avea să devină clasic), capabil să 
soluţioneze această dramatică problemă etică, morală și 
umanitară — a recuperării soldaţilor răniți pe câmpul de 
luptă și a redării șansei de a trăii pentru fiecare în parte. 
Şi aceasta s-a numit Florence Nightingale - o britanica 
sensibila, de a cărui nume se leagă începuturile 
serviciului modern de asistență medicală!. 

Fiica bogatului proprietar de pământ Wiliam 
Nightingale, din Embley Park, Hempshire, viitoarea eroină 
naţională britanică s-a născut în Italia, la Florenţa, în data 
de 12 mai 1820. Tatăl său era, ca și soția sa, unitarian, 
membru al partidului whig (adeptul luptei împotriva 
dominaţiei britanice), care fusese implicat și în lupta aniti- 
sclavagistă. 

Viaţa sa a fost închinată unui singur SCOp — acela al 
îngrijirii bolnavilor și răniților de război. La vârsta de 17 
ani, tânăra domnișoară a simțit o chemare divină pentru o 
cauză încă neștiută. Refuzând diferitele propuneri de 
mariaj, la vârsta de 25 de ani s-a pronunțat, în fața 
părinţilor, asupra dorinței de a deveni asistentă medicală, 
lucru de neacceptat pentru o domnișoară de rangul ei. Cu 
toate împotrivirile părinților, dorința Florencei de a avea o 
carieră în domeniul medicinii s-a întărit și mai mult din 
momentul în care aceasta a întâlnit-o pe Elizabeth 

Blackwell de la spitalul londonez Bartolomeu. Blackwell 
fusese prima femeie calificată ca doctor în Statele Unite și 
a ajutat-o în mod considerabil pe Florence Nightingale să 
învingă obstacolele pentru a-și atinge ambițiile, 
încurajând-o să-și continue pregătirea. Toate acestea au 
făcut ca în anul 1851, tatăl Florencei să-și dea 
consimțământul de a se pregăti ca soră medicală. La 
vârsta de 31 de ani Nightingale mergea la Kaisenwealth — 
în Germania — “pentru a studia la Institutul medical 
diaconicesc, unde urma să rămână timp de doi ani”. 








Despre distinsa asistentă medicală jurnaliștii timpului 
s-au întrecut în a o descrie, lăudându-i numeroasele 
aptitudini și alesele. însușiri sufletești. Este și cazul 
articolului „Cine este Msr. Nightingale?' apărut în 
cotidianul londonez The Times din data de 30 octombrie 
1854: | 

„Florence Nightingale, tânăra fiică și moșternitoare a 
tatălui său, Wiliam Shore Nightingale, din Embley-park, 
Hempshire, și Lea Hurst, Debshire. Ea este, dealtlel, o 
tânără domnişoară de un cert talent, atât nativ, cât și 

dobândit. În cunoașterea limbilor antice și a superioarelor 
ramuri ale matematicilor, literatură, știință și artă în 
general, ataşamentul său este extraordinar. Aproape că 
nu există limbă modernă pe care să n-o înțeleagă și 
vorbește franceza, germana și italiana în mod fluent, ca și 
engleza maternă. A vizitat și a studiat diferite naţiuni ale 
Europei, şi a mers în amontele Nilului, la îndepărtatele 
cataracte. Tânără (aproape de vârsta reginei noastre) 
[regina Victoria — n.n.], grațioasă, feminină, bogată și 
populară, ea posedă o influență gingașă și convingătoare 
asupra tuturor celor cu care vine în contact (...) 


simpatie pentru cei slabi, asupriţi, destituiți, suferinzi și 
dezolați. Școlile și săracii din preajma localităților Lea 
Hurst și Embley au văzut-o și simţit-o, încă de prima dată, 
ca pe o vizitatoare, învățătoare sau o consolatoare a 
necazurilor lor. Apoi a frecventat și studiat școlile, spitalele 
și instituțiile de corectie din Londra, Edimburgh și de pe 
continent. 

Acum trei ani, când întreaga Europă era în sărbătoare 
și după Marea Expoziţie, când înălțimile din Scoția, 
lacurile din Elvetia și toate locurile luminoase de pe 
continent erau pline de petreceri și plăceri, domnișoara 
Nightingale se afla întie pereții unui ospiciu sau spital 
german pentru îngrijirea și recuperarea celor abandonați. 
Pe durata a trei îndelungate luni, ea a dat asistență 
bolnavilor zi și noapte, acumulând experiență in toate 
genurile de îngrijire și toate muncile feminine de 
administraţie. Apoi s-a întors pentru a fi încă o daiă 

încântătoarea prezenţă a propriei sale case. Dar puternica 
tendință a minţii sale de a privi dincolo de propriul său 
cerc, pentru ușurarea sufletească celor care aveau nevoie 
de ajutor, a prevalat; mai mult decât atât, când spitalul 
instituit la Londra pentru guvernantele bolnave, era gata 
să falimenteze, fiind nevoie de un director priceput, ea a 
făcut un pas în faţă și s-a oferit să preia conducerea. 

Derbyshire și Hampshire au fost, astfel, schimbate 
pentru micul și mohorâtul așezământ din strada Harley, 
căruia i-a dedicat tot timpul și averea sa. În timp ce 
prieteni-i simțeau lipsa de Ia întruniri, prelegeri, concerte, 
expoziţii și de la toate distractiile 
practice și intelectuale care 
abundau în Londra, ea, care cu ale 
sale calități putea aprecia cel mai 
bine. toate acestea, stătea lângă 
vreun pat și asculta ultimele 
plângeri ale vreunui  sărman 
muribund, lipsit de adăpost (...) 

A fost arareori văzută în afara 
pereților instituției, iar cei câtiva 
prieteni pe care i-a îngăduit 
inăuntru, au găsit-o în mijlocul 
asistentelor, scrisorilor, prescriptiilor 
sau facturilor. Sănătatea sa s-a 
prăbușit sub povara imensei 
responsabilități, dar puțin aer curat 
de Hempshire a însănătoșit-o, iar 
falimentara instituție a fost salvată. 

Între timp, un strigăt de disperare 
venind din partea celor lipsiti pur și 
simplu de tratament medical a sosit 
acasă [la Londra — n.n.] dinspre 
iai Caii  păsărit de la răniții noștrii (...)*. 

Acesta este momentul în care apărea la Londra 
articolul corespondentului de război William Russel 
privind mizerele condiţii în care erau ținuți răniții britanici 
pe frontul din Crimeea. Datorită acestei știri, în capitala 


Regatului protestele violente ale opiniei publice au 


determinat guvernul să-și schimbe atitudinea față de 
armata trimisă în cealaltă parte a Europei“. 

În acest timp, Florence Nightingale pleacă însoțită de 
alte 38 de asistente medicale pe urmele soldaţilor răniţi 
din Crimeea. Aceasta face senzație cu rapoartele care 
redau condiţiile sanitare primitive și inadecvatele metode 
de asistenţă sanitară din barăcile spitalelor de campanie 
de la Uskiidar (Constantinopol), trimițând, totodată, o 
scrisoare secretarului de stat britanic, în care își oferea 
serviciile în mod voluntar pe frontul din Crimeea. În 
barăcile infestate de șobolani, ea a găsit numeroși răniți 
fără paturi, zăcând pe podea, lipsiți de bandaje și fără 
săpun, prosoape ori vase pentru baie. Nespălați, soldații 


purtau pe ei încă uniformele de armată care erau 
„întepenite de praf şi sânge. 

În aceste condiţii, nu era deloc surprinzător că în 
spitalele armatei, raportul celor decedați era de 1 la 6 
dintre cei internați. 

În scurtă vreme după venirea sa aici, ea organizează 
curățirea barăcilor, stabilind un program pentru asistență 
medicală și regimuri stricte. Noaptea mergea pe coridoare 
cu lampa ei, verificând starea bolnavilor și răniților, obicei 
pentru care a devenit cunoscută ca „doamna cu 
felinarul*. 

Afecţiuni precum tifosul, holera sau dizenteria erau 
principalele cauze ale înaltei rate de mortalitate printre 
soldaţii răniți. Ofițerii și doctorii au obiectat la opiniile 
Florencei Nightingale de reformare a spitalelor militare. 
Aceștia au interpretat comentariile sale ca pe un atac 
asupra profesionalismului lor și au făcut-o să se simtă 
nedorită în rândul lor. 

Aceasta a primit foarte puţin ajutor din partea militarilor, 
până în momentul în care și-a folosit cunoștințele de la 
cotidianul The Times, pentru a relata detalii ale modului în 
care armata britanică își trata soldaţii râniți. John Delane, 
editor la acest renumit cotidian, a pledat pentru cauza ei, 
și după o susținută campanie publicitară, Florencei i-a fost 
încredințată sarcina de a organiza bivuacurile spitalului 
britanic după bătălia de la Inkerman. La scurtă vreme 
după numirea sa ca șefă a serviciului sanitar din Crimeea, 
îmbunătăţirea calităţii serviciilor sanitare a fost rapid 
resimţită, reducându-se simţitor rata deceselor în rândul 
pacienţilor săi. | 

Despre activitatea Florencei în spitalul de la Scutari, 
apărea un artico! în cotidianul The Times din februarie 
1855 în care se făceau aprecierile: 

„Oriunde este o maladie în cea mai virulentă formă (...) 
este și o femeie incomparabilă care merită a îi văzută; 
prezența sa binevoitoare influențează starea de contort 
chiar printre cei care se luptă cu moartea. Ea este un 
înger misterios, fără nici o exagerare, în aceste spitale și 
cum alunecă liniștit și grațios de-a lungul fiecărui coridor, 
fiecare figură se luminează de recunoștință la vederea 
sa”. 


Culoarea pielii 
nu face diferenţă 


în faţa suferinţei 
Dar Nightingale, în ciuda faptului ca a fost cea mai 
populară figură din punct de vedere medical ce apare pe 
firmamentul Războiului Crimeii, nu a fost singura femeie 
care să-și asume astfel de responsabilități. 
_O contribuţie semnificativă în sectorul sanitar de pe 
acest teatru de război a avut și Mary Seacol, o prosperă 

femeie de afaceri jamaicană, care deși nu a fost în bune 
relații cu Florence Nightingale, împărtășea aceeași 
dorință de a face bine celor aflaţi în suferință. 

Cu toate că Mary Seacole era expertă în a trata 
afecțiunile de holeră?, dorinţa sa de a se alătura echipei 
Florencei Nightingale la spitalul din Scutari a fost respinsă 
pe motivul tenului său închis. Despre respingerea ofertei 
sale, Mary Seacole povestea în autobiografia sa 
„Minunatele aventuri ale doamnei Seacole': 





„În tara mea, unde oamenii cunosc procedurile noastre, 
ar fi fost altfel; dar aici [în Anglia — n.n.] era destul de 
normal ca ei să râdă, suficient și-n mod natural, de oferta 
mea... Am încercat încă o dată, și am avut o întrevedere, 
de această dată, cu una dintre însoțitoarele doamnei 
Nighingale. Aceasta mi-a dat același răspuns, și am citit 
pe fața ei că și în eventualitatea în care ar fi fost un post 
disponibil, tot nu. l-aș fi putut ocupa... Este posibil ca 
prejudecățile americane împotriva culorii să-și aibă 
rădăcinile aici? Oare aceste doamne s-au dat înapoi de la 
a mă accepta numai din cauza faptului că sângele imi 
circulă pe sub o piele mai închisă decât a lor?”. 

Refuzată, dar nedorind să accepte înfrângerea, Mary 
Seacole a pornit o afacere numită Hotelul Britanic (British 
Hotel) la distanță de câţiva kilometri de câmpul de luptă, 
vânzând hrană şi băutură soldaţilor britanici. Cu banii 

câștigați din această afacere, Mary a fost capabilă să 
finanțeze tratamentul medical pe care-l acorda soldaților. 

Întrucât Florence Nightingale și asistentele sale erau 
cantonate într-un spital la câţiva kilometrii de front, Mary 
Seacole și-a tratat pacienții chiar pe câmpul de bătaie. În 
câteva rânduri aceasta a fost găsită tratând soldaţii din 
ambele tabere, în timp ce bătălia era încă în desfășurare, 
ca semn al prețuirii sale pentru viața oamenilor. 

Acest fapt este confirmat și de corespondentul 
cotidianului britanic The Moming Advertiser, din 19 
ianuarie 1855, care relata: 

„Aceasta [Mary Seacole — n.n.] este adesea văzută 
mergând pe front cu coșurile de medicamente preparate 
chiar de ea, fiind un caz aparte, după o luptă cu inamicul. 

Aprecieri pozitive asupra activității asistentei de culoare 
oferă și Alicia Blackwood, în cartea sa intitulată „O 
povestire a experiențelor și impresiilor personale din 
timpul rezistenței pe Bosfor din timpul Războiului 
Crimeei: 

„Aceasta [Mary Seacole -— n.n.] a pus la bătaie, în 
timpul luptei, și a cumplitei nenorociri, economiile 
personale fără a încerca nici o durere și nici un regret de 
pe urma acestui lucru; a mers pe câmpul de luptă și a 
îngrijit cu propriile sale mâini, aşa cum s-a priceput, pe cei 
aflați în suferință, a dat asistență celor care nu mai puteau 
să plătească, și multor altora ai căror ochi se închideau 
pentru totdeauna și de la care nu mai putea aștepta nici o 
plată". 

“Faptul că aceasta se bucura de recunoştinţa soldaţilor 
aflaţi pe front este demonstrat de un articol apărut în ziarul 
The Times, în data de 26 august 1856, după ce sufletista 
soră medicală fusese invitată la cina Regimentului Regai 
de Gardă: 

„Printre vizitatori s-a aflat şi doamna Seacole, a cărei 
aparență a trezit cel mai încântător entuziasm. Soldaţii nu 
numai că au aclamat-o, dar au și însoțit-o în mod 
triumfător printre grădini, și se pare că ea a suferit de pe 
urma acestor atenţii ostentative ale admiratorilor săi, unde 
doi sergenți de talie impresionantă au păzit-o pentru a o 
proteja de aglomeraţia mulțimii. Cu toate acestea, distinsa 
doamnă nu a părut alarmată, ci din contră a zâmbit, în 

modul cel mai elegant și a părut foarte mulțumită 


Așadar, serviciul sanitar de pe frontul din Crimeea, 
aproape inexistent la început, a fost organizat într-un mod 
care a rămas de atunci clasic, de o mână de asistente 
medicale, care și-au închinat viața alinării durerilor și 
reîntremării celor aflaţi în suferință. Credincioase scopului 
lor, unele, precum Mary Seacole, au ignorat pericolele la 
care se expuneau, alergând în ajutorul răniților pe câmpui 
de luptă, chiar și atunci când bătălia era în plină 
desfăşurare. 

Dovadă că au efectuat o activitate rodnică îl 
demonstrează și faptul că la revenirea în Anglia, Florence 
Nighingale a fost primită ca o eroină naţională. Datorită 


meritelor sale, distinsa asistentă medicală a fost 


recompensată, către sfârșitul vieții sale, cu Ordinul 
Britanic de Merit (1917), fiind prima femeie căreia i s-a 
conferit această înalta distincție. 

După moartea sa, survenită în anul 1910, în onoarea 
acesteia a fost înălțat Monumentul Crimeei (1915) de la 
Palatul Waterloo din Londra, iar în anul 1923 a fost 
inaugurată Fundaţia Internaţională Florence Nightingale. 


În prezent, Fundaţia creată la începutul secolului trecut 
la Londra, continua să ființeze, iar la data de naștere a 
Florencei — 12 mai —, este organizat la catedrala 
Westminster Abbey un solemn serviciu religios, la care 
participa de regula peste 2.000 de persoane, majoritatea 
asistente medicale din lumea întreagă, în semn de 
omagiu pentru „Doamnei cu felinar' — creatoarea 
serviciului sanitar modern. 


1 Cynthia Audain, Class of 1998 (Agnes Scott College), Florence 
Nightingale, http://wmw.agnesscott.edu/lriddleAwomen/nitegale.htm 

2 Florence Nightingale, http://www.spartacus.schoolnet.co.uk/ 
REnightingale.htm 

3 Transcriere de Megan Stevens, WHO IS MRS. 
NIGHTINGALE?, The Times, 30 octombrie 1854, p.7. 

http://www.crimeantexts.org.uk/sources/times/(541030a.html 

4 Eamon Dyas, William Howard Russell and the Crimean War, în, 
Times Online, October 19, 2004. http://www.timesonline.co.uk/ 
article/0,,17629-1317949,00.html 

5 Medicine, Nursing, Health, Florence Nightingale, http:// 
womenshistory.about.com/od/nightingale/Florence_Nightingale. 
htm | 

6 John Delane and Florence Nightingale, http://www.spartacus. 
schoo!net.co.uk/PRtimes.htim 

7 Emma Buosi, Florence Nightingale Museum, Image & Reality, 
Adapted from a lecture given on 14 June 1995, http:// 
www.florence-nightingale.co.uk/image.htm 

8 John Simkin opinion about Black History, Mary Seacole, 

http://educationforum.ipbhost.com/loțiversion/index.php/t216.htmi 

9 Mary Seacoie, http:/Awww.spartacus.schooinet.co.uk/REseacole. 

10 dem, Lady Alicia Blackwood, A Narrative of Personal 
Experiences and Impressions during a Hesidence on the 
Bosphorous throughout the  Crimean War (1881), 
http:/Awww.spartacus.schooinet.co.uk/REseacole.htm, 
11 Reportaj din ziarul The Times, Dineul Regimentului Regal de 

IMAGINEA IMPERIULUI OTOMAN 
PREZENTATA IN ZIARUL 7/MPUL 


(1876-1877) 


Amurgul împărăției sultanilor 
Naţiunile, ca și indivizii, au nevoie de-a lungul 


existenţei lor de un ansamblu coerent de valori la care să 


se raporteze permanent, care să le ofere un cadru de 
percepere și analiză a realității și care să se constituie 
într-un mode! de conduită pentru toți membrii comunității. 
Aceste valori sunt elemente esențiale în conturarea 
profilului unei naţiuni. Definirea propriei identități este un 
fenomen complex, dinamic și de lungă durată care se 
desfășoară în parale! cu determinarea și fixarea imaginii 
„celuilalt”, a străinului. În cadrul acestui proces, războaiele 
sunt momente de cumpănă în existența istorică a oricărui 
popor, dar absolut necesare pentru definirea propriei 
identități, și pentru  ciarificarea obiectivelor de politică 
externă. 

Războiul pentru independenţă a fost un astfel de 
moment fundamenta! al istoriei românești: pe de o parte, 
a fost primul conflict major din istoria noastră modernă 
care a solicitat și a angrenat forțele vitale ale naţiunii, iar 

pe de altă parte a semnificat momentul în care am primit 
recunoașterea pe plan internaţionai ca popor liber. 
Adversarul pe câmpul de luptă dar și cel mai important 
reper identitar extern al societăţii românești între 1876- 
1878 a fost imperiul Otoman; acesta era considerat 
„bolnavul ori „muribundul' permanent al Europei în 
secolele XVIII-XIX. 

Împărăția sultanilor otomani era percepută și 
prezentată drept un stat decadent, foarte aproape de 
falimentul politic, social și administrativ. Într-o jume aflată 
în plin proces de modernizare, de evoluţie accelerată, 
imperiul era lovit de o „paralizie organică” care nu îl lăsa 
să se civilizeze. Acesta era condamnat să se zbată între 
conservarea modului său tradiționai! de viață și guvernare 
și cerințele modernităţii: „poporul musulman care pare 
predestinat a fi încă mult timp închis ca Procust pe patul 
său, în preceptele și comandamentele Coranului?. 

Sistemul de guvernare otoman se sprijinea pe diferenta 
de religie între musulmani și creștini, aceștia din urmă 

aflându-se pe o poziție de inferioritate politică față de 
adepţii Islamului și. suportând permanent abuzurile 
guvernanţilor otomani. Din acest motiv, societatea 
otomană era considerată inferioară atât statelor 
occidentale, cât și, supremă umilinţă, micilor state 
baicanice. 


Practici de guvernare 
într-un imperiu 
de „modă veche” 

Caracteristicile fundamentale ale acestei societăți erau 
despotismul, anarhia și corupția?. Era o lume în care 
domneau arbitrarul şi decăderea morală în administraţie, 
începând cu puterea centrală — sultanul — și continuând cu 
funcţionarii: „(...) voința limitată a unui despot și depravatia 
consilierilor săi pot să ducă cu cea mai mare iuțeală 
existența unui stat la dezmembrare și nimicire". Statul 
otoman era prezentat ca lipsit de orice reguli de 
guvernare, de orice legi. Totul se supunea capriciului de 
moment al sultanului, puterii sale absolute: „(...) ce/ mai 
inițiat în secretele palatului sultanului nu ar putea 
răspunde, mai cu seamă în fața capriciilor incalculabile ale 
voinței ce domnesc destinele Imperiului Otoman“. Un 
astfel de stat în care obiectivitatea normelor, a legilor era 
înlocuită de subiectivitatea voinţei persoanei nu putea 
avea o administraţie eficientă, ci doar una coruptă. 
Instabilitatea sistemului administrativ agrava criza 
imperiului: „în tot cazul destituirea unuia din cei mai înalți 
funcționari ai statului după simpla reclamaţie a unor 
studenţi constituie un fenomen guvernamental posibil 
numai pe țărmul Bosforului. Nu este de mirare că o astfel 
de administrație nu era luată în seamă nici de propria 
armată, nici de populaţie: „Guvernatorul “turcesc din 
Prahady a publicat o proclamaţiune în care declară că nu 
mai poate scuti populatiunea districtului său contra 
bașbuzucilor. E! provoacă populaţiunea a se înarma spre 
a ucide pe bașbuzuci unde îi găsesc”. 

La falimentul statului otoman contribuia și sistemul 
juridic. Anchetele și  probatoriul se remarcau prin 
precaritate și condamnări abuzive ale celor care nu erau 
musulmani și care nu aveau dreptul de a depune mărturie: 
„(...) această anchetă se face foarte iute și fiindcă este 
destul doi martori musulmani pentru a convinge orice 
individ ne-musulman de crimă, se poate întâmpla că sunt 
acuzate de crimă persoane ce nici nu s-au gândit a le 
făptur *,. 

În - viața politică corupția, depravarea, complotul ori 
asasinatul erau practici curente. Nimic nu mai surprindea; 
nici coaliţiile suspecte cum ar fi „monstruoasa coaliție” 
susținătoare a sultanului Murad V, nici asasinatele 
politice- „patruzeci de susținători ai lui Murad, care se 


temeau pentru viața sa și s-au opus la acea strămutare, 
fură sugrumaţi. Ziarele turcești zic că au fost exilați". De 
asemenea, nimeni nu era uimit de incapacitatea sultanului 
de a face față problemelor din imperiu, și nici de faptul că 
„a căzut în patima beţiei, plăcere moștenită din copilărie 
ca prinț de la tatăl său". 

Cu o astfel de guvernare incapabilă să asigure ordinea 
și prosperitatea internă nu mai e de mirare că supușii 
contestau autoritățile de la Istanbul. O acuzaţie care 
revenea constant atunci când se vorbea de reprimarea 
răscoalei de către otomani era aceea a asasinatelor 
barbare îndreptate în special împotriva populaţiei creștine 
din imperiu. Musulmanii erau acuzaţi atât de lipsă de 
simpatie față de creștini, cât și de fanatism religios și 
intoleranţă care îi determina să-i mențină pe aceștia într-o 
stare de inferioritate politică și să-i ucidă fără milă”. 


„Dovezi” ale barbariei otomane 

Un prim element care demonstra barbaria otomană era 
raptul fetelor. Răpirea unei tinere creștine a declanșat la 
Salonic un întreg lanţ de evenimente care au cuiminat cu 
linşarea a doi consuli occidentali, care au încercat să o 
protejeze pe tânără, în fața unei mulțimi musulmane 
fanatizate*. Răpirilor |i se adăugau acuzațiile de ucidere 
a femeilor, a copiilor și a bătrânilor așa cum s-a întâmplat 
în orașul Coslovăt: „pe strada principală erau înșiruite 
cadavrele a vreo 140 de bărbaţi, femei, copii, iar capetele 
lor formau o piramidă oribila”. 

Un alt element care definea statul otoman drept unul 
barbar era lipsa de respect faţă de proprietate. După 
uciderea creștinilor urma de obicei confiscarea averilor. 
Toate aceste asasinate erau dacă nu ordonate de 
guvernul otoman, cel puţin tolerate de către acesta. 
Administraţia otomană dădea dovadă, pe lângă abuzuri, 
de o totală lipsă de cuvânt: s-a ordonat decapitarea 
creștinilor întorși la casele lor, deși exista o promisiune că 
nu vor păţi nimic. 

Principalul instrument al acestor asasinate era armata 
otomană. Situaţia acesteia era deplorabilă: existau mari 
discrepanțe între soldele ofițerilor superiori și cele ale 
soldaţilor, ia care se adăuga faptul că erau plătite cu 
întârzieri mari; alimentele erau de cea mai proastă 
calitate, iar mizeria omniprezentă. De aici și jafurile 
comise de soldații otomani'*, 

Dintre soldaţii armatei Porții, bașbuzucii au devenit cei 
mai cunoscuți datorită jafurilor și crimelor comise. Despre 
ei aflăm că aveau origine extra-europeană — erau asiatici 
sau africani — ceea ce echivala cu non-civilizaţia. Se 
diferențiau prin costum și arme, în funcţie de regiunile de 
proveniență. Toată avuţia lor — mâncare, muniţie, obiecte 
jefuite — o purtau cu ei pe cal. Ofițerii care îi conduceau 
erau neinstruiți și incapabili să controleze trupele. Lipsa 

totală de disciplină și fanatismul religios îndreptat 
împotriva creștinilor îi transformau într-un formidabil 
instrument de răspândire a terorii”. 

Sistemul sanitar al armatei otomane era, la rândul 
său, extrem de precar și tributar fanatismului religios. Nu 
existau ambulanţe, bandaje sau medicamente: „Li se lasă 
rănile să putrezească mai bine decât să calce bigotismul 
și fanatismul turcesc, care oprește orice amputare; se văd 
soldati răniți cu rănile nepansate, căutând drumul spre 
vreun spital mai apropiate. Vina pentru această situație 
gravă era atribuită exclusiv administraţiei de la Istanbul, 
mult mai preocupată de cenzurarea corespondențelor 
străine, decât de soarta soldaţilor săi. 

Turcilor le este imputat comportamentul necavaleresc 
și lipsit de umanitate: în mai multe rânduri se relatează că 
otomanii nu au încetat focul și nu au permis retragerea 
soldaţilor răniți sau a corpurilor celor morţi de pe câmpul 
de luptă”. Aceasta era o dovadă în plus a lipsei lor de 
civilizație. 


Presa scrisă și difuzarea 


imaginilor stereotipice 

Unicul militar otoman față de care Timpul manifesta 
respect și prețuire era comandantul Plevnei, Osman pașa. 
Erau evidențiate calităţile militare deosebite, demnitatea și 
sobrietatea sa. Osman nu era considerat responsabil 
pentru eșecul armatei otomane pe câmpul de luptă; 
întreaga vină era pusă pe seama guvernului corupt de la 
Istanbul”. El era blamat doar pentru că nu a evacuat 
femeile și copiii din orașul Plevna, obligându-i să îndure 
condiţiile grele ale asediului. 

Turcul tipic era văzut ca incapabil să asimileze 
civilizația în versiunea ei occidentală. El era descris ca 
fiind neprevăzător, lent, leneș și mult prea religios. Părea 
că trăiește în afara timpului. Munca sa era neorganizată, 
haotică și nerentabilă. Opinia publică otomană era 
fanatizată și iraţională. 

În aceste condiţii, Imperiul Otoman nu putea fi niciodată 
un stat modern și constituționai. 


Imaginile stereotipice despre sine și despre lumea 
înconjurătoare fac parte din „bagajul”, din utilajul mental al 
oricărui individ și, extrapolând, al oricărei naţiuni. În cazul 
imaginilor referitoare la Imperiul Otoman care circulau în 
secolul a! XIX-lea, în ziarul conservator Timpul observăm 
o lipsă a nuanțelor în analiză. Coordonatele. acestui 
discurs sunt: barbaria, violenţa, arbitrarul, imposibilitatea 
asimilării modernităţii în spațiul de dominație a otomanilor. 
Acest fapt nu este în totalitate surprinzător: cele mai 
puternice și mai durabile în timp prejudecăţi ale unui 
popor/ unei etnii sunt cele legate de vecinii săi (Imperiul 

Otoman) ori de naţionalităţile cu care împart același spaţiu 
(evreii). 

În secolul al XIX-lea principalul mijloc de informare în 
masă era ziarul. Acesta era unul dintre principalele 
mijloace de structurare și organizare a spațiului public: 
lectura presei provoca dezbaterea publică a problemelor 
cu care se confrunta comunitatea, punea în circulaţie idei, 
facilita schimbul cultural. Ziarul era un factor de 
socializare a indivizilor: egaliza, uniformiza, colectiviza, 
crea un spaţiu de socializare, un spaţiu comunitar, desigur 
imaginar, în care cititorii găseau confirmarea propriilor lor 
opinii și atitudini. 

Ziarele nu erau citite în principal pentru informații, cât 
pentru validarea publică a experiențelor private, a 
convingerilor intime ale indivizilor. Publicaţiile din secolul 
al XIX-lea abundau mai degrabă în luări de poziție 
polemice față de adversarii politici, decât în informaţii 
„pure”, ne-contaminate de orientarea politico-ideologică a 
celor care scriau articolele. Tocmai această subiectivitate, 
aceste comentarii puternic personalizate constituie 
sursele cele mai bogate pentru o analiză a jocului creării 
și utilizării imaginilor identitare. Ziarele nu sunt creatoare 
de stereotipii; ele mai degrabă preiau, întrețin și propagă 
prejudecăţi ale societății în care apar. 





1 Timpul, Anul |, 1876, nr. 142, p.1-2. 
2 ldem, Anul |, 1876, nr. 34, p.1. 
3 ldem, Anul |, 1876, nr. 191, p.1. 
4 ldem, Anul |, 1876, nr. 8, p.3.. 
5 idem, Anul |, 1876, nr. 25, p.2. 
6 ldem, Anul |, 1876, nr. 26, p.1. 
7 ldem, Anul Îl, 1877, nr. 175, p.1. 
8 ldem, Anul Ii, 1877, nr. 193, p.3. 
9 Coaliţie încheiată între vechiul Islamism și Juna Turcie. 
10 Timpul, Anul li, 1877, nr. 247, p.1. 
11 /dem, Anul i, 1876, nr. 76, p4. 
12 Idem, Anul i, 1876, nr. 142, p.2. 
13 ldem, Anul |, 1876, nr. 22, p.2. 
14 Idem, Anul |, 1877, ediţie specială- 19 iunie, p. 2. 
15 Idem, Anul |, 1876, nr. 10, p.3. 
16 Idem, Anul Il, 1877, nr. 188, p. 3. 
17 Idem, Anul Ii, 1877, nr. 199. p. 3. 
18 Idem, Anul Ii, 1877, nr. 189, p.3. 
19 ldem, Anul !l, 1877, nr. 203, p. 2. 
20 Idem, Anul |, 1877, nr. 262, p. 2-3. 

PICTORUL DUMITRU NOROCEA 
ȘI ISPITELE MUZELOR 


Om al epocii sale 

În curgerea veacurilor, imaginile vieţii, în toate 
manifestările ei, au preocupat gândirea și exprimarea 
talentelor în lucrări de împodobire artistică a locașurilor de 
închinare-bisericile de lemn din zariștea dealurilor și 
pădurilor, de pe văile râurilor, ori de zid pe întinsul 
câmpiilor. Icoanele erau din lemn, detașabile, iar 
iconografia bisericilor de zid se realiza pe tencuială crudă, 
numită frescă, procedeu și îndemânare ce asigurau 
durabilitate seculară liniilor și culorilor. Se continua tradiţia 
bizantină atât în redarea convenţională a icoanelor, cât și 
a înaltelor fețe domnești și boerești, ținând ctitoriile în 
mâini ori stând în genunchi. Asemănarea cu personajele 
reale era aproximativă. Însă stăruința în căutarea unui nou 
drum pentru scoaterea din manierismul iconoclast, a 
picturii religioase, s-a impus nota originală în redarea 
scenelor și personajelor arătate în Erminii. Înnoirile și-au 
facut loc în pictura bisericească și de șevalet, dar și în 

restaurările de fresce ceea ce ducea la înnoiri în pictura 
profană, în trăsături mai de fineţe și-n culori ce sporeau 
fizionomia personajelor evanghelice, peisajelor, când au 
început, și fundalurile să devină suporturi de compoziţii de 
mai întinsă suprafaţă. 

Spre jumătatea veacului al XIX-lea, plastica 
românească, fruct al unei epoci de primenire socială și ca 
reflex al unor idei și forme împrumutate din Apus, se 
înfățișează ca o rodire, întrucât se rupe legătura cu 
trecutul, uitându-se manierele de a zugrăvi ale iconarilor 
de demult. Acestea ar fi în câteva linii condiţiile ce au 
precedat artele noastre moderme, care se ivesc prin 
izvodirile daltei și penelului în spiritualitatea românească, 
creată de tinerii școliți mai cu seamă la Paris și apoi cei de 
la Viena: Constantin Leca, Teodor: Aman, Oscar 
Obedeanu, Eustațiu Stoenescu și alţi olteni. Însăși 
purtătorul de cuvânt al artiștilor grupaţi în Tinerimea 
artistică Română, patronată chiar de reginele noastre — 
Elisabeta și Maria, Alexandru Bogdan — Pitești, contribuia 
din plin la propagarea noilor idei. 

Revista /leana, creaţie a lui Bogdan — Pitești, încununa 
atât organizarea profesională, cât și afirmarea publică a 
noilor idei, încuraja creația plastică în România de după 
Marea Unire (1918) și personalităţile de vâri ale noilor 
direcții de urmat ce se configurau la orizont. Alături de 
noua pleiadă se ivesc și doi gorjeni talentaţi, cu solidă 


„pregătire academică la Veneţia, sub îndrumarea lui Ettore 


Tito — Constantin. Bălăcescu și Dumitru Norocea din 
Bolboșii Gorjului, trimis de Nicolae lorga ca bursier al 
Casei Bisericilor la studii. În 1910, tot lorga îl recomandă 
pentru restaurarea picturii din Biserica Domnească, cu 
hramul Sf. Nicolae din Curtea de Argeș, având în vedere 
reușita refacere a iconografiei din Biserica Mănăstirii 
Govora și a celei din Catedrala Madona Dudu din Craiova. 
Tot Norocea va realiza și mozaicurile din Catedrala 
Încoronării din Alba lulia, la solicitarea lui Costin Petrescu, 
celebrul maestru piteștean în pictura a fresco. Dar faima 
lui Norocea venea de la descoperirea în 1920 a grafitului, 
înscrisului pe mortarul dintre rândurile zidirii altarului, cu 
numele lui Basarab | Întemeietorul (1310-1352). 

Atât Norocea cât și consăteanul său Bălăcescu, au 
urmat pe 'stegarii artelor frumoase de la noi —, sculptorii 
Severin și Pavelescu -— Dimo din Calafat, pictorul Oscar 
Obedeanu din Craiova, pictorul Stoica din Zănoaga-Dolj și 
alții care îndemnau, prin exemplu! lor, la reflecţie și 

hotărâre să studieze temeinic și să pășească curajoși în 
sfera liniilor și culorilor, spre a ajunge pe culmile 
celebrități. 


Biografia unui român neaoș 

Născut în satul Bolboașa Bolboșilor-Gorj, la 21 
septembrie 1880, Dumitru Norocea a fost cel mai mare 
dintre cei 9 copii ai unei: împovărate familii de olteni. 
Topicul “Bolboși” vine, pesemne, din boiboșii scuipaţi de 
balaurul mitic, după ce Iorgovan, viteazul haiduc din 
poveste, l-a lovit cu paloșul de i-a despicat capul, a vărsat 
atâta sânge din văgăuna în care se vârâse, încât s-au 
format valuri de muște care au umplut zările și au nimicit 
vitele, sărăcind satele. Musca năvălitoare de atunci 
apărea mereu spre sfârșitul primăverii, tocmai când 
însămânțările erau în toi. Musca golumbacă, cum i s-a zis, 
era combătută de plugari, prin fumul gunoiului de grajd, 
mocnind în găleți atârnate de jug, iar când vitele se aflau 
în bătături ori în obor, fumul era întreținut din resturile de 
nutreţ din grajduri — bălegarul. Musca golumbacă era o 
adevărată pacoste în satele oltene dinspre geana munţilor 
și din preajma dealurilor. Despre acest flagel, medicul 
orașului Târgu-Jiu — dr. Dimitrie Culcer, a scris înainte de 
1848, o carte cu titlul: Musca — columbacea. 

Studiile strălucite la Veneţia, Ravena, Florenţa, în 
Sicilia și la Muntele Attos, cu scurte perioade de angajare 
la diferiți maeștri, i-au înlesnit lui Dumitru Norocea 
însușirea cu temeinicie a artei frescei și a procedeelor 
restaurării picturilor din biserici, timp de 4 ani. În 1913, 
Nicolae lorga și lon Kalinderu, președintele Comisiunii 
Monumentelor Istorice, l-au recomandat ca specialist în 
refacerea, prin înlăturarea straturilor de pictură 
suprapusă peste frescele originale, datând din [— 
veacul al XIV-lea, ale Bisericii Domnesti. Lucrările | 
porniseră încă din 1911 — cu întărirea zidurilor 
edificiului ecleziastic. Acestea ar fi, în câteva vorbe, 
condițiile ce au premers angajarea lui Norocea ca |. 
specialist de înaltă clasă la restaurarea picturii din | 
Biserica: Domnească, ce s-a desfășurat, fără 
întreruperi, în anii Războiului Întregirii (1916-1918). 


Vechi notițe personale 
despre maestrul Dumitru 


Norocea 

lată de ce venisem, dinadins, la Curtea de Argeș, 
într-o sâmbătă din iulie 1986. Și întârziam, după o 
documentată incursiune în istoria restaurării picturii 
din Biserica Domnească, într-o discuţie în stil 
cologvial - propriu domnișoarei Elena Teodorescu, 
muzeograf cu înaltă cultură de specialitate și | 
experiență de-o viaţă, în slujba acestui unic sanctuar 

de istorie a Întemeierii Românismului. Însemnările de 
atunci despre Dumitru Norocea, conducătorul grupului de 
maeștrii care lucrau, între anii 1914-1923, la revelarea 
iconografiei de la Biserica Domnească, le redau aici. 
După care am admirat, cu încântare, expoziţia de 
etnografie şi artă populară — secţie a Muzeului Municipal 
Curtea de Argeș, amenajată în casa pictorului. 

Din notele de atunci, redau textual: „Dumitru Norocea. 
Hestaurări la Govora (mănăstirea). A avut profesori pe 
G.D. Mirea și lon Kalinderu, președintele Comisiei 
Monumentelor Istorice, care îl încurajează și-l apreciează. 
La indicaţia lui, copiază frescele de la Govora și Horezu. 
Studiază și la Paris. Descoperă pe peretele de nord al 
naosului, în ziua de 12 septembrie 1920, inscripția din 
care rezultă data morţii lui Basarab | (1352) la 
Câmpulung-Muscel. Elogiile lui Dimitrie Onciul și lorga” 


Și-am mai consemnat: 


„Academia Română, 2 octombrie 1915 

«Domnule Norocea, 

DI. lorga m-a însărcinat să vă scriu din partea D-sale și 
să vă rog a procura pentru o comunicare ce o va face 
vinerea viitoare, 9 octombrie, la Academie, fotografia 
chipului de Domn (Basarab |) de la intrarea Bisericii 
Domnești și a chipului de pe stâlpul din fata altarului, cel 
îngenunchiat [Radu Negru Vodă -— n.n.]. Dacă nu aveti 
acolo un fotograf, DI. lorga vă roagă să procuraţi câte un 
însemn al acestor chipuri. Salutări cordiale, Al. Ducea, 
șeful Cancelariei [Academiei — n.n.]»”. 

Am avut prilejul ca împreună cu fostul său colaborator 


Vasile Ivănescu din Curtea de Argeș, să contemplu și 

frescele din Paraclisul Mănăstirii Curtea de Argeș și pe 
cele din Catedrala din Chişinău. N-am reușit să ajung la 
Bălți să văd și pictura noii Catedrale de acolo realizată de 
Norocea și echipa sa prin anii '30. 


Altă contribuţie de înaltă valoare artistică a lui Norocea 
sunt mozaicurile de la Catedrala Încoronării de la Alba 
lulia în 1922 a Suveranilor României: regele Ferdinand | și 
regina Maria. | 

În Casa memorială ce-i poartă numele se mai află trusa 
lui Norocea, iar deasupra intrării în holul ce precede 
salonul de primire, într-un semicerc, ne întâmpină pictura 
a fresco, splendidă compoziţie de originală inspiraţie și 
încântătoare coloristică. Personajul central — Maestrul, iar 
cele secundare — Muzele, costumate gorjenește, în 
ciupaguri și oprege, cu broderii în arniciuri, paete și 
mărgele, cu fețe luminate de zâmbete grațioase. Dumitru 
Norocea a făcut gestul rar să-și doneze casa statului cu 
lăsământul de ase amenaja în odăile ei o expoziţie de 
etnografie și folclor, cu vestigii reprezentative din Argeş — 
Muscel, Gorj și din Țară. 

- Dumitru Norocea introduce pentru prima dată la noi 
decoraţiile cu mozaic, la Catedrala Încoronării de la Alba 
lulia, lucrând alături de celebrul pictor Costin Petrescu din 
Pitești, care a realizat Marea Frescă de la Ateneul Român 
(1934-1938), pictură monumentală ce se desfășoară pe 
friza în circumferință de 210 metri pătraţi, în rotonda 
Ateneului. Alte lucrări de restaurare sau de împodobire în 
mozaicuri a mai făcut Norocea și la Patriarhia Română, la 
Catedrala din Sulina, la Muzeul din Ploiești, în alte edificii 
publice. | 

- Legându-și sufletește viața de Curtea de Argeș, unde 
și-a petrecut anii cei mai frumoși, alături de Eliza, soția lui 
argeșancă, vreme de aproape 50 de ani, Dumitru Norocea 
își depune crucea în anul 1964. Inaintea decesului, 
celebrul artist, și unul dintre cei mai veritabili români, a 
lăsat în urmă-i o operă de inestimabilă valoare, iar casa 
lui, adăpostind vestigii de preţ ale civilizației românești, 
îndestulează setea de cunoaștere a generaţiilor tinere și — 
deopotrivă — a celor vârstnice. Dumitru Norocea, din 
Bolboși se alătură lui Brâncuși din Hobiţa, lui Keber din 
Târgu-Jiu, consăteanului său Constantin Bălăcescu — 
sculptorul care a turnat în bronz statuia lui Tudor 
Vladimirescu, ridicată pe soclu la Tg.-Jiu în 1899 — și altor 
inegalabili artiști ai Neamului, cu rădăcini în Gorjui istoric 
și pitoresc. 

A LUI GEORGE BENGESCU 
(1918 - 1919) 


Perioada studiilor. 


Prima tinereţe 

Născut la 30 august/13 septembrie 1848 la Craiova, ca 
fiu al lui Grigore Bengescu Il și al Elenei Bengescu, fiica 
marelui vornic lordache Golescu, George Bengescu s-a 
afirmat pe plan cultural și diplomatic, ca un demn 
continuator a! tradiției familiei boierești a Goleștilor. 

Între anii 1857 și 1867 își face studiile la Paris, la liceul 
Louis le Grand, obținând ia 21 noiembrie 1867 diploma de 
bacalaureat în litere eliberată de Facultatea de Litere din 
Paris'. Probabil în această perioadă a deprins și 
dragostea pentru literatură, amănunt despre care 





vorbește și în cartea sa autobiografică „Câteva suvenire 
ale carierei mele”. Din această perioadă petrecută la 
Paris a rămas o importantă corespondență dintre elevul 
George Bengescu și tatăl său, exclusiv în limba franceză. 
Mai puţin a corespondat cu mama sa, Elena Golescu, căci 
aceasta s-a aflat în toată perioada studiilor sale la Paris și 
Bruxelles alături de el, dedicându-și întreaga activitate 
educației copiilor săi. 

La 28 septembrie 1857, într-o scrisoare adresată 
tatălui său, Grigore Bengescu |l, îi prezenta acestuia 
câteva din materiile pe care le studia la Paris - limba 
iranceză, gramatica latină și gramatica franceză, precum 
și modul în care își petrecea timpul liber — „merg 
câteodată în grădinile Tuileries, (...), la hipodrom». 

Într-o scrisoare din 2 ianuarie 1858, pe lângă 
informaţiile pe care le oferă despre propria mama, despre 
sora — Maria și fratele Alexandru, nu uită să-i 
mulțumească tatălui său că l-a trimis la studii în capitala 

îi muzeograf Simina DUMITRU 
Franţei, spunându-i că nu va precupeţi nici un efort pentru 
a-i mulțumi, atât pe el, cât și pe mama sai. 

La 30 iulie 1869, Ministerul Instrucțiunii Publice al 
Franței îi elibera lui George Bengescu diploma de licenţiat 
în litere. După absolvirea cu succes a Facultăţii de Litere, 
s-a înscris la Facultatea de Drept din Paris, dar s-a mutat 
în Belgia ca urmare a începerii războiului franco-prusac 
(1870). Facultatea de Drept din Liege îi va conferi diploma 
de doctor în științe politice și administrative tot cu 
distincţie pe data de 23 mai 1871. 


George Bengescu 


și cariera diplomatica 

Mai multe nereușite în funcţiile publice, pe care le-a 
deținut în țară, în magistratură și învățământ, dar și în aria 
diplomației — Secretar | la Agenţia Română de la Viena 
sub conducerea lui P.P. Carp, determină începutul 
carierei sale științifice la Paris, vizând o teză de doctorat 
cu subiectul „Piesele comice ale lui Voltaire”. 

Despre această perioadă făcea următoarele menţiuni: 
„răsfoiam cu aviditate volumele prăfuite ce mi se aduceau 
cu teancul. Îmi găsisem, în sfârșit, adevărata vocațiune, și 
toate distincțiunile, toate onorurile ce mi-au fost conferite 
mai în urmă nu mi-au procurat satisfacțiunea deplină și 
fără amestec ce resimțeam când descopeream vreo ediţie 
necunoscută a autorului meu de predilecțiune, sau vreo 
notiță manuscrisă interesantă, uitată, între duoe pagini 
îngălbenite de către un bibliofil sau un comentator din 
vremea trecută”. 

Studiind întreaga operă a lui Voltaire, nu numai 
comediile, a renunțat la teza sa de doctorat și a început să 
lucreze la o bibliografie a operelor acestui mare scriitor si 
filosof francez. 

Reintrat în cariera diplomatică, din anul 1882, la 
propunerea lui lon Ghica — Secretar Il la ambasada 
română . din Londra, va cunoaște o ascensiune 
profesională notabilă în acest serviciu: prim-secretar al 
Legaţiei din Paris — din data de 13 / 25 aprilie 1885 -—, 
apoi consilier în cadrul aceleiași Legaţii — din septembrie 
1889 —, este numit la 16 februarie 1891, de Alexandru 
Lahovary, ministrul Afacerilor Străine, ca trimis 
extraordinar și ministru plenipotenţiar al României la 
Bruxelles și Haga:. 

Anul 1896 aduce numirea: sa în funcţia de trimis 
extraordinar și ministru plenipotenţiar la Atena, pentru a 
relua relațiile diplomatice dintre România și Grecia, 

întrerupte din 1892, păstrându-și și funcţia de ministru la 
Bruxelles și Haga, unde urma să se întoarcă „Îndată după 
numirea la Atena a unui titular definitiv». 

Din cauza neînțelegerilor cu D.A. Sturdza, în anul 1897 
își dă demisia din serviciul diplomatic român, în cadrul 
căruia revine, însă, prin numirea sa în funcţia de consul 
genera! al României la Constantinopol. La 29 martie 1905 
este numit delegat al României pe lângă Comisia 
Europeană a Dunării, cu gradul de ministru plenipotenţiar, 
iar din august 1906 este numit ministru plenipotenţiar 
clasa | în cadrul Ministerului Afacerilor Străine”. 

În anul 1907, în urma unor noi divergențe cu D.A. 
Sturdza, își dă a doua oară demisia, se pensionează și se 
retrage în Belgia în 1908, unde va rămâne până în anul 
1921, când se stabilește la Câmpulung, la fiica sa 
Alexandrina N. Grant. - 

Căsătorit în februarie 1873 cu Zoe, fiica lui Constantin 
A. Kretzulescu, va avea cu aceasta două fete, 
Alexandrina — căsătorită cu pictorul Nicolae Effingham 
Grant, și Elena. După moartea primei sale soții, se 
recăsătorește cu o actriță belgiană, Anna Parys, fără a 
mai avea copii". 


Recunoștinţa 
adusă lui Bengescu 

de către contemporanii săi. 

Preocupări literare | 
Pentru meritele sale literare?, îi va fi acordată, în 1893, 
de câtre guvernul francez, crucea de comandor al 
„Legiunii de onoare”. Anterior, la 1 martie 1883 Camille 
Doucet, Secretarul Academiei Franceze îl anunța pe 
George Bengescu că Academia, în ședința din acea zi i-a 
acordat un premiu de 2.000 de franci pentru savantul 
volum pe care l-a publicat asupra operelor lui Voltaire, din 
fundaţia Archon - Deperouse, fiind primul român căruia i 
se acorda această favoare”, România îl va onora la 


rândul ei, numindu-l în 1883 membru corespondent al 


Academiei Române, în 1921 devenind membru activ”. 

În timp ce se ocupa cu editarea volumelor bibliografiei 
voltairiene, a fost în strânsă relaţie cu alţi volterieni ca: 
Guy de Berlaymont, Louis Moland, Eugene Spuller — 
ministrul Afacerilor Străine al Franţei, redactorul ziarului 
„La Republique frangaise”, ce îl prezenta pe Bengescu ca 
„editor la fel de erudit ca și de spiritual. Este la al treilea 
volum al unei Bibliografii voltairiene, care este o operă 
definitivă și în același timp o capodoperă a criticii istorice 
și literare”. A fost încurajat pentru ducerea la bun sfârșit a 
lucrărilor sale de Goblet și Ribot, miniștri de Externe ai 
Franţei. 

A dorit să acorde atenția cuvenită și literaturii române, 
chiar dacă cariera sa de diplomat l-a împiedicat să facă 
acest lucru așa cum ar fi vrut. Scriitorii români pe care a 

dorit să-i facă cunoscuți, atât publicului român, cât şi celui 
străin au fost Vasile Alecsandri și Carmen Sylva. 


Perioada Marelui Război. 
Greutăţi și privaţiuni 
Perioada pe care o petrece în Belgia, la Grand-Leez, în 
vila Lamartine, proprietatea soției sale Anna Parys, nu 
este lipsită de corespondență, mai ales cu fiica sa, 
Alexandrina Grant. Dificultățile primului război mondial 
sunt resimţite şi de George Bengescu, iar această stare 

de fapt reiese şi din AUR trimise de acesta în anii 
1918-1919. Problemele financiare sunt menţionate de 
fiecare dată, existând nemulțumiri ale acestuia privind 
modul în care tranzacţiile financiare se desfășurau între 
bănci: „astăzi mă mulțumesc să-ți spun că sunt îngrijorat 
pentru că de la plecarea mea, banca Mormorosch nu mi-a 
dat nici un semn de viață; nu am primit nimic din ceea ce 
tu îmi spui că ai depus pentru mine. (...) Pe de altă parte 
nu m-am atins de nici un ban din pensia mea (...) chiar 


dacă am trimis de acum două luni domnului Sâpkez, prin 


amabilitatea autorităţilor imperiale germane procura și 
certificatul de naștere necesare". Aceasta neliniște este 
alimentată și de o întâmplare, care a avut-o în centru pe 
nepoata sa, Florica Racoviţă, care aflată în Anglia nu a 
primit suma de 13.000 franci, trimisă din România“. 
Această situație se continuă și în anul următor, George 

Bengescu scriindu-i fiicei sale: „de opt luni nu am încasat 
nici un ban din pensia mea". 

Dificultăţile economice îi determină pe soții Bengescu 
să ia măsuri drastice, prin ipotecarea vilei Lamartine, 


proprietatea soției sale, „pentru o nouă sumă de 5.000 de 


franci (...) și prezentul este tot așa de greu pentru noi, așa 
cum viitorul este incert'*. Din aceste scrisori reiese și grija 
pe care acesta o are față de soția sa, căreia îi va fi 
imposibil „de a restitui notarului un capital de 10.000 de 
franci Împrumutați cu ipotecă”*. La 23 februarie 1918, îi 
scrie Alexandrinei și despre modul în care își petrece 
timpul liber: „citesc cât mai mult posibil, vorbesc adesea 
cu Ana (...) și mă amuz făcând câteva traduceri din 
Horatiu, pentru a nu uita latina”. 

Scrisorile sale nu se termină fără a-și aminti de Nicolae 
și George Grant. Îl preocupa modul în care decurgeau 
studiile nepotului său, obligat să se obișnuiască cu 
regimul dur al școlii din Târgoviște, care în viziunea 
bunicului era o modalitate de a-l căli pentru viaţă. Pentru 
a întări această afirmaţie oferă ca exemplu propria sa 
experienţă la liceul Louis le Grand: „ we-urile erau la fel de 
lipsite de confort. Aceasta nu m-a împiedicat să rămân 
acolo 10 ani (nu în wc) tremurând de frig în vastele săli de 
cursuri, înghețat și obligat să bat din picioare cu colegii 
mei, pentru a ne încălzi bietele noastre picioare, care ne 
dureau de degerături2. 

Chiar dacă era departe de țară, îl preocupa situaţia 


politică din România: „Vechii noștri aliaţi rușii, s-au purtat 


cu noi, așa cum Salisbury s-a purtat cu întreaga lume, într-o 


maniera odioasă. Eram în măsură de a-i cunoaște, mai 


ales după războiul din 1877-1878. Se pare că Brătianu și 
aliații săi au fost în sfârsit doborâți. Nu este prea curând 
Poate ca această cădere ne va aduce pacea, despre care 
vorbim și de care avem atâta nevoie”2. 

În viziune sa, cel mai important pericol al anului 1918 
era reprezentat pentru statul român de revoluţia 
bolșevică, considerată a fi un adevărat flagel care 
amenință întreaga lume și „de care trebuie să ne apărăm 
cu orice pref'>. 

La 6 februarie 1919, George Bengescu îi scria fiicei 
sale Alexandrina din Bruxelles, povestindu-i modalitatea 


În care a decurs retragerea germană în regiunea Grand 


Leez. Această retragere nu a provocat mari tulburări, dar 


îngrijorarea soților Bengescu a fost destul de mare, căci 


„armistițiul nu era semnat, putând fi supuși unor pericole 
serioase, și chiar să fim obligaţi să părăsim Grand 
Leez-uP?. 

Încheiem parafrazându-l pe George Bengescu: „am 
speranța că după moartea mea (...) modestul meu nume 
va supraviețui câtă-va vreme în suvenirul bărbaţilor celor 
care iubesc munca, studiul și literele. Acesta este sorta pe 
care am visat-o încă din tineretea mea; acesta a fost 
idealul meu, când aveam doue-deci de ani, (...) acesta 
este, după cum zic predicatorii, harul ce mi-l doresc”. 


(File. de. istorie, 





1 Vasile Novac, „Georges N. Grant, „Contribuţii la viața și 
activitatea lui George Bengescu, membru al Academiei 
Române”, în revista „Museum. Studii și comunicări de istorie și 
etnografie”, Golești, 1978, p.235. 

2 George Bengescu, „Câteva suvenire ale carierei mele", Editura 
Paul Lacomblez, Bruxelles, 1899, p. 12. 

3 Arhiva Muzeului Viticulturii și Pomiculturii Golesti, fond Grigore 
Bengescu, nr. inv. 10.021 / 977, fila 1, scrisoarea lui George 
Bengescu din 28.09.1857, către Grigore Bengescu Il. | 

4 Arhiva Muzeului Viticulturii și Pomiculturii Golești, fond Grigore 
Bengescu, nr. 10.022 / 978, î. 1, scrisoarea lui George 
Bengescu din 2.01. 1858, către Grigore Bengescu II. 

5 Vasile Novac, Georges N. Grant, loc.cit., p. 236-237. 

6 George Bengescu, op. cit., p 26 — 27. 

* Colecţia de cărți volteriană a donat-o ulterior Bibliotecii Naţionale 
din Paris (În fondul de carte al Bibliotecii Naţionale Franceze, 
cărțile donate de George Bengescu sunt catalogate la colecţia 
„Z. Bengesco”, de carte rară și cuprind un numar de 1.005 
piese, în mare parte adnotate de acesta, toate ediţii ale operelor 
voltairiene). 

7 George Bengescu, op. cit., p. 19-27. 

8 Vasile Novac, Georges N. Grant, loc.cit., p. 238. 

9 George Bengescu, op. cit., p. 326. 

10 Vasile Novac, Georges N. Grant, sd cit., p.239. 

11 Ibidem, p. 237. 

12 În perioada 1882 — 1890 apar ceja patru volume ale bibliografiei 
operelor lui Voltaire; se consacră și editării operelor complete ale 
lui Voltaire, apărute în 10 volume, în perioada 1887 — 1892; 
pentru operele lui George Bengescu vezi Vasile Novac, 
Georges N. Grant, loc. cit. 

13 George Bengescu, op.cit., p. 96-97. Premiul Archon -— 
Deperouse a mai fost acordat ulterior si altor români pentru 
meritele literare cum ar fi: Elena Văcărescu, în anul 1889, pentru 
volumul de versuri „Chants d'aurore”; George Bibescu, în anul 
1888, pentru opera sa „Combats et retraite des six mille” etc. 

14 Pentru medaliile și decoraţiile care i-au fost acordate vezi Vasile 
Novac, Georges N. Grant, loc. cit. 

15 Arhiva Muzeului Viticulturii și Pomiculturii Golești, fond Grigore 
Bengescu, nr. 10.088 / 1.044, ff. 1-2,din data de 16 iulie 1918. 

16 Idern, nr.10.091 / 1047, din 24 martie 1919. 

17 ldem, nr. 10.090 / 1.146, f. 2, din 1 marție 1919 și nr. 10091 / 
1047, f. 3, din 24 marie 1919. 

18 Ibidem, î. 3. 

19 /bidem, f. 4. 

20 ldem, nr. 10.087 / 1143, din 23 februarie 1918. 

21 Idem, nr. 10.090 / 1.146, î. 5, din 1 martie 1919. 

22 ldem, nr. 10.087 / 1.043,  f. 4., din 23 februarie 1918. 

23 Ibidem, f. 4. 

24 ldem, nr10.089 / 1045, f. 5 din 6 februarie 1919. 

25 George Bengescu, op.cit, p. 371. 

PARTICIPAREA ROMÂNIEI LA EXPOZIȚIILE 
UNIVERSALE DE LA BRUXELLES 
(1935) ȘI PARIS (1937) 


În perioada legislaturii 1934-1937, cabinetul liberal Gh. 
Tătărescu, a acordat o atenţie specială înviorării 
comerțului intern și extern al României, grav afectat de 
criza economică ce a lovit întreaga lume capitalistă între 
anii 1929-1933. 

Prin urmare, autoritățile nu s-au rezumat doar la 
asigurarea unui cadru legislativ propice încurajării 
comerțului, ci s-au implicat activ în organizarea unor 
expoziţii și târguri naţionale, precum: „Expoziția geniului 
rural românesc în industria textilă”, „„Expoziţia-târg Munca 
Noastră Românească” (București, aprilie 1934); 
„Expoziţia Luna Bucureștilor” (mai 1935, mai 1936, mai 
1937); „Expoziția-târg a muncii românești” (București, mai 
1936), „„Expoziția Industrială” (Cluj, august 1936), 
„Expoziția Economică Permanentă a _ Dobrogei 
(Constanţa, noiembrie 1937) și altele!. 

De asemenea, pornind de la necesitatea inexorabilă de 
a menține România în circuitul economic mondial, 
executivul a facilitat participarea ţării noastre la 
manifestările internaţionale de profil, desfășurate la 
Bruxelles în 1935 și la Paris, doi ani mai târziu. 


i 


Reclama României 


la Bruxeiles 

Capitala Belgiei a găzduit în perioada mai-octombrie 
1935 „Expozitia Universală” În ciuda dificultăţilor 
economice care i-au afectat pe participanţi la manifestare — 
proveniți din 30 de state — aceasta a fost o reușită. 

Pavilionul românesc era situat în mijlocul unei grădini 
înflorite și cuprindea mai multe secțiuni. În hol se găseau 
vitrine în care erau expuse obiecte de artă religioasă. 

Sala de onoare găzduia cele mai reprezentative 
tablouri, exprimând curentele artistice din ultima jumătate 
de secol, din țara noastră. Aripa dreaptă a clădirii 
cuprindea trei săli în care fuseseră amenajate secția 
etnografică, cea privind activitatea culturală a Fundațiilor 
Regale împreună cu progresele artei grafice și o secțiune 
turistică reprezentată prin fotografii, diagrame și 
diapozitive. Cealaltă aripă a clădirii găzduia, pe o 
suprafaţă de 25 mp, prezentarea activității economice, în 
special a celei agricole. Aici se găseau mostre de produse 
vegetale naturale și fabricate, vinuri, dar și planșe, hărţi, 
diagrame și cartograme menite a evidenția rolul jucat de 
agricultură și de petrol în economia naţională. 





3 lect. univ. dr. Aurelian CHISTOL 


Pavilion. Expo Buxelles, 1935 





Cu ocazia ceremoniei oficiale de premiere a 
expozanților, desiășurată pe 15 octombrie, țara noastră a 
obținut 97 de recompense, situându-se pe locul 15 în 
palmaresul competiției?. 


Exemplu de bogăţie şi varietate 
la Expoziţia parisiană 

O amploare mai mare a avut expoziţia pe care Parisul 
decisese să o organizeze încă din 1932, din dorința de a 
ilustra civilizația omenirii. În 1936 au fost invitate 40 de 
state să-și amenajeze pavilioane naţionale pe o suprafață 
de circa 100 de ha, dispusă în formă de cruce arcuită spre 
Palatul Trocadero. Contextul internaţional în care urma să 
se desfășoare manifestarea, o transformase într-un prilej 
de propagandă generală, dat fiind faptul că fuseseră 
invitate aici ţări cu regimuri politice și manifestări în cadrul 
relațiilor internaționale diametral opuse. 

Guvernul român nu putea să refuze o invitaţie atât de 
onorantă, aprobând la 10 februarie 1937, organizarea 
unui pavilion naţional la Paris, sub îndrumarea marelui 
sociolog Dimitrie Gusti”. 

Pavilionul nostru a fost ridicat rapid în imediata 
apropiere a fântânilor arteziene ale palatului Trocadero, 
între standurile Germaniei, Uniunii Sovietice, Egiptului, 
Palestinei, Ungariei și Luxemburgului. 

Prezentându-și impresiile într-o conferință 
radiodifuzată din 10 iulie 1937, scriitorul Victor lon Popa 
remarca faptul că „gândul fericit al celui care a tinut ca 
fațada pavilionului românesc să fie îmbrăcată în marmură 
roz-albă de Rușchita, a dat clădirii o noblețe pe care n-o 
are nici unul din pavilioanele expoziției din Paris”. 

Clădirea impresiona într-adevăr prin stilul sobru, fațada 
în arcade și prin încadrarea intrării principale de un cerc 
înalt de 22 de metri. 

Holul de onoare avea pereți de alabastru și onix și o 
cupolă sprijinită de marmură. La subsol existau două 
secțiuni destinate evidenţierii frumusețile naturale ale ţării, 
dar și 12 grupe de diorame care prezentau vânătoarea și 
fauna românească. Cea mai impresionantă dioramă era 
cea a Deltei, lungă de 16 m, înaltă de 3 și adâncă de 4 
metri. De altfel, pentru transportul materialelor acestei 
secțiuni fuseseră utilizate 4 vagoane. 

Sala principală a expoziţiei se afla la parter, al cărui 
plafon era alcătuit din lespezi de sare bine armonizate ca 
desen și culoare și se sprijinea pe 4 coloane făcute din 
același material. Pe doi dintre pereţi erau prezentate 
realizările industriei noastre, prin proiecţii i 
cinematografice și combinarea tehnicii moderne a 


fotomontajului cu cea a dioramei artistice. Deh 


asemenea, prin hărţi stilizate erau reliefate bogăţiile 


solice și subsolice ale României, în timp ce o hartă iu. 


evidenția căile de comunicaţii prin suprapuneri de fă 
becuri şi tuburi luminoase. In partea din spate a sălii |. 
exista o altă hartă a României care prezenta | 


„somânia în_lume, dar și de a-și face reclamă, prin 








E P- i ja în ri ZE a pe zii za 
- pata FI pie PPE PPE a a e IS E,» "a du 
: | mai a | Iei ME pa) Li e ps d 
E PAI Po mel imi și Fa n ii RI j i i i 
- a, Fii Bă ph: E) | Di: N Ei 4 3 = 4 RI) ] 
ai pm EȚieă, eri Def ale ra cari re, ral a za i e e ai ea a pe A 
ii pt i urez i — 7 = i za cae părin. A ape gi 


Trebuie să fim mândri că locul pe care-l ocupăm în 
expoziția internaţională de la Paris este proemineni. 

Pavilionul țării este înălțat ca o mănăstire laică în care 
munca noastră, a tuturora, a știut să primească acel 
element de nobleţe care o ridică și o impune tuturor”. 

O acțiune atât de grandioasă a necesitat cheltuieli pe 
măsură însumând 121.300.371 lei, din care guvernul a 
asigurat 110.048.171 lei, firmele particulare 7,75 milioane 
de lei, iar statul francez circa 3,5 milioane”. 

Prin această finanţare, cabinetul Tătărescu s-a folosit 
de o modalitate extraordinară de a face cunoscută 





dezvoltarea economică și înfățișarea fizică a patriei [e 95% 


noastre. Centrele agricole și industriale, bogăţiile | 


solului și subsolului erau înfățișate prin spectaculoase -- 


efecte de lumină generate de circa 10.000 de becuri 


colorate. 2 
Etajul | era consacrat realizărilor Oficiului de |” 
Educaţie a Tineretului, prezentării activităţii Institutului 


Social Român și a Fundațiilor Regale. În centrul sălii se 
afla o hartă a ţării de 100 mp, realizată din alabastru și 
așezată pe un piedestal de cristal, pe care erau 
insemnate centrele de instrucţie premilitară. 

Cel: de-al doilea etaj era consacrat exclusiv artelor 
plastice, fiind expuse picturi și sculpturi ale tuturor artiștilor 
noștri reprezentativi”. 

Contribuţii semnificative a adus România și la 
realizarea diverselor pavilioane colective ale expoziţiei, iar 
restaurantul nostru a beneficiat de vinuri și mâncăruri 
tradiționale, ca și de prestațiile artistice ale lui Grigoraș 
Dinicu sau Fănică Luca, atrăgând numeroși clienți, 
inclusiv pe președintele Franţei, Lebrun?. 

De altfel, după cum arăta M.G. Cantacuzino într-un 
reportaj radiodifuzat pe 9 iulie, consacrat expoziţiei, șeful 
statului francez „și-a exprimat înalta sa satisfacție pentru 
țara care poartă pe lângă realizări atât de frumoase în 
domeniul culturii, dărnicia dumnezeiască de a stăpâni un 
pământ atât de bogat și de frumos”. | 

Concluzia autorului reportajului respectiv era că: 
„Pavilionul țării la Paris e o frumoasă realizare din toate 
punctele de vedere. Prin el ne facem și mai cunoscuţi în 
tot ce avem mai frumos și mai bun. 

Metoda de a înfățișa în mod plastic bogăţiile spirituale 
și materiale ale țării, a fost pe de-a întregul pusă în slujba 
idealului național (...). 





prezentarea realizărilor economice, științițice, tehnice și 
culturale obținute cu precădere în ultimii ani și asupra 
cărora și-a pus într-o măsură importantă amprenta. 





1 Enciclopedia României, Vol. IV, Economia națională. Circulatie, 
distribuție și consum, București, Imprimeria Naţională, 1943, p. 
325, 

2 Ibidem, p. 316; Laurenţiu Vlad, Propagandă și identitate. 
România la Expoziţiile universale belgiene. 1897-1935, 
București, Ed. Cris, 2001, p. 78-101. 

3 Enciclopedia României, vol. IV, p. 316. 

4 C. Hamangiu (fondator), Coaul General al României. Coduri de 
legi, decrete-legi și regulamenie, 1937, vol. XXV, partea |, 
„Monitorul Oficial și Imprimeriile Statului”, Imprimeria Centrală, 
1938, p. 53-54. 

5 Enciclopedia României, vol. iV, p. 316-317. 

6 Arhiva Societăţii Române de Radiodifuziune (în continuare 
A.S.R.R.), fond Conferinţe, dosar 10/1937, f. 70. 

7 Enciclopedia României, vol. IV, p. 317-318. 

8 Ibidem, p. 318. 

9 A.S.R.R,., fond Conferințe, dosar 10/1937, f. 11. 

10 Ibidem, f. 12. | 
11 Enciclopedia României, vol. IV, p. 320. 














Ri pila. dle) istoriei zei 





EFECTELE CUTREMURULUI DIN 1940 
ASUPRA JUDEȚELOR ARGEȘ ȘI MUSCEL 


Terra Mater 
și forța sa telurică 

Cutremurele au îngrozit omenirea prin enorma forță de 
distrugere. Nici o catastrofă naturală nu irnpresionează 
precum cele care smulg pământul de sub picioare. Istoria 
a adus o mulțime de dovezi despre trecutul frământat al 
scoarței terestre. Și astăzi mitui Atlantidei provoacă fiori 
populaţiei. Un alt mit vorbește despre continentul Mu 
dispărut în valurile Pacificului. Orice mit are însă la bază 
fapte reale și se știe că multe orașe grecești de coastă au 
dispărut sub ape într-o singură noapte. Alte cetăți 
înfloritoare au fost transformate în 'mărețe ruine ce 


amintesc turiștilor dramele. trecutului. Sparta sau Delfi 


sunt mărturii peste timp ale energilor telurice din spaţiul 
Greciei. Constantinopolul, capitala Bizanțului. și apoi a 
Imperiului otoman, a fost zguduit în numeroase rânduri și 
monumentele s-au surpat. Celebrul oraș a fost construit 
intr-un focar seismic, dar experiența oamenilor în 
domeniul seismologiei era prea mică. 

Teritoriul României se află situat la zona de contact a 
mai multor plăci tectonice, iar focarul vrâncean a fost 
deosebit de activ de-a lungul istoriei'. Se manifestă prin 
șocuri puternice, de adâncime și la distanțe mari în timp. 
Spre deosebire de celelalte focare seismice de pe 
teritoriul românesc, șocurile se resimt pe arii vaste, 
efectele depinzând de natura solului, distanța față de 
epicentru și calitatea construcțiilor. Secolul al XX-lea a 
adus folosirea unor materiale de construcţie de mai bună 
calitate, dar proiectele vizau doar stabilitatea pe verticală. 
Pereţii rămâneau extrem de expuși forțelor de forfecare. 
Populaţia lipsită de fonduri, continua să folosească 
locuințele moștenite sau pe cele construite după tehnicile 


Urme aie cutremurului din 1940 în București | | 


a aa | 








Hi prof. ionel-Claudiu DUMITRESCU 


dobândite din străbuni. Doar edificiile din beton aveau 
șanse să reziste undelor seismice,. dar muncitorii și 
patronii furau materiale pentru sporirea veniturilor. Și 
calitatea materialelor lăsa de dorit. Studiile asupra 
efectelor.seismelor nu erau de interes politic, economic, 
social, cultura! sau științific. Conștiinţa și rațiunea lipseau 
în epocă. O permanenţă istorică se poate spune. 

Cutremurul din noiembrie 1940 a fost deosebit de 
puternic și în zona Panciu unde intensitatea a fost de 
gradul 10 pe scara Mercalli. Șocul teluric a fost resimțit 
până în zona Munţilor Ural. 


Consecințele materiale 
și amprenta istorică 
a seismului din 1940 

Județele Argeș și Muscel au fost lovite în plin de undele 
seismice. Orașul Pitești a avut 4 sau 5 case complet 
năruite, iar alte 20 au fost grav avariate. Au fost dărâmate 
de pompieri și doar opt:mai erau menținute cu proptele în 
speranța unei posibile reparaţii. Alte 380 au avut avarii și 
crăpături. O comisie formată din arhitectul Eugen Ivanși 
Și inginerii Andrei N. și Dumitrescu a stabilit pagubele și a 
propus aducerea pentru reparaţii a circa 500.000 de 
cărămizi, 80-100 t var, 100-150 t ciment, 600-800 mc nisip 
și tot atâta pietriș”. Numai avariile la Şcoala primară de 
băieţi nr.2 şi la Şcoala primară de băieți nr. 3 au însumat 
600.000 de lei”. Alte imobile mari serios zguduite au fost 
Primăria, Teatrul comunal, Hala de pește, Uzina de 
apă, Școala primară de fete nr. 2 și Secţia de pompieri. 

Județul Argeș a avut 59 de școli afectate. Era un 
adevărat dezastru. Scoala din satul Izvoru de Jos a avut 
sala din ostrețe mâncate de cari grav avariată, tavanul 

căzut; apa scurgându-se prin acoperiș. Sala nouă, din 
1926, a suferit mai puţin“: Cele două școli din Costești- 
Telești au fost și ele grav avariate?. Cele două clase din 
Ungheni erau afectate puternic. Grav lovită a fost și 
clădirea din Băbana, pereţii dinspre nord și vest fiind 
crăpați, iar tavanul din nuiele putrezite s-a dărâmat. Iniţial, 
autorităţile au cerut doar 10.000 de lei pentru reparaţii, dar 
apoi au constat că școala stătea să se surpe”. Scoala din 
Mălureni avea la o sală tavanul aproape prăbușit, ochiuri 
de geam sparte, iar la o altă sală de curs s-a prăbușit o 
parte din tavan și alte patru ochiuri de geam au fost 
distruse. Coșul clădirii era dărâmat. Şi școala din Brătieni 
Galeș a fost complet abandonată?. Alte clădiri au avut 
avarii mai mici. La Bradurile-Rotulești (comuna Bradu, 
județul Argeș) erau pagube de 4500 lei”. Avariile au fost 
mai mici în zona de munte. Școala din Tigveni a fost 
reparată până la 21 noiembrie 1940". 

Nici lăcașele de cult n-au fost ferite de furia forțelor 
telurice. Șocul principal a fost resimţit tot în partea de sud 

a judeţului. Biserica Sfântul Nicolae din Slobozia de Jos a 
avut pereţii crăpaţi și bolțile stăteau să se prăbușească. 
Lăcașul a fost închis pentru că reprezenta un pericol 
peniru enoriași”. Expertiza făcută de specialiști a indicat 
necesitatea consolidării edificiului cu beton armat. 

Casele din sate erau mai mici și cu mult material 
lemnos, dar au fost aiectate de șocuri. O situaţie 
disperată se înregistra la familia lui Gheorghe |. 
Minculescu din Băiculești, satul Valea Rea. Proprietarul 
cerea ajutor prefectului pentru că era bolnav, iar cei trei 
băieți erau mobilizați. Prefectul a trimis cererea la acte 
susținând că nu sunt fonduri'?. 

Nici clădirile administrative n-au fost ocolite de furia 
undelor seismice. Primăria din comuna Humele nu mai 
prezenta nici o siguranță în funcţionare drept pentru care 
se impunea reconstruirea acesteia“. Un bilanţ din 20 
martie 1941 referitor la clădirile oficiale afectate indica 
două preturi, 15 primării, 39 școli, 1 atelier școală, 50 
biserici, un spital și un dispensar“. Pagubele numai din 





„Rile de istorie. 
învățământ se ridicau la 5.600.245 lei, dar estimarea era 
din noiembrie 1940. Cheltuielile au crescut pe măsură ce 
studiile au determinat amploarea fisurilor. Al doilea război 
mondial a încetinit ritmul reparațiilor. 

Prezentul articol este un indicator parțial al direcțiilor de 
deplasare a undelor seismice pentru ca viitoarele clădiri 
să nu fie ridicate pe soluri instabile din poziţiile amintite. 
Pentru evitarea efectelor dezastruoase se impune ca în 
fiecare localitate să se indice zonele periculoase 
cunoscute în urma studiilor din arhive sau, cel puţin, să se 
precizeze așezările grav lovite. 


a 


1 Despre efectele cutremurelor până la 1800 se poate consulta: 
Paul Cernovodeanu, Paul Binder, Cavalerii Apocalipsului, Silex, 
București, 1993, p. 207-240. Cutremure puternice au mai lovit 
teritoriul românesc în 1802, 1829, 1838 etc. informaţiile din 
cronici permit observarea unei atitudini de pasivitate și de uitare 
la nivelul oamenilor și al! autorităţilor, măsuri de protecţie 
începând să fie luate după experiența dureroasă din 1940. 

2 Arhivele Naţionale, Direcţia Judeţeană Argeș, fond Prefectura 
Județului Argeș, dos. 42/1941, î. 5, 5v. O altă statistică 
menţionează avarierea gravă a 15 clădiri și avarierea partială a 
altor 31 (Petre Popa, Silvestru Voinescu, Paul Dicu, Istoria 
municipiului Pitești, Editura Academiei, București, 1988, p. 222). 

3 Idem, dos.57/1941, f. 107. 

4 Ibidem, f. 63. 

5 Ibidem, f. 106. 

6 /dem, dos. 26/1941, f. 6. 

7 Idem, dos.57/1941, f. 83. 

8 Idem, dos. 26/1941, î. 1. 

9 Idem, dos. 57/1941, f. 106. 

10 Ibidem. 

11 dem, dos. 26/1941, f. 8. 

12 Ibidem, f. 2. 

13 Ibidem, î. 18. 

14 Idem, dos. 129/1941, f. 9. 

15 Ibidem, î. 20. 

16 ldem, dos. 57/1941, f. 108/107. 

DATE PRIVIND SATUL MODEL ANTONEŞȘTI, 
COMUNA CORBENI 


În urma unor ploi torențiale, în luna iulie 1941, iemnele 
exploatării CAPS de pe apa Argeșului au format un zăgaz 
natural în apropiere de comuna Aref. Datorită presiunii, 
apele s-au revărsat în cantități uriașe, astfel că vatra 
satului Căpăţâneni, aparținând de comuna Corbeni, a fost 
distrusă aproape în întregime, fiind luate de apă un număr 
de 25 de case și 4 case din satul Corbeni '. 

Alte râuri şi pârâie mai mici, ridicându-se mult peste 
viiturile obișnuite au năvălit la vale, târând bolovani și 
copaci de dimensiuni foarte mari, lovind casele oamenilor, 
distrugând tot ce întâlnea în cale?. Toate podurile din 
comunele Corbeni, Oești, Albeștii de Argeș au fost 
distruse. Autorităţile, deplasându-se la locul dezastrului 
au făcut următoarele constatări: 


- enorme distrugeri materiale; 
- calea ferată CAPS distrusă pe o porţiune de 22 km; 





Mareșalul 
lon Antonescu 






























ui masterand Ştefan DĂNĂILĂ 
- şoseaua județeană Corbeni-Oești-Curtea de Argeș 


avariată pe porțiuni însemnate; 
- liniile telefonice de pe întreg traseul distruse. 


La locul dezastrului a venit și vicepreședintele 
Consiliului de Miniștri, Mihai Antonescu, care a promis 
oamenilor refacerea gospodăriilor distruse. Președinția 
Consiliului de Miniștri a format o comisie însărcinată cu 
studierea soluţiilor și propunerea unor decizii : optime 
pentru ieșirea din criză. Printre membrii comisiei se 
numărau: inginer C. Fedorovici*, șeful centrului de 
exploatare CAPS, prof. Gh. Focșa, inspector la Fundația 
Regelui Mihai, arhitect Richard Bordenache, membru în 
Consiliul Tehnic Superior. În urma constatărilor, s-au 
stabilit următoarele: 


- refacerea caselor distruse de inundații; 
- refacerea șoselelor și podurilor avariate; 
- refacerea liniei ferate CAPS. 


Însărcinat cu refacerea regiunilor inundate a fost numit 
avocatul Constantin C. Popescu”*. Mihai Antonescu a 
făcut demersurile necesare pe lângă Președinția 
Consiliului de Miniștri pentru aprobarea și obținerea 
creditelor și materialelor de construcţie necesare. 
Mareșalul lon Antonescu a dat ordin ca satul care urma să 
se construiască să fie un sat model, cuprinzând un palat 
administrativ, o casă pentru Consiliul de Patronaj al 
Operelor Sociale***, un dispensar și alte edificii 
administrative?. În consecință a aprobat fondurile 
necesare construcțiilor. Ministerul de Interne a aprobat un 
fond de 2.500.000 lei, Ministerul Apărării a aprobat 15 
vagoane cu ciment, 3 vagoane fier, 1 vagon cuie, 1000 
casmale, sape și cuțitoaie, 2 betoniere și mai multe roabe 
și forje de companie“. Toate aceste materiale donate de 
armată se primeau de la depozitul de materiale geniu 
Găești. Lucrările erau efectuate în regie, de câtre 
Prefectura Argeș, din fondurile sale proprii și din fondurile 
obținute de către Prefectură în acest scop și dispunea de 
un personal tehnic și administrativ anume angajat și 
detașat la fața locului. După datele Institutului Central de 
Statistică, în anul 1930 erau în comuna Corbeni 487. de 
clădiri, 466 gospodării și 2168 de locuitori, iar în urma 
recensământului din aprilie 1941 a rezultat în comuna 
Corbeni 3716 suflete şi 861 de case*. Aceasta denotă că 
localitatea avea o tendință accelerată de dezvoltare, de 

aceea s-a pus problema obținerii unei unificări 
administrative mai strânsă și a restrângerii razei comunei, 


prin împroprietărirea țăranilor sinistraţi pe un loc cât mai 


central. 

La 25 iulie 1941, membrii Sfatului Comunal al comunei 
Corbeni, întruniți în ședință, stabilesc numărul locuitorilor 
sinistraţi ce aderă la satul model care urmează a se 
înființa în terenul de la punctul „Pluta”. S-a explicat 
locuitorilor sinistraţi prezenţi la această ședință, că vor 
suporta plata construcției caselor ce se vor construi pe 
terenul amintit, case ce vor fi construite după trei, patru 
modele, cel mai ieftin costând aproximativ 250.000 lei. 

Arhitectul Richard Bordenache a fost însărcinat cu 
executarea planurilor de sistematizare și de construcție a 
satului model. Ridicările pe teren s-au efectuat în toamna 
anului 1941 pe cale topometrică de ing. G. Marincea și pe 
cale aerofotogrametrică de oficiul Aerofotogrametric din 
Subsecretariatul de Stat al Aerului. 

Programul proiectului fixat de delegaţii Președinției 
Consiliului de Miniștri și de prefectul județului Argeș 
prevedea pentru acest sat următoarele lucrări: 


î. Un drum larg de acces în noul sat, derivat din 
șoseaua județeană Corbeni-Aref și un număr de străzi 
principale și secundare în sat care să asigure deservirea 
loturilor de case și a cartierelor respective, precum și a 
piețelor și instituțiilor publice. 

2. O piaţă publică centrală, pusă în directă legătură cu 
strada principală de acces a satului model, precum și cu 
piața stației de cale ferată. 

3. O piaţă alimentară, care să servească și ca obor, de 
asemenea pusă în legătură cât mai directă cu străzile 
principale și cu piaţa publică. 

4. O piață pentru staţia căii ferate înguste CAPS. 

5. O piață pentru postul de pompieri situată cât mai 
aproape atât de noul sat model, cât și de vechiul sat 
Corbeni. 

6. Un dig de beton pentru apărarea malului râului Argeș 
în dreptul podului nou și a staţiei de cale ferată. 

7. O serie de instituții publice administrative ca: o 
primărie cu percepție, bancă și cooperativă sătească, 
care să formeze clădirea principală a palatului 
administrativ din piața publică, pe lângă care se vor mai 
adăuga în aceeași piață un local pentru dispensar, 
conținând serviciul de asistență medicală, dispensarul 
propriu zis, o maternitate, o cantină de copii și o secţie 
pentru băile populare, precum și un alt local pentru un 
cămin cultural, prevăzut cu o sală de spectacole, sală de 
bibliotecă și o grădiniță de copii. 

8. 39 de loturi de case, în suprafață de circa 2000 mMp., 
fiecare cuprinzând câte o casă tip, o curte de acareturi cu 

grajduri și cotețele respective, o fântână, o grădină de 
pomi fructiferi și o grădină de zarzavat. 

9. Un teren pentru o viitoare școală primară și o școală 
horticolă a satului model, precum și un teren pentru un 
han de călători. 

10. Un parc de agrement, cuprinzând un stadion 
sportiv?. 


În ceea ce privește cultul religios s-a prevăzut ca cele 
două biserici existente în comuna Corbeni, declarate 
monumente istorice, să fie restaurate și renovate. 

Costul pentru realizarea obiectivelor propuse era de 
peste 300.000.000 milioane de lei în 1941, o sumă 
aproape imposibil de obținut datorită greutăților războiului. 
S-a luat în calcul folosirea ca mână de lucru pe lângă 
meșteri și muncitori cu ziua, căruțași adunaţi din 
localitățile învecinate șantierului și prizonieri de război. 
Pentru asigurarea mâinii de lucru necesară șantierului, 
Ministerul Apărării Naţionale a instalat în satul Corbeni pe 
malurile Argeșului și în imediata vecinătate a platoului pe 
care se construiește satul, un lagăr de circa 800 prizonieri 


Biserica din Corbeni, având ca ocrotitori, de-a lungul 
timpului, pe Sfinții Dumitru, Gheorghe și Teodor Tiron 

de război sovietici, de origine ucraineană, sub 
comandament militare. Însărcinată cu hrănirea prizonierilor 
era Prefectura judeţului Argeș"; Marele Stat Major arăta 
condițiile în care se va face angajarea: 


a. 150lei / zi salahorul ; 200 lei / zi meseriașul, inclusiv 
hrana; 

pb. cazarea, hrana și asistenţa sanitară se asigura de 
Prefectură; 


C. vesela pentru prizonieri și preparatul hranei prin grija - 


Prefecturii; 

d. cazarea și lucrul separat de populaţia civilă; 

e. contractul: de detaliu se face cu lagărul respectiv 
atunci când se repartizează prizonierii“. 


Lucrările de construcție au început în forță la 15 mai 
1942 când mareșalul lon Antonescu a făcut o inspecție 
amănunţită pe șantier, în urma vizitei din 4 august la 
Curtea de Argeș, a mareșalului lon Antonescu și a 
vicepreședintelui Consiliului de Miniștri, Mihai Antonescu, 
se cere electrificarea regiunii Curtea de Argeș — Corbeni 
și aprobă fondurile necesare pentru construcția unei uzine 
hidroelectrice pe râul Argeș?. 

În campania anului 1943 erau cuprinse: construcţia 
Palatului Administrativ, clădirea dispensarului, stația de 
cale ferată, 39 clădiri case, grajduri și garduri complete pe 
toate proprietăţile, străzi, trotuare, precum și amenajarea 
și asigurarea malurilor râului Argeș. Valoarea lucrărilor 
conform devizului era de 132.629.000 lei. Având în vedere 
că lucrările se executau în regie, cu mână de lucru 
procurată de lagărul de prizonieri, precum și avantajele 
obținute de Prefectură prin confecționarea cărămizii pe loc 
și aprovizionarea cu piatră, pietriș și nisip din regiune, ca 
și înlesnirile obţinute la procurarea celorlalte materiale 
donate de autorităţi, se aprecia că se va putea obţine o 
reducere de cel puţin 40% din valoarea devizelor. 


De asemenea, prin utilizarea muncii de folos obștesc 
pentru lucrările cu braţele și pentru transportul cu căruțele, 


erau realizate alte însemnate economii. Construcţiile erau 
executate în general din zidărie de cărămidă (parte de 
presă și parte de mână, confecționate pe loc) pe fundaţii 
simple de beton. Soclurile clădirilor se execută cu zidărie 
mixtă având parament vizibil de piatră la exterior. 
Acoperișurile învelite cu șiță, tencuieli simple de var la 
toate clădirile, tâmplăria de brad, pardoseli de ciment, 
mozaic sau de scânduri de brad după caz (cu excepția 
unor birouri de la primărie care erau pardosite cu parchet). 


Pentru modelele de case țărănești erau prevăzute tipuri 


standard de piese de tâmplărie. 
În anul 1943 șantierul a obținut un nou fond de 


70.000.000 lei, începându- -se lucrările și la celelalte clădiri 


|. 


cuprinse în program. Încă de la începutul construcţiei 
satului model Antonești, Președinția Consiliului de 
Miniștri a încercat crearea cadrului legal pentru acordarea 
de împrumuturi sinistraţilor, necesare cumpărării unor 
case în noul sat model. Astfel, aceasta a făcut ape! la 
Creditul Naţional Agricol**** pentru acordarea de 
împrumuturi bănești sinistraţilor ce au solicitat o casă în 
noul sat model, în funcţie de posibilitățile materiale ale 
fiecărui solicitant. 

În ziua de 17 octombrie 1943 au fost organizate 
festivitățile de inaugurare ale construcțiilor realizate până 
la acea data. La festivitate au participat și Mihai 
Antonescu, miniștrii și personalităţi din București alături de 
președinta Consiliului de Patronaj, Maria Antonescu. 

În 1944 șantierul este reorganizat, lucrările reîncep, 
accentul fiind pus pe hanul turistic și căminul cultural. La 
puțin timp însă, lucrările încetează, deoarece frontul era 
tot mai aproape de ţară și nu se mai puteau obține fonduri 
și mână de lucru. 

Prefectul, preocupat de găsirea unor soluţii optime 
pentru starea juridică a construcţiilor din satul model, 
gândindu-se că în eventualitatea neterminării 
construcțiilor în timpul regimului Antonescu nu se mai 
întrevedea o continuare a lucrărilor, a întocmit formele 
necesare pentru trecerea în patrimoniul Prefecturii. Astfel, 
toate construcțiile terminate și cele viitoare au devenit 
proprietatea Prefecturii județului Argeș. 





1 Arhivele Naţionale ale Statului, Direcţia Judeţeană Argeș, fond 
Prefectura județului Argeş, dosar 124/1943, î.43. 
2 Ibidem, dosar 415/1942, î.11. 
* Mai târziu, Constantin Fedorovici devine șeful șantierului satului 
model Antonești — Argeș ; conform dosarului 132/1943, f. 19. 
“La 15 noiembrie 1941 Constantin C. Popescu era numit prefect 
al judeţului Argeș. 
"** Organizaţie de binefacere care se ocupa cu strângerea de 
fonduri și ajutoare pentru front. Soţia mareșalului Antonescu, 
Maria Antonescu, conducea această organizație, alături de soția 
mareșalului Prezan. 
3AN,S. Direcţia Județeană Argeș, fond Prefectura județului 
Argeș, dosar 124/1943, f. 43. 
4 Ibidem, dosar 129/1943, f. 3, î. 6,f.9. 
5 Ibidem, f. 27. 
6 Ibidem, dosar 124/1943, f. 23. 
7 Ibidem, dosar 260/1941, î. 7. 
-8 Ibidem, dosar 124/1943, f. 21. 
9 Ibidem, dosar 124/1943, f. 22. 
10 Ibidem, dosar 260/1941, f. 3. 
11 Ibidem, dosar 415 / 1942, filele 3, 4. 


12 Ibidem, dosar 415/1942, filele 2, 11. 


*** Creditul Naţional Agricol avea în acea perioadă un capital de 
1.000.009.000 lei 

ROMÂNIA -— 1945. 
MITINGURILE AVIATICE 
ȘI POLITICA DISCREȚIONARĂ 
A NOII CONDUCERI POLITICE 


Orice 
pentru reprezentanţii 


clasei muncitoare 
Sindicatul salariaților CFR-iști, secția aviatică și-a 


propus pentru data de” iulie 1945, ora 10, să organizeze 


un miting aerian pe aerodromul Giulești, de lângă 
București, fapt pentru care s-a adresat o cerere Comisiei 
Aliate de Control care, în România, a fost numai sovietică 
și fără a cărei aprobare nu mișca nici un avion. Pentru 
început, sindicatul a solicitat aprobarea efectuării unor 
zboruri de antrenament în vederea organizării acestui 
miting aerian pentru CFR-iști. 

În vederea programării mitingului s-au adresat 
Ministerului Comunicaţiilor și Lucrărilor Publice 
care a dat ca răspuns, în rezoluţie, 
următoarele: | 

„S.S.A. |Subsecretariatul de Stat 
al Aerului — n.n.] va da dispoziţie la 
aerodrom spre a fi pregătită 
această demonstraţie. DAC 
[Direcţia Aeriană Civilă — n.n.], am 
aprobat mitingul. Să se ia măsurile 
necesare”. Ulterior, Comisia Aliată 
de Control, prin șeful său -— 
generalul Vinogradov -— cu adresa 
nr.752/26 iunie 1945 a comunicat 
ministrului de Comunicaţii român, |. |... 
Gh. Maurer, avizul său, formulat. | 
astfel: 


„Comisia Aliată de Control 
pentru mitingul aviatic organizat la 
1 iulie 1945 nu are nimic de spus. 
Se pune doar în vedere că 
Zborurile de antrenament din 28, 
29 și 30 iunie de pe aerodromul 
Giulești să nu depășească o rază | 
mai mare de 5 km de la aerodrom. E se 

Programul zborurilor de antrenament din zilele de 28, 
29 și 30 iunie 1945, orele 16-20, a fost următorul: 


Avion Bucker Jungmeister YR-AHM, pilot Enciulescu 
Bănică; 

Avion Bucker Jungmeister YR-AHF, pilot Podgurschi 
Carol; 

Avion Bucker Jungmeister YR-AHO, pilot Popescu 
Gheorghe. 


Avion Bucker Jungman YR-AHI, pilot Ivan Dumitru: 

Avion Bucker Jungman YR-AHJ, pilot Boldur Boldur: 

Avion Bucker ag man YR-AHK, pilot Răducanu 
Haralambie. 























File de istorie 


Avion Klemm 35 YR-CFF, pilot Domișan Dumitru; 
Avion Klemm 35, YR-CFU, pilot Constantinescu 
Andrei; 
Avion Klemm 35, Y R-CFD, pilot Pelin Nicolae; 
Avion Klemm 35, YR-DEJ, pilot Simion Vasile; 
Avion Klemm 35, YR-BER, pilot Pantelimon Vasile. 


În ziua de 28 iunie 1945 avioanele au fost aduse de la 
Clinceni pe terenul de la Giuleşti pentru a fi pregătite 
pentru miting?. Programul zborurilor efectuate la mitingul 
aviației CFR în ziua de 1 iulie 1945 între orele 10 și 14 cu 
avioanele CFR și piloții aceleiași companii feroviare a fost 
următorul: 

De la orele 10.00 — 10.30 a avut loc botezul avioanelor 
Klemm YR-DEJ și YR-BER, reprezentând - numele 
ministrului Gheorghiu Dej și al directorului general CFR 
ing. |. Bernaki. 

10.30-10.45 zbor în formaţie de 9 avioane (trei formații 
de câte 3). Cu aparatele Jungmeister au zburat piloții 
Enciulescu Bănică, Podgurschi Carol și Popescu 
Gheorghe. Cu avioanele Jungman, au zburat aviatorii 


„. Poză de grup la Mitingul aerian de la Clinceni, 1945 











Ivan Dumitru, Boldur Radu și Răducanu Haralambie. Cu 
avioanele Klemm au zburat Domișan Dumitru, 
Constantinescu Andrei şi Pelin Nicolae. 

10.45 — 11.00. zbor acrobatic cu avionul YR-AHO, 
executat de Popescu Gheorghe; 

11.00 — 11.10. zbor în formaţie 3 avioane pilotate de 
Ivan, Boldur și Răducanu; 

11.10 — 11.25. zbor acrobatic individual cu avionul YR- 


AHF, de către Podgurschi Carol; 


11.25 — 11.40. zbor în formaţie 3 avioane Jungman cu 
piloții: Domișan Dumitru, Constantinescu Andrei și Pelin 
Nicolae; 

11.40 — 11.55. zbor acrobatic individual Enciulescu 
Bănică cu avionul Jungmeister YR-AHM 

11.55 — 12.10 zbor demonstrativ cu planorul YR-88 
remorcat cu  automosorul, efectuat de piloții 
Constantinescu lon și Iliescu lon; 

12.10 — 14.00 zbor de agrement pentru muncitorii CFR- 
iști și invitaţi lor, cu 5 avioane Klemm efectuat de piloții: 
Enciulescu,  Podgurschi, Constantinescu, lvan și 
Domișan. 

Când politicul 
interferă cu sportivitatea, 
pierde publicul 


Mitingul Victoriei sau al Recunoștinței faţă de eroii 
noștri din cel de-al doilea război mondial, deși nu a fost 
botezat așa, ar îi trebuit să aibă loc în data de 2 
septembrie 1945, însă lucrurile nu s-au mai petrecut așa 
cum ar fi trebuit, deși Comisia Aliată de Control dăduse 
aprobarea pentru zborurile de antrenament. Din 
documentele cercetate, cunoaștem că asul aviației 
române din războiul ce tocmai luase sfârșit - Constantin 
„Bâzu” Cantacuzino — cu avionul său Bucker YR-BiZ a 
avut aprobare pentru antrenament în perioada 9-31 
august 1945, zilnic între orele 7-19, în vederea mitingului 
din toamnă:. 

Pregătirea pentru acest miting al Victoriei s-a hotărât a 
se face pe aerodromul de la Clinceni, aflat la 15 kilometri 
vest de București, degajat și neocupat de sovietici. Data 
desfășurării evenimentului aerian era incertă, după unii 
acesta urmând să aibă loc în ziua de Sf. lie, patronul 
aviaţiei, iar după alţii, în toamna acelui an. 

Cu organizarea și pregătirea mitingului a fost însărcinat 
comandorul av. lon-Țuculache, Stănculescu, ajutat de lt. 
comandorul (r) lon-Oiță Popescu din partea DAC. Din 
cele scrise de acesta din urmă, reiese că în cursul lunii 
iunie s-au prezentat pe acel teren o escadrilă ce 
funcţionase până atunci pe terenul de lângă Odessa 
(Dalnik) sub conducerea |rinei Burnaia, (cu aproximativ 12 
avioane de antrenament-școală și trei de la Escadrila 
sanitară), o formație de trei avioane IAR-80, conduse de 
cpt. av. Sendrea Constantin de la Școala de Vânătoare 
de la Ziliștea, (avându-i coechipieri pe lt. av. Baltă 
Constantin şi sit. av Chiaburu), câteva planoare 
coordonate de Valentin Popescu și un grup masiv de 
parașutiști, condus de Dumitrescu Traian-Popa, instructor 
și recordman. Între timp, se mai adunaseră aproape 30 de 
avioane militare de recunoaștere și observare de tip 
IAR-39 și chiar aparate de vânătoare și asalt. 

Majoritatea avioanelor militare și civile, ca de altiel și 
planoarele erau obosite fizic, cu orele de zbor pe 
terminate, unele încă mai păstrând urmele loviturilor de 
schije și proiectile inamice. 

O dovadă a acestor deficiențe a apărut în timpul 
zborurilor de antrenament prin oprirea motoarelor în 
timpul efectuării zborurilor, ceea ce a dus la aterizări 
forțate pe câmpurile din jurul aerodromului, majoritatea, 
din fericire, fără urmări grave. Au existat însă și clipe pline 
de dramatism, deloc dorite la astfel de manifestări 
sportive, așa cum a fost de exemplu cazul accidentului 

provocat de ruperea unui aripi (plan) la planorul biloc 


„Kranich”, în timpul unei evoluţii acrobatice. Urmarea a 
fost una catalogata drept gravă, datorită accidentării 
mortale a ocupantului locului doi din carlinga aparatului — 
Constantinescu lon (Cioacă) — care nu s-a mai putut 
salva cu parașuta, asemeni colegului său Valentin 
Popescu. 

Însă nu acesta avea să fie evenimentul care sa 
impresioneze cel mai tare pe coechipierii aviatori. Din cele 
scrise de același mare aviator și comandant lon-Popescu 
Oiță, accidentul căpitanului Șendrea avea să le întreacă 
în suspans pe toate celelalte. Acesta, făcând parte dintr-o 
formație de trei IAR-uri 80, al cărui cap era, a dorit 
executarea unui looping, conform programului, însă în 
momentul începerii ascensiunii, la înălțimea de 40-50 m 
poziționare centru față de aerodrom, a început să se 
dezintegreze, parte din profundor sărind de la locul său, 
producând astfel o instabilitate majoră aparatului, care a 
intrat în pierdere de viteză și ulterior s-a prăbușit. 


„...Îngrozit de teribilul spectacol, m-am gândit că de la 
acea înălțime o salvare cu parașuta nu mai era posibilă. 
ȘI totuși, imediat am observat desprinzându-se de avion o 
parașută în curs de desfășurare, purtând în viteză pilotul 
pe care, după câteva secunde, l-a «bușit» de pământ la 
mai puțin de o sută de metri de punctul nostru, când încă 
nu era sulicient deschisă și foarte aproape de 
sfărâmăturile avionului prăbușit aproape în același timp. 

Nu credeam ca după o asemenea izbitură un om mai 
poate rămâne teafăr. Dar, minune! Până să ajungem noi 
la locul căderii, am văzut pilotul depărtându-se pe burtă 
de avionul prăbușit pentru a se feri de o eventuală 
explozie a rezervorului de benzină. 

L-am desfăcut din chingile parașutei, l-am pipăit, l-am 
ajutat să se ridice pe picioare și până la urmă, spre 
bucuria generală, am constatat că in afara unor contuzii, 
nu prezenta nimic grav. Între timp a sosit mașina salvării 
cu medicul aerodromului care, după ușoare îngrijiri, l-a 
declarat apt de zbor...". 


Nu face obiectul articolului de față să încercăm 
explicaţiile cuvenite, însă credem că numai constituția sa 
fizică și statura mai mică, dar vânjoasă, precum și 
deschiderea parașutei atât cât s-a făcut, au făcut ca acel 
om, ajuns mai târziu chiar general de aviaţie, să treacă 
fără prea mari urmări peste un asemenea accident! 

Ultimul care s-a prezentat la Clinceni și care a executat 
doar o singură dată programul său acrobatic a fost „Bâzu” 
Cantacuzino. 

„Când pregătirea mitingului a fost terminată — continua 
comandantul Popescu Oiţă -— s-a hotărât, în urma 
aprobărilor de rigoare, ca o repetiție generală, să fie 
prezentată pe aeroportul Băneasa, în faţa forurilor 
competente ale aviaţiei române și a Comisiei sovietice, cu 
o săptămână înainte de desfășurarea acestuia în fata 
publicului. 


Ca urmare, întreaga organizare aviatică de pe Clinceni 


a fost gata să prezinte spectacolul marelui CIRC, conform 
dispozițiilor primite. În acest scop, o parte din participanți 
s-au deplasat pe Băneasa cu o zi mai înainte (parașutiștii, 
planoarele și altele). Avioanele aviaţiei civile, în fruntea 
cărora zburam eu cu scopul de a coordona și încadra în 
orarul stabilit defilarea acestor formaţii, urmau să 
decoleze direct de pe Clinceni, iar avioanele militare de pe 
Pipera. 

Prezentarea întregului program a fost o mare reușită și 
totodată o surpriză care a stâmit unanima admiraţie 
pentru aviatorii români și aviația lor care părea că 
renăștea din propria-i cenușă, asemeni Păsării Phoenix. - 

Deschiderea spectacolului aerian s-a făcut de un avion 
militar care la înălțimea de câteva sute de metri, a 
iraversat spațiul aerodromului, trăgând după el un drapel 
tricolor lung de 8 m, după care a urmat defilarea unor 
planoare remorcate, vânătoarea de balonașe și mai multe 
numere de acrobație aeriană solo pe avioane militare și 
sportive sau planoare. 

Treptat spectacolul a devenit tot mai însufletit: 
campionul nostru naţional de salt cu parașuta Traian 
Dumitrescu — Popa s-a aruncat cu două parașute cu 
deschidere întârziată. După folosirea primei, simulând o 
cădere în gol, a deschis-o și pe cea de-a doua, atât de jos 
incât aceasta abia a avut timp să se deschidă complet. 
Viteza la aterizare fiind încă destul de mare. 

Saltul a trei grupe de parașutiști, fiecare grupă având 
parașutele colorate într-una din culorile drapelului 
național, au format pe cerul aerodromului, după 
deschidere, un impresionant buchet tricolor, iar defilarea 
in coloane de câte trei sau cinci a avioanelor de diferite 
categorii ale aviației civile a dat un plus de încredere în 
viitor pentru tineretul ce a asistat 

Aparitia masivei formaţii militare pornită de pe Pipera, 
care a înscris pe bolta albastră inițialele «M I» (Mihai 1) a 
ținut să confirme în acest fel devotamentul și dragostea pe 
care aviația și poporul român le păstrau pentru tânărul 
Suveran. 

În cele din urmă a apărut vijelios, picat parcă din cer un 
Bucker Jungmeister pilotat de «Bâzu» care, după ce a 
redresat avionul mai jos decât înălțimea obstacolelor și 
clădirilor de pe aerodrom, a pornit în zbor pe spate — la 





firul ierbii, executând un tur de pistă în interiorul celor 
patru laturi ale aerodromului, după care s-a angajat într-un 
nebun dans al măiestrelor și temerarelor sale acroba ți, 
ale marii precizii, bine socotite și foarte puţin riscante”. 


Revenind acum la repetiţia pentru mitingul de pe 
Băneasa, este de ajuns să remarcăm doar ce s-a petrecut 
în rândul celor de la Comisia Aliată de Control (Sovietică). 
Atât la căderea liberă a lui Traian Demetrescu-Popa, cât 
mai ales la ultima parte a programului acrobatic a! lui 
Bâzu, membrii acestei comisii s-au împărțit în două: unii 
care au avut cuvinte de admiraţie și apreciere ca „ocen 
haroașo' sau „ocen krasivâf, iar alţii au pus mâinile la 
ochi să nu vadă catastrofa, după care văzând că nu s-a 
întâmplat nimic, au slobozit o serie de înjurături spunând 
că în Uniunea Sovietică așa ceva nu este permis. 

„În sfârșit, continua vestitul comandor, totul 
terminându-se cu bine, ne-am întors fericiți la Clinceni, 
urmând să revenim în ziua mitingului. Dar, după câteva 
Zile, de la Comandamentul aviaţiei noastre am primit 
neplăcută veste cum că deocamdată mitingul s-a 
amânat. S-a amânat ... sine die!” 


Păi cum avea să permită un regim comunist în curs de 
instalare și de consolidare, ca pe cerul Patriei noastre să 
apară și să se desfășoare atât de mândru și nestingherit 
tricolorul românesc și mai ales majusculele «MI» adică 
Mihai |, regele României?! Totodată conducerea 
proiectatului miting, refuzase o propunere a partidului 
comunist ca un membru al său mai isteț, să comenteze 
desfășurarea întregii festivități, argumentându-se ca 
aviația își avea pe comandorul Gică lacobescu, vechi şi 
neîntrecut cunoscător al tuturor detaliilor și tehnicii 
aeronautice și un foarte bun vorbitor. 

Cu toate insistențele ulterioare, acel miting pregătit cu 
multe eforturi nu s-a mai ţinut niciodată și nici un altul de 
asemenea anvergură. | 


————————————————————————————————— 


1 Fond Subsecrecatriatulde Stat al Aerului, Dosar nr. crt. 5438, p. 
370. 

2 Ibidem, p. 372. 

3 Fond Statul Major al Aerului, Dosar nr. crt. 1231, f. 70. 

Exprimări de factură parlamentară 
până la constituirea Uniunii Europene 


INTRODUCERE PRIVIND FORMAREA 


INSTITUȚIEI PARLAMEN 


Ideea întrunirii unei Adunări a cetăţenilor pentru a 


discuta problemele importante ale unei comunităţi nu este 


recentă și nici nu a apărut spontan. Originea acestei 
practici trebuie căutată în Antichitate la greci și mai ales la 
romani. Astfel, în Sparta funcţiona Senatul sau Sfatul 
bătrânilor, iar în Atena democratică, Ecclesia (Adunarea 
Poporului) și Bule (Consiliul celor 500). În timpul republicii 
romane, Senatul reprezenta cel mai înalt organ 
consultativ. Se pare că acesta a fost înființat de Romulus, 
iar numărul senatorilor este discutabil (100 de membri 
conform tradiției sau 300 de membri în raport cu cele trei 
triburi și 30 de curii). 

Deci, treptat devine imposibil. procesul de întrunire a 
tuturor membrilor unei comunităţi și se recurge la instituţia 
Parlamentului (Adunare) care reunește un număr limitat 
de persoane alese de comunitate. 

Termenul de „Parlament” apare la începutul Evului 
Mediu' și definește o adunare de persoane care avea ca 
obiect de lucru treburile publice. Încă din secolele al VIII- 
lea și al IX-lea au loc adunări ale oamenilor liberi din orașe 
pentru a discuta despre problemele politice și 
administrative. Parlamentele generale își au originea în 

adunările oamenilor purtători de arme din tradiția 
germanică, din care au derivat adunările nobiliare. 

Cel mai vechi Parlament este considerat Althing-ul din 
Islanda datând din secolul X. 


Este binecunoscut rolul progresist al parlamentului în 
perioada premergătoare revoluțiilor burgheze clasice în 
limitarea absolutismului. În Anglia, forțele parlamentare 
conduse de Cromwell vor înlătura dinastia de Stuart, iar 
într-un final, coroana Angliei va fi oferită lui Wilhelm Il de 
Orania. | 

În Franţa, prin convocarea în 1789 a Adunării Stărilor 
Generale (care nu mai fusese convocată din 1614) a 
început activitatea parlamentară care s-a destășurat în 
secolul al XIX-lea. Adunarea Stării a treia s-a 
autoproclamat ca Adunare Naţională: cu atribuţii 
legislative. Adunarea Naţională era dizolvată la 30 aprilie 
1791, după proclamarea noii Constituţii. De atunci 
termenul desemnează camera inferioară a parlamentului 
francez. 

Adunările parlamentare în sensul pe care-l exprimă 
astăzi, expresie a egalităţii între cetăţeni și a voinţei 
naționale au apărut, deci, la sfârșitul secolului al 

Filipine și în majoritatea ţărilor din | 
America Latină), Althing (Islanda), | 
Dieta (Japonia), Riksdag (Suedia), | . 


Seim (Polonia), Mediilis (Turcia și Iran), sa sia PD aa 


Starthing (Norvegia). 

În statele federale, camera care : 
reunește reprezentanții unităţilor | 
teritoriale ce le compun (cantoane, | 
landere, state, republici) poartă și ea | * 
diverse denumiri: Adunarea statelor [isa 
(India), Bunderstat (fosta RFG), 
Consiliul statelor (Elveţia), Senat 
(Australia, Africa de Sud, Brazilia, 
Canada, SUA)'. Camera este compusă 
dintr-un număr egal de reprezentanți | 
din fiecare teritoriu. 

În Marea Britanie, Parlamentul este 
format din Camera Comunelor și |. 
camera Lorzilor, iar Congresul SUA 
este alcătuit din Camera Reprezentanţilor și Senat. 

Majoritatea Adunărilor legislative sunt bicamerale, însă 
unele sunt monocamerale, precum la Danemarca, Grecia, 
Portugalia*. La baza activității Parlamentului stă principiul 
separării puterilor în stat, echilibrul și controlul reciproc al 
puterilor. Cu toate acestea, Parlamentul nu este o 
instituție perfectă, ea prezentând și unele defecte: metode 
de obstrucție a activității legislative, crize guvernamentale, 
folosirea abuzivă a imunității, „amatorismul” unor 
parlamentari în guvernarea societății”. 

Și totuși, în ciuda numeroaselor deficienţe, instituția 
Parlamentului impune respect și încredere, asigurând 
domnia dreptului. și ridicând obstacole în calea instaurării 
totalitarismului. 
| Organ reprezentativ, suprem al poporului român și 
unică autoritate legiuitoare a țării, Parlamentul României, 
este alcătuit din Camera Deputaţilor și Senat alese prin 
vot universal, egal, direct, secret și liber exprimat. 
Organizarea și funcționarea fiecărei camere se stabilește 
prin regulament propriu. Parlamentul României adoptă 
legi constituționale, organice și ordinare. 


CECO, CEEA/EUROATOM, CEE 


Preocupări în vederea realizării unei Europe unite au 
existat încă dinainte de primul război mondial, însă aceste 
idei erau premature. După experiența dureroasă a celui 
de-al doilea război mondial, omenirea se va gândi să 
realizeze o unitate pe cale pașnică. Ideea lui Jean Monet 
ca producţia de cărbune și oțel a Franţei și Germaniei să 
fie administrată de un organism supranaţiona! va duce la 
apariția Comunităţilor Europene. Planul Schuman (Robert 
Schuman — ministrul de Externe francez) este pus în 
aplicare, prin semnarea la Paris, la 18 aprilie 1951 a 

Parlamentul European, Strasbourg 


Tratatului de instituire a Comunităţii Europene a 
Cărbunelui și Oţelului de către șase țări fondatoare: 
Franța, Germania, Italia, Belgia, Olanda și Luxemburg. 
CECO era alcătuită din patru organisme: inalta Autoritate, 
Adunarea Comună (Parlamentară) — cu atribuţii de control 
politic asupra Înaltei Autorităţi, Consiliul Miniștrilor. și 
Curtea de Justiție. 

Adunarea Comună s-a reunit pentru prima dată la 
Strasbourg la 10-13 septembrie 1952. Ea a creat un 
comitet organizaţional pentru a elabora modalitățile de 
operare cu Înalta Autoritate. începând cu 1953 membrii 
Adunării decid să fie grupaţi după principiul afilierii politice 
și nu după naţionalitate, practică împrumutată de câtre 
Adunarea Parlamentară a Comunităţii Economice 
Europene și Tratatul Euroatom și de către Parlamentul 
European ales prin vot direct în 1979. 

În contextul izbucnirii războiului din Coreea (1950), o 
mai veche idee a lui Konread Ademauer datând din 1949 
începe să prindă contur: formarea unei armate europene. 
Astfel, cele șase state din CECO semnează la Paris la 27 
mai 1952 Tratatul privind crearea Comunităţii Europene 
de Apărare (CEA), care însă va fi respins de câtre 
Parlamentul francez la 30 august 1954, Franța văzând în 
CEA un proiect impus de SUA pentru reînarmarea 
Germanieie şi ltaliei. Astfel, proiectul va eșua. Acest tratat 
este însă important din punct de vedere al dezvoltării ideii 
de instituție parlamentară. Tratatul prevedea o Adunare 
Comună aleasă prin vot direct, având rolul de a studia 
căile de creare a unei organizaţii federale cu separarea 
puterilor și un parlament bicameral (art. 38). Cert este 
faptul că proiectul de tratat pentru crearea unei Comunităţi 
politice europene eșuează. 

La 21 aprilie 1956 ministrul belgian al Afacerilor 
Externe, Paul Henri Spaak propunea într-un raport, 
realizarea unei uniuni economice generale și a unei uniuni 
în domeniul utilizării pașnice a energiei nucleare. Astfel, 
sunt semnate, la 25 martie 1957, de către cele șase ţări - 
Belgia, Franța, Germania, Italia, Luxemburg și Olanda - 
tratatele care instituie Comunitatea Europeană a Energiei 
Atomice (CEEA/EUROATOM) și Comunitatea Economică 
Europeană (CEE). Tratatele de înființare sunt cunoscute 
sub numele de Tratatele de la Roma și au intrat în vigoare 
la 1 ianuarie 1958. Aceste trei organisme (CECO, 
EUROATOM, CEE) prevedeau: Uniunea vamală, 
Uniunea economică și monetară, Uniunea politică. 
EUROATOM/CEEA și CEE sunt alcătuite din patru 
organisme: Comisia Europeană, Adunarea Parlamentară, 
Consiliul Miniștrilor și Curtea de Justiţie. Conform 
articolului 137 al tratatului CEE, Adunarea parlamentară 
era „compusă din reprezentanţii popoarelor statelor unite 
în Comunitate” și „exercită puterile de deliberare și control 
care-i sunt atribuite de prezentul tratat.” De asemenea, la 
articolul 21 al Tratatului există referiri la Adunarea 
Parlamentară care „elaborează propuneri pentru alegeri 
prin sufragiu direct, universal și în conformitate cu 
procedurile uniforme ale tuturor statelor membre””. 
Puterea de control a Adunării asupra activității Comisiei 
este extinsă. Adunarea Parlamentară obţine slabe 
competențe bugetare și dreptul formal de a se implica în 
procesele legislative ale Comisiei. 

Parlamentul European reprezintă în viziunea Tratatului 
de la Roma din 1957 „popoarele reunite în cadrul Uniunii 
Europene”. La început, Adunarea Europeană 
(Parlamentară) era compusă din delegaţi ai parlamentelor 
statelor comunitare. 

Fiecare parlament îi alegea pe cei care, pe lângă 
mandatul lor naţional urmau să ia parte la Adunarea 
comunității, 142 de membrii la început, 198 după prima 
extindere'!. Numindu-se din 1958 Adunare Parlamentară, 
iar din 1962 Parlament European, Actul Unic European va 
consacra oficial această denumire. Din 1979 Parlamentul 
va fi compus din „reprezentanţi ai popoarelor reunite în 
comunitate” aleși prin vot universal direct pentru o 
perioadă de cinci ani. 

În același timp cu tratatele de la Roma s-a încheiat și o 
convenţie prin care cele trei comunități europene și-au 
unificat organele deliberative și consultative. Astfel, 
Adunarea Parlamentară și Curtea de Justiţie deveneau 


organe comune pentru toate cele trei comunităţi - Înalta 


Autoritate și Consiliul de Miniștri ai CECO, Comisia 
Europeană și Consiliul Miniștrilor ai CEE și 
CEEA/EUROATOM se menţin separate până la 
semnarea Tratatului de la Bruxelles” (8 aprilie 1965). 
Tratatul de la Bruxelles intră în vigoare la 1 iulie 1967 şi 

va institui formarea unui singur Consiliu și a unei singure. 


Comisii a Comunităţilor Europene. 

„Europa celor șase” devine la 1 ianuarie 1976 „Europa 
celor nouă”: ia CEE aderând Danemarca, Irlanda și 
Anglia; la 1 ianuarie 1981 ia naștere „Europa celor zece” 
prin alăturarea Greciei celor „nouă state membre”; la 1 
ianuarie 1986 „Europa celor zece” se transformă în 
„Europa celor doisprezece” devenind membre ale CEE 
Spania și Portugalia, iar la 1 ianuarie 1995 devin membre 
CEE Suedia, Finlanda și Austria. 


Actul Unic European 

Semnat la 17 februarie 1986 de Franţa, Germania, 
Belgia, Olanda, Luxemburg, Spania, Portugalia, Irlanda și 
Anglia și la 28 februarie de talia, Grecia și Danemarca, 
Actul Unic European (AUE) intră în vigoare la 1 iulie 1987 
prin adăugarea cooperării politice celei economice. 
Reprezintă prima mare modificare a Tratatelor originale 
ale Comunităţii Europene. Actul Unic European este 
important deoarece face referiri la reforma instituţiilor 
comunitare: extinderea votului cu majoritate calificată, 
recunoașterea oficială a Consiliului European, 
consacrarea denumirii de Parlament European şi 
asocierea acestuia la procesul legislativ prin introducerea 
procedurii de cooperare cu Consiliul Uniunii Europene și 
Comisia Europeană, crearea Tribunalului de Primă 
Instanță etc. 

Dacă din 1970 Parlamentul European dispune de 
resurse bugetare proprii, la 19 iunie 1983 prin Declaraţia 
Solemnă a Consiliului de la Stuttgard privind Uniunea 
Europeană“ sunt extinse puterile Parlamentului în 
domeniul politicii externe (puteri care vor culmina cu 
Tratatul de la Maastricht) și îi sunt acordate puteri 
consultative în procedura de numire de către statele 
membre a Președintelui Comisiei. 


Tratatele de la Maastricht, 
Amsterdam și Nisa — 
prevederi referitoare 


la Parlamentul European 

Reprezentanții celor douăsprezece state au semnat la 
7 februarie 1992, la Maastricht, Tratatul care instituie 
Uniunea Europeană. Tratatul a intrat în vigoare la 1 
noiembrie 1993. La baza Tratatului de la Maastricht a stat 
raportul Delors (Jacques Delros — președintele Comisiei 
Europene care a susținut dezvoltarea unei politici 
monetare unice). Tratatul de la Maastricht este alcătuit din 
2 tratate: Tratatul Comunităţii Europene (TCE) și Tratatul 
de Uniune Europenă (TUE). Astfel, Comunitatea 
Economică Europeană devine Comunitatea Europeană. 
Însă, în loc de Comunitatea Europeană se folosește 

termenul de Uniune Europeană“. Consiliul Comunităţii 
Europene devine Consiliul Uniunii Europene, iar Comisia 
Comunităţii Europene devine Comisia Europeană. Deci, 
Tratatul de la Maastricht marchează apariția Uniunii 
Europene fondată pe Comunitățile Europene. Conform 
Tratatului asupra Uniunii Europene, cei trei piloni ai 
Uniunii Europene sunt: Politica externă și de securitate 
comună, Justiția și Afacerile Interne. 

Conform articolului 3 al Tratatului de Uniune 
Europeană, Uniunea Europeană dispune de cadrul 
instituțional al celor trei Comunităţi Europene. 
Parlamentului European i se vor acorda noi sarcini: rolul 
Parlamentului în numirea Președintelui Comisiei și în 
votarea asupra .aprobării colegiului ca atare. În urma 
Tratatului de la Maastricht, din organ cu rol esențial 
consultativ, Parlamentul European devine organ legislativ. 
Acest tratat a adus importante modificări în competențele 
Parlamentului, în sensul creșterii influenţei sale, în special 
în procedura de decizie. 

Tratatul de la Maastricht a reprezentat „o etapă nouă în 
procesul de creare a unei Uniuni tot mai strânse între 
popoarele Europei”. 

Tratatul de la Amsterdam a fost semnat la 2 octombrie 
1997 și a intrat în vigoare la 1 mai 1999. Acesti tratat a 
modificat echilibrul instituțional al Uniunii. A avut un 
impact major asupra lărgirii competențelor Parlamentului 
European, mai ales în ceea ce privește procedura de 
adoptare a deciziilor proprii. Tratatul prevedea printre 
altele, simplificarea procedurii de ' codecizie, 
recunoașterea Parlamentului European în domeniul 
afacerilor interne și justiției; schimbarea procedurii de 
numire a președintelui Comisiei Europene și -a altor 
comisari. .Deși conform principiului echilibrului 
instituțional, orice modificare de competențe a uneia 
dintre cele trei instituţii (Comisie, Consiliu, Parlament) 
atrage după sine schimbări și în responsabilitățile 
celorlalte două, lon Jinga în lucrarea sa „Uniunea 
Europeană — realităţi și perspective” afirmă că „principalul 
câștigător al acestei permanente lupte pentru putere este 
Parlamentul European”. 

Tratatele de la Maastricht și Amsterdam au întărit rolul 
Parlamentului, conferindu-i puteri de codecizie în domenii 
specifice ca: Piaţa Unică, educaţie, cercetare, rețele 
trans-europene, sănătate, cultură etc. 

La 26 februarie 2001 Tratatul de la Nisa este adoptat 
de către guvernele statelor membre, intrând în vigoare 
după ratificarea sa de către toate parlamentele naţionale 
la 1 februarie 2003. 

Dacă Tratatul de la Amsterdam prevedea limitarea 
locuirilor în Parlament la 700, Tratatul de la Nisa a decis 
un număr plafon de 732 de locuri pentru 27 de state 
membre. Conform Protocolului asupra extinderii Uniunii 


Europene anexat Tratatului de la Nisa, numărul 
mandatelor în Parlament pentru perioada legislaturii 
2004-2009, alocate statelor membre și celor care au. 
semnat Acordul de Aderare până la 1 ianuarie 2004, va fi 
stabilit de prezentul tratat'*. Tratatul de la Nisa a urmărit 
să crească legitimitatea. și eficacitatea instituţiilor 
europene în perspectiva lărgirii Uniunii Europene, de 
asemenea prin reformele sale pregătește structurile 
instituționale ale Uniunii Europene în vederea extinderii 
sale cu noi state”. 

Tratatele de la Maastricht, Amsterdam și Nisa au 
reprezentat momente importante în clădirea, evoluția și 
consolidarea construcţiei comunitare. Tratatul de la Nisa 
indică faptul că Uniunea Europeană acţionează din ce în 
ce mai mult ca un actor unitar, depășind nivelul unui 
simplu concert al puterilor occidentale. 





1 Enciclopedie de istorie universală, Ed. All Educational, 
București, 2003, p. 1145 
2 Ibidem, p. 992 
3 Ibidem, p. 992 
4 'Sergiu Tamaș, Dicţionar politic, Ed. Academiei Române, 
București, 1993, p. 200 
5 Cristian Preda, Mic dicţionar de gândire politică liberală, Ed. 
Humanitas, București, 2004, p. 80 
6 Sergiu Tamaș, op. cit., p. 200 
7 Boța Anton, Diaconu Dumitru..., Politici Europene în domeniul 
dezvoltării regionale durabile, Ed. Universităţii Pitești, 2004, p. 
8 Smochina Carolina, Parlamentul European: evoluţie și probleme 
juridice, Chişinău, 2005, p. 16 
9 Elise Marinescu, M. Delcea, Elemente de drept comunitar din 
perspectiva Proiectului de Constituţie Europeană, Ed. 
Universității Pitești, 2004, p. 10 
10 La Parlament europeen. Pouvoirs — Election — Role future Actes 
du huitieme Collogue de FIEJE sur les Communautes 
europeennes organise a Liege, les 24, 25 et. 26 mars 1976, 
Liege; Colections de la faculte du droit d'economie et sciences 
sociales. de /'universite de Liege, 1976, p. 343 în Smochina 
Carolina, op. cil, p. 26 
11 Octav Bibere, Uniunea Europeană între real și virtual, Ed. All, 
București, 1999, p. 117 
12 Anton Boța, op. cit, p. 35 

16 |.P. Filipescu, A. Fuerea, Drept instituţional comunitar european, 
Ediţia a II-a, București, Ed. Actami, 1999, p. 351 
17 V. Vese, A. Ivan, Tratatul de la Nisa, Cluj-Napoca, Ed. Dacia, 
2001, p.168 
18 Anton Boţa, op. cit., p. 47 

„Cercetarea Studenţească în Mileniul |Il” 
„Ediţia a V-a, 8-10 decembrie 2006 


Uneori ne punem întrebarea „How is made?'. Cum se 
face ce? Orice! in cazul de faţă istorici. Bineînţeles, nu toţi 
cei ce termină o facultate de istorie ajung istorici, ci numai 
câţiva - cei aleși, cei muncitori. 

Numai pasiunea dusă la extrem, dragul de a „dezgropa” 
trecutul, de a cerceta în biblioteci și arhive, cu orele, cu 
zilele, cu săptămânile, în spera,nţa că în cele din urmă 
evenimentele până atunci neclare în mintea ta se vor 
lămurii, dezvăluindu-ți adevărul istoric, fac diferenţa între 
cei iniţiaţi („aleși;') și colegii lor. 

Această trudă intelectuală își găsește rodul pentru 
tinerii aflaţi pe băncile facultăţii numai prin participarea la 
sesiunile de comunicări ştiinţifice, fie că sunt ele destinate 
în exclusivitate studenţilor ori și cercetătorilor cu vocaţie — 
istoricilor. Dar pentru un astfel de student, nimic nu este 
mai frumos decât o sesiune de comunicări științifice pur 
studențească, acolo unde știe că se poate „bate”, în 
afirmaţii și argumente, de la egai la egai cu colegii săi de 
breaslă, fără a mai avea complexul de a fi „vânat' de un 
cercetător cu experienţă. 

in perioada 8-10 decembrie 2006 a avut loc la 
Universitatea din Pitești a cincia ediţie a Sesiunii de 
Comunicării Științifice „Cercetarea Studentească în 
Mileniul II!, devenită internaţională prin participarea 
studenţilor din Republica Moldova, eveniment mult 


Decernarea 
Premiilor de Excelenţă 
în cultură pe anul 2006 


În ultimele zile ale anului trecut, mai exact în data de 27 
decembrie 2006, a avut loc un eveniment care face cinste 
municipiului Pitești și culturii acestuia. Venită ca iniţiativă 
a Direcţiei pentru Cultură, Culte și Patrimoniul Cultural 
Naţional Argeș, la a cărei conducere se află regizorul 
Bogdan Cioabă, Gala Decernării Premiilor de Excelenţă 
în Cultură s-a dovedit a fi o manifestare fastuoasă de 
recunoaștere și recompensare a celor ce au reușit, prin 
activitatea lor constantă, să aducă benefțicii majore în 
domeniul culturii argeșene. 

„ Conducerea D.J.C.C.P.C.N. Argeș a căutat să împartă 

diversele sectoare de activitate culturală astfel încât să-i 
dea o reprezentativitate cât mai largă, rezultând în felul 
acesta șase compartimente: arhitectură, arte plastice, 
literatură, management cultural, muzică și teatru. Cei 
distinși cu premii de excelenţă, corespunzând celor șase 
domenii, au fost, urmând ordinea sus menționată: di. 
Anton Staicu, Filiala Pitești a Uniunii Artiștilor Plastici din 
România, di. Radu Aldulescu, dna Filoftea Pally, di. 
Gheorghiță Stroe Viad și dna Cristina Ciucu. 


așteptat de studenții din localitate si care face o deosebită 
cinste Facultăţii de Științe Socio-Umane de aici. 
Manifestarea a fost posibilă și datorită sprijinului material 
oferit de Consiliul Județean Argeș și Fundaţia „General 
Ștefan Gușă. La invitaţia organizatorilor piteșteni, au 
răspuns studenţi de la centre universitare din Cluj, 
Timișoara, Alba lulia, Sibiu, Craiova, București, Constanţa 
și Chișinău. | 

Nu au lipsit nici de astă dată obișnuitele „încrucișări de 
săbil', aprinsele discuţii pro și contra pe diversele teme, 
argumentaţiile mai mult sau mai puțin convingătoare, 
calmul unora și tracul altora. 

La finele lucrărilor, reprezentanţii Fundaţiei „General 
Stefan Gușă” au acordat câte trei premii studenţilor de la 
fiecare din cele două secţiuni (Istorie veche, arheologie și 
istorie medievală pe de o parte și istorie modernă și 
contemporană pe de cealaltă parte). 

Ultima zi a manifestării a fost destinată excursiei în grup 
a participanţilor de la Sesiunea de Comunicări la 
Catedrala Episcopală de ia Curtea de Argeș. În ciuda 
vremii mohorâte și a lucrărilor de restaurare ce sunt în 
curs la acest monument vestit istoric, studenţii au fost 
încântați de oportunitatea acordată, mai ales că indiferent 
de timp sau timpuri, tinerii vor fi şi vor rămâne tineri. 





Ceremonia a avut loc la restauratul hotelului Yaky din 
Pitești în prezența unei distinse asistenţe, din rândul 
căreia menţionam pe domnii Constantin Nicolescu — 
președinte al Consiliului Județean Argeș, Gheorghe 
Rizescu — subprefect al judeţului Argeș, Marian Fulga — 
vicepreședinte al Consiliului județean Argeș, dna Liliana 
Gagiu — viceprimar al municipiului Pitești etc. 

Debutând sub bune auspicii, manifestarea promite să 
devină o frumoasă tradiție locală argeșeană, lupta 
constructivă dintre diverșii exponenţi culturali anunțându- 
se pentru anul în curs una acerba, spre beneficiul întregii 
culturi locale și naţionale. (N.G.) 

"Siujitorii" tradiţiei argeşșene 
și perpetuul drum al muncii bine făcute 


La 19 ianuarie 2007, la sediul din B-dul Republicii, 
Centrul Judeţean pentru Conservarea și. Promovarea 
Culturii Tradiţionale Argeș a ţinut să vină înaintea 
comunităţii culturale locale cu rezultatele muncii sale din 
ultima perioada a anului trecut. Deși generos în 
dimensiuni, holul de primire al instituției gazdă s-a dovedit 
a fi de astă dată neîncăpător pentru a-i cuprinde ia un loc 
pe ioți cei ce au dorit să fie prezenţi la eveniment. 

Și cum lansarea simultană a mai multor cărţi este un 
lucru mai puțin întâlnit în urbea Piteștilor, evenimentul s-a 
bucurat și de o largă participare a mass-media, care a 
trimis, la rândul ei, către piteșteni, mesajul că mișcarea 
culturală din Argeș este un adevăr, nu simplă 
propagandă. Au luat cuvântul personalităţi locale și nu 
numai, finanţatori ai centrelor culturale din județ, dar şi 
creatori, între care îi menţionăm pe domnii Marian Fulga 
(vicepreședinte al Consiliului Judeţean Argeș), Marius 
Postelnicescu (consilier județean pentru Cultură), 
senatorul Mihai Ungheanu, Costin Alexandrescu (director 
al instituției gazdă), Adrian Sămărescu (redactor șef la 
revista Buletin Cultural  Argeşean), Grigore 
Constantinescu etc. 

Într-o ordine prestabilită au rostit alocuţiuni: dI Costin 
Alexandrescu, ca director, și Adrian Sămărescu - tânăr 
director al nou înfiinţatei edituri Alean, aflată în subordinea 
directă a Centrului Creaţiei Populare, care au adus 


mulțumiri Consiliului Judeţean Argeș - finanţator principal 
al instituțiilor de cultură din judeţ; di Grigore 
Constantinescu, care și-a lansat ultima lucrare intitulață 
“Argeș. Dicţionar etno- cultural“; conf. univ. Adriana Rujan 
care și-a prezentat, de asemenea, ultima apariţie 
editorială, "Folclor poetic din Argeș”; di Gheorghe 
Gomoiu, dirijorul și coordonatorul activităţii corului de 


camera Ars Nova, care a dorit să sublinieze încă o dată 


activitatea corală din Pitești în ultimii 140 de ani; d! lon 
Stroie, care și-a lansat cea de-a treia carte a sa, în fapt o 
monografie intitulată "Școala din comuna Vlădești-județul 


Argeș", lucrare catalogată ca un "document al 


documentelor"; di Constantin Cârstoiu, care a prezentat 
apariția "Caietului folcloric Argeș"; di Corneliu Lamba,- 
care a lansat pe anul 2007 Buletinul informativ al Centrului 
Creaţiei Populare, adevarată carte de vizită a acestei 
instituției. | 

În final, reprezentanți autorităţii judeţene finanţatoare, 
dar nu numai, numindu-i aici pe domnii Marian Fulga, 
Marius Postelnicescu și Mihai Ungheanu, au ținut să 
laude la unison activitatea plină de rezultate a celor care 
lucrează în cadrul Centrului Creaţiei Populare, urând viaţă 
lungă şi bogată nou-înființatei edituri Alean și, mai ales, 
promițând sprijinul și pe mai departe instituțiilor care 
desfășoară activităţi cu caracter cultural la nivelul 
municipiului Pitești și județului Argeș. (drd lonuţ G.) 


Cercul die istorie Armand Călinescu — 
activităţi și dezbateri 


Centrul Cultural Piteşti s-a obișnuit să marcheze 
momentele importante și controversate din istoria 
românilor. Proiectele desfăşurate în perioada ianuarie — 
aprilie 2007 la Centrul Cultural, sala Ars Nova, au fost 
gestionate de Clubul de istorie Armand Călinescu și au 
făcut parte din ciclul de dezbateri interactive «/storie 
restituită şi asumată». 

În data de 24 ianuarie 2007 a avut loc demersul istoric 
intitulat sugestiv 24 /lanuarie 1859 — Unirea Principatelor 
Române sub sceptrul lui Alexandru loan Cuza. Lucrările 
simpozionului s-au axat pe analiza fenomenului Unirii 
Principatelor Române, precum și pe o abordare nouă a 
instituției Cuza, aspecte care acum, în anul 2007, capătă 
alte dimensiuni având în vedere subiectele care fac acum 
obiectul de studiu al manualului Istoria Românilor. 

Februarie 2007 a stat sub semnul seminarului O sută 
de ani de la Răscoala din 1907. Dialogul amica! dintre 
elevi și profesori a lămurit o serie de aspecte ale răscoalei, 
făcându-se totodată și o analogie între ceea ce s-a 
comentat până în 1990 despre răscoală și ce reprezintă 
astăzi anul 1907 în conștiința românilor. 





Colocviul desfășurat la 6 martie 2007 a avut ca bază de 
dezbatere instituirea regimului comunist în România și 
trecerea de la un sistem politic pluripartitist la unul de 
dictatură, care avea să ne separe pentru o bună perioadă 
de timp de statele civilizate și democratice ale Europei și 
ale lumii. 

În Săptămâna Mare — masa rotundă Antonescu, pro și 
contra. Concluzia proiectului desfășurat la Centrul Cultural 
Pitești a fost că dacă lui Cuza i s-au atribuit dimensiunile 
unei instituții, atunci și Antonescu ar trebui să merite 
același titlu. . 

Ultima acțiune culturală a acestei perioade a fost 
dezbaterea interactivă Vlad Țepeș, între adevăr, legendă 
sau mit. Poziţia majoritaţii participanţilor la aceste ultime 
două manifestări culturale a fost aceea că România ar 
avea nevoie acum, mai mult ca niciodată, de personaje 
precum Țepeș sau Antonescu, pentru ca imaginea 
noastră în Europa Unită să fie una pozitivă, clară și 
neechivocă. 

Referent Marius CHIVA 

VALERIU FLORIN DOBRINESCU 


Cum ar putea fi mai bine descrisă viaţa, altfel decât ca 
fiind o perioadă scursă între două momente suspendate 
în timp? 





Locuinta Dobrinescu., | 
„Biroul” de lucru 

lata un exemplu: 25 aprilie 1943-18 decembrie 2003. 

Aceasta este „viața celui care a fost V.F. Dobrinescu — 
profesor, coleg, prieten, frate, tata...de excepţie. Noi toți 
cei ce l-am cunoscut, într-una din aceste ipostaze, ne 
mândrim ca am putut sa fim alături, să ocupăm un timp și 
un spațiu, fie el si cât de mic, în existenţa acestui adevărat 
titan. 

O dată cu trecerea sa în neființă, breasla istoricilor a 
resimţit din plin golul pe care acest „sfânt al muncii, cum 
a fost numit pe drept cuvânt, îl lăsa în urmă. E adevărat, 
viaţa cotidiană avea să-și urmeze cursul, însă parcă nu la 
fel ca și înainte. Reculul sau unda de șoc propagată în 
istoriografia română, prin trecerea în lumea drepţilor a 
acestuia, venea cu o forță copleșitoare. Colegii și prietenii 
săi, cei care l-au cunoscut mai bine, aveau sa-i închine, 
toți, frumoase rânduri de aducere aminte, oricând puncte 
de reper pentru cei care, din neșansă, nu au apucat să-l 
cunoască. 

Dorind parcă să spargă tiparele matematice ale unei 
biografii întotdeauna reci, care-l prezenta ca pe un vlăstar 






= drd Narcis Gherghina 


al Bărăganului, școlit la Pitești și la lași, devenit întâi 
profesor la Pitești, apoi cercetător și cadru universitar la 
lași, ajuns ulterior profesor titular la catedra de Relaţii 
Internaţionale a Universităţii din Craiova și, prin voia sorții, 
din nou profesor — de data aceasta numai colaborator — la 
Universitatea din Pitești, cei apropiaţi ilustrului profesor au 
incercat să scoată în relief diferitele aspecte care 
compuneau personalitatea-i complexă: puterea de muncă 
extraordinară și memoria prodigioasă (Gh. Buzatu), 
răbdarea benedictină (lon Pavelescu), aerul ascetic 
(Constantin Bușe), modestia rar întâlnită (Maria 
Georgescu), caracterul integru, voința de fier etc. 

A scris mult și a scris bine; a scris pentru că aceasta i- 
a fost menirea. A făcut-o cu mare plăcere și deplină 
responsabilitate, valorificând mare parte din informaţiile 
culese cu acribia-i specifică din marile arhive ale lumii: 
Palo Alto — California, Washington D.C., Londra, Paris, 
Nantes, Freiburg etc. 

Forța creatoare și opera-i bogată îi sunt incontestabile, 
cele 22 de volume de autor, 17 editări sau coordonări de 
volume, 54 de colaborări la volume și peste 250 de studii 
și articole stând mărturie peste timp. 

Ne-am obișnuit, și așa e și firesc, să aducem omagiu 
istoricului V. F. Dobrinescu ori de câte ori deschidem o 
carte a sa ori îl cităm în lucrările noastre personale. 

Datorită calităţilor sale excepţionale și a firii sale 
plăcute și agreabile, a reușit să ne fascineze pe toți, 
deopotrivă studenţi, doctoranzi, colegi de catedră, 
prieteni. De aceea, apartenența sa pământeană este 
revendicată cu pioșenie de către toți cei care pentru un 
timp, am fost concitadini cu regretatul profesor: ieșeni, 
focșeneni, craioveni, piteșteni. 

V.F. Dobrinescu a fost fără îndoială un istoric 
perpetuum mobile, și cum prieteni putea găsi oriunde își 
îndrepta pașii, am putea spune că pretutindeni s-a simțit 
„acasă”. Destinul a făcut însă ca acest „acasă' să fie mai 
mult ca oriunde la Pitești: oraşul anilor de liceu, al primei 
catedre în învățământ, al neprețuitelor sale arhive militare, 
al facultăţii de istorie pe care a „fondat-o' și, în cele din 
urmă, al locului unde avea să-și lase, pentru totdeauna, 
ființa pământeană. 

Și dacă făptura lumească a istoricului Dobrinescu a 
încetat să mai existe, latura sa spirituală, mai presus de 
perenitatea umană, continuă să dăinuie în subconștientul 
colectiv al celor care l-au cunoscut, pentru că legăturile 
sinaptice, de natura imaterială si transcedentală, stabilite 
între noi și spiritul său, vor continua să dăinuie de-a 
pururea, pentru că, așa cum afirma Cicero: „Viața celor 
morți se află în amintirea celor vii. 

Cronica războiului aerian 
“Războiul aerian în România (1941-1944)" este o carte 
scrisă cu sufletul. O carte scrisă de un aviator, despre 
aviatori. Un adevărat omagiu adus celor care, cu prețul 
vieții lor tinere, au făcut OPOZIISIU unui adversar numeros și 
tenace. 


Așa cum arată și titlul lucrării, în perioada anilor 1941- 
1944, deasupra teritoriului naţional al României s-a dat un 
adevărat război aerian, dus de către coaliția Aliată 
sovieto-americano-britanică, cu o îndârjire greu de 
imaginat. Prin faptul că în cadrul Conferinţei de la 
Casablanca, din ianuarie 1943, Aliaţii americani și britanici 
au stabilit distrugerea rafinăriilor ploieștene și a sondelor 
de petrol prahovene drept al patrulea obiectiv strategic al 
războiului împotriva forțelor Axei, aceștia nu făceau 
altceva decât să recunoască în mod explicit rolul decisiv 
pe care petrolul românesc îl avea în ecuaţia întregului 
război aflat în desfășurare. 

Și dacă pentru realizarea acestui obiectiv, coaliția 
Aliată (îndeosebi americano- britanică) nu a precupețit nici 
un efort, împingând pe cerul românesc un număr de 
avioane nicicând și niciunde întâlnit până la acea dată, 
nici cei de la apărarea aeriană și antiaeriană a teritoriului 
(românesc) nu au ezitat să intre în luptă și să li se opună 
invadatorilor, în ciuda inegalităţii flagrante a raportului de 
forțe. Pentru acest lucru, mulți aveau să plătească cu 
propria viaţă. | 

Tocmai despre acești eroi, recunoscuți, mai puţin știuți 
și chiar anonimi istoricul de aviaţie Vasile Tudor și-a 
propus să scrie. Cercetările anterioare, materializate în 
editările "Ei au forțat imposibilul”, "Căpitan av. erou 
Alexandru Șerbănescu", "Constantin "Bâzu"Cantacuzino - 
Prințul Așilor" au pregătit terenul pentru apariția acestei 
lucrări ce prezintă la modul unitar, în maniera istoricului 
Vasile Tudor, episodul bombardamentelor Aliate asupra 
României. | 

Prin titlul ales pentru cartea sa, acesta introduce în 
literatura de specialitate, dar și în istoriografia română, 








concepiul de “război aerian" deasupra teritoriului 
României pentru etapa celui de-al Doilea Război Mondial, 
asupra cărei semnificaţii insistă pe parcursul întregii 
lucrări, argumentându-l prin zeci și chiar sute de 
documente. 

De asemenea, cu îndreptățită voință, autorul 
cataloghează bombardamentele americane și britanice 
din primăvara și vara anului 1944 drept "teroriste", 
demonstrând graţie documentelor identificate în Arhivele 
Militare Române, caracterul just al afirmațiilor sale. 

Trăirea intensă a evenimentelor de acum mai bine de 
60 de ani este profundă și ușor de sesizat în cadrul celor 
peste 300 de pagini ale lucrării, împărțită în 16 capitole, 
această trăire provenind și din faptul că, născut la 
marginea aerodromului de la Geamăna-Pitești, autorul a 
văzut cu ochii țâncului de 10 ani, isprăvile aviatorilor 
despre care, cu minte de adult, scrie acum. 

În. cuprinsul cărții sale, autorul nu a dat nimănui mai 
mult credit decât a meritat, și nu a iertat nimic, indiferent 
daca a fost vorba de americani, de britanici și chiar de 
români. Când a fost cazul, nepărtinitor, a pus la zid atât pe 
atât pe unii, cât și pe alţii. Exemplul aviatorului român 
carbonizat de viu în propria epavă de avion, datorită 
lașităţii condamnabile a "camarazilor" săi, este mai mult 
decât elocvent: “Echipele germană și română ce lucrau la 
avionul Me 109, au încercat să scoată pilotul, care era 
numai rănit ușor, dar începând să explodeze muniția - 
după câte raportează un ofițer german - cei din echipa 
română au fugit și germanii nu au mai putut să ridice 
singuri fuselajul avionului spre a scoate pilotul. Un soldat 
german a căpătat arsuri la mâini și pe față încercând să 
salveze pe tânărul pilot care, după expresia germanului, 
se bucura că va i scos. Fără concursul echipei românești, 
nu s-a mai putut face nimic (...)”. 

Plină de tragism, pigmentată cu mărturii ale 
supraviețuitorilor acelor evenimente și presărată cu 
sincere și veritabile accente de patriotism, lucrarea 
prezintă succesiv teribilele bombardamente diurne și 
nocturne ale americanilor, britanicilor și sovieticilor, 
lansările de parașutiști inamici, suferințele populaţiei 
civile, pagubele provocate economiei naţionale și alte 
aspecte dureroase ale confruntărilor militare. De 
asemenea, războiul aerian dus în Transilvania, contra 
vechilor camarazi de arme germani, începând cu luna 
septembrie a anului 1944, pentru recăpătarea acesteia, 
este tratat mai amplu și mai la obiect decât faţă de alte 
cazuri din istoriografia română. 

Prefaţa cărții "Războiul aerian în România (1941- 
1944)' este semnată de reputatul istoric de aviaţie - prof. 
univ. dr. Aurel Pentelescu, membru al Comisiei de Istorie 
Militară, care, la rândul său elogiază efortul istoricului 
Vasile Tudor, făcând mărturisirea sinceră că: "cele 
aproape 300 de pagini de manuscris (...) m-au copleșit 

[s.r.] prin bogăţia informaţiilor și naraţiunea faptelor (...)". 

Așadar rodul celor aproximativ 10 ani de cercetări 
intense întreprinse în cadrul Arhivelor Militare Române de 
la Pitești a fost încă de la început catalogat ca un succes. 
De acum rămâne ca publicul! larg, de la cei tineri, la cei 
mai vârstnici, să se pronunțe asupra reușitei acestei cărți 
cu adevărat unice în istoriografia română până în 
momentul de față. (N.G.) 


Deceniul “Generalilor” 

În ultimul deceniu, cercetătorul, muzeograful și istoricul 
Vasile Novac ne-a obisnuit cu seria de lucrări intitulată 
„Generali...”. O muncă asiduă, continuă, meticuloasă și 
plină de răbdare. Zile de-a rândul, Vasile Novac ne-a 
obișnuit pe „noi”, cei prezenţi la Sala de Studiu a 
Arhivelor Militare Române de la Pitești, cu prezența sa 
tăcută și modestă, aplecat deasupra dosarelor de ofițeri ai 

armatelor române născuți în fostele judeţe Argeș și 
Muscel. 

„Generalul, cum este cunoscut printre apropiații de 
aici, descifra, asemenea unui astrolog din vechime, 
emblematicele destine ale ofițerilor săi, din registrele 
legate .cu ferecături metalice, dându-le viață prin cărțile 


sale, ce au apărut într-o cadență constantă: „Generali 


Câmpulungeni (Piteşti, 1996, Ed. Cultura, 288 p.), 
„Generali Piteșteni f (Pitești, 2001, Ed. Nova 


Internațional, 288 p.), „Nicolae Gloescu și alți generali 


câmpulungeni' (Pitești, 2002, Ed. Nova Internaţional, 332 
p.), „Generali Piteșteni IP (Pitești, 2003, Ed. Nova 
International, 276 p.). 

Ultima apariţie editorială din acest ciclu — planificat 
astfel încă de la bun început — care-l și încheie, a fost cea 
intitulată „Generali Argeșen! ( 2 vol., Piteşti, 2006, Ed. 
Nova internaţional, 496 p. + 480 p.). Lansarea celor două 
volume a avut loc la Biblioteca Judeţeană Argeș în data 











- Gata Nuova 


de 23 ianuarie 2007 în prezenţa iubitorilor de istorie și a 
oamenilor de cultură din municipiul Pitești. Cei care au 
stat alături de autor, rostind elogioase cuvinte la adresa 
lucrării recent editată, au fost dna Denisa Popescu din 
partea Bibliotecii Județene Argeș și di. Cornel Carp — 
comandant ai Arhivelor Militare Pitești. 

Cartea, asemenea predecesoarelor sale din seria 
„Generali..." este un document în sine, scoțând din colbul 
timpului eroi ai acestui neam, ofiţeri de carieră, cu rare 
însușiri ostășești, născuți pe teritoriui județului Argeș. 

Departe de a fi o simplă reproducere a unor pagini ce 
consemnează carierele militare ale acestor ofiţeri, 
lucrarea se dezvăluie încă de la început cititorului avizat — 
istoricului — ca un compendiu de destine militare bine 
alcătuit, scris cu pricepere și pertinență de mâna unui 
cercetător care, coboară parcă el însuși din acele vremuri 
de mult apuse, de respect şi charm cavaleresc. 

Nu ne întrebăm de utilitatea unei asemenea lucrări, 
dată fiind experienţa anilor trecuţi, când cărțile din ciclul 
Generalilor au fost „vânate” de pasionaţii de istorie, 
studenți sau absolvenţi ai Facultăţii de Istorie, istorici de 
marcă și chiar militari de carieră. (N.G.) 


Argeș. Dicţionar Etno-Cultural 
Un expert în bibliofilie — al cărui nume aș dori să 
rămână în anonimatul eternității lui — susţinea, în deplină 
cunoștință de cauză, că este mult mai comod să redactezi 
o operă, indiferent de amploarea ei, decât să stabilești 
titlul acesteia. Motivația sa era extrem de simplă: un titlu 
adecvat este acela care sugerează „substanța” operei... 
Argeșul — întâiul ținut voievodal românesc — urma să fie 
„strâns” în chingile livrești ale unui dicționar etnocultural... 
«Dicţionarul etnocultura! al judeţului Argeş» sau 
«Argeș. Dicţionar etnocultural» reprezintă, fără gând de 
laudă păgână, un autentic „corpus al memoriei culturale” 
definitorii fiecărei localități din arealul Argeș-Muscel, și, 
implicit, un instrument de lucru extrem de eficient, întrucât 

direcționează cercetările complexe ale unor specialiști 
aparținând variilor domenii, interesaţi în descifrarea și 
aprofundarea fenomenelor culturii și civilizaţiei locale. 
Prin structura adoptată: componenţa comunelor; 
atestarea documentară inițială a satelor constituente; 
toponimia localităţilor componente; specificul etnocultural 
(cu referiri esențiale la: arhitectura tradițională, 
organizarea specifică a interioarelor locuinţelor țărănești, 
portul popular, arta populară, folclorul literar, folclorul 
muzical, folclorul coregrafic etc.) obiective importante 
(biserici, cruci de piatră, monumente ale eroilor); 
personalităţi cultural-artistice locale; indice bibliografic, 
volumul constituie un mode! de sistematizare 
structuralistă a informaţiilor de o densitate considerabilă, 
absolut indispensabile în elaborarea unor studii viabile cu 
caracier monografic, studii în care esența să nu fie 
„inăbușită” de detalii nesemnificative. (din cuvântul de 
prezentare al cărţii sale - Grigore CONSTANTINESCU) 


Scrisă într-un limbaj accesibil, de „dicționar, dar 
strunită de o retorică aparte, ea însăși trăsătură identitară 
de tip stilistic, lucrarea realizată de cercetătorul Grigore 
Constantinescu se adresează atât „inițiaţilor” în 
fascinantul domeniu al culturii și civilizației tradiționale, cât 
și „neinițiatilor” căutători ai ieșirii din labirint. (Argument de 
Adrian Sămărescu) 


Biserica Mavrodolu 

De apariţie recentă (2007), cartea „Biserica Mavrodolu” 
este rolul strădaniei comune a preotului paroh Constantin 
Onu și a istoricului Vasile Novac, care reușesc să aducă 
în fața publicului larg o lucrare consistentă și bine 
documentată despre ceea ce a fost pentru o bună 
perioadă de timp catedrala orașului Pitești. 
„ Consultând numeroase documente identificate în 
fondurile Arhivelor Naţionale ale Statului-București, dar şi 
cele ale Direcţiei Judeţene Argeș, ale aceleiași structuri, 
cei doi autori ai lucrării au reușit să creeze o imagine de 
ansamblu veridică și neechivocă asupra trecutului 
Bisericii Mavrodolu din Mahalaua Albastră, sau din 
Mahalaua de Jos cum i se mai spunea acesteia, 


expunând într-o înșiruire logică diferitele aspecte careg 


compun evoluția istorică a acestui sfânt locaș. 
Primele documente care atestă existenţa aici a unui 
edificiu ecleziastic provin de la anul 1752, surse materiale 


prin care se făcea cunoscut că „pe locul actualei biserici 


se găsea una de lemn, făcută de Enen Cupeţul'. Biserica 
de zid cu hramul „Adormirea Maicii Domnului avea să fie 
construită pe temeliile vechii biserici de lemn, la 1818, de 
câtre căminarul loan (lancu) Mavrodolu. 

Arsă din temelii în marele incendiu de la 1848, odată cu 
întreg orașul Pitești, biserica avea să fie reconstituită prin 
grija enoriașilor acestei biserici, un an mai târziu. 


Evenimentele ulterioare din istoria acestui sfânt locaș 
sunt prezentate cronologic, fiecare aspect al vieţii ce se 
desfășura între zidurile de piatră ale complexului 
bisericesc acordându-i-se un spaţiu generos. Sunt 
documentate astfel, actele de milostenie ale slujitorilor și 
enoriașilor acestei biserici către populaţia săracă din oraș 


în diverse momente de restriște ale neamului românesc: 


pricinile pe care le-au avut de rezolvat slujitorii bisericii 
(așa cum a fost cazul solicitării către instituția ierarhică 
superioară de revenire la statutul de catedrală, uzurpat de 
Primăria orașului, care acordase această “titulatură 
bisericii Sf. Gheorghe), implicarea în viaţa socială etc. 
Din dorința de a lăsa în urmă o lucrare cât mai 
completă, autorii lucrării au considerat necesar ca alături 
de partea care alcătuiește istoricul acestui așezământ 
ecleziastic, să înfăţișeze și activitatea recentă sau 








prezentă a celor ce slujesc în cadrul acestuia. A luat 
naștere, în felul acesta, capitolui de Anexe, în care Corp 
aparte îl face secțiunea „Biserica la zi" și care cuprinde la 
un loc o serie de cuvântări, mărturii, dedicaţii de suflet, 


împliniri de natură duhovnicească, dar și materială (cazul 


înființării corului și ulterior a facultăţii pentru surdo-muţi) 
ale preoţilor care slujesc la Biserica Mavrodolu. 

O menţiune specială trebuie făcută în privința secțiunii 
_reproducerilor color, de exterior sau de interior, ale 
„Bisericii Mavrodolu, substanţială din punct de vedere a 
numărului de pagini, și care sporește considerabil 
valoarea lucrării, prin faptul că aceasta se constituie într-o 
certă și valoroasă mărturie peste veacuri a frumuseții 
acestui locaș bisericesc. 

Așadar, „Biserica Mavrodolu” se prezintă ca o veritabilă 
piesă de rezistenţă în ansamblul complex al lucrărilor 
dedicate deopotrivă slujitorilor Bisericii Ortodoxe Române, 
cât și istoricilor, dar și într-o lectură documentară, chiar 
necesară, asupra vieţii comunităţii piteștene din ultimele 
două veacuri. 

Accesând adresa  http://monograția.muscel.ro/ 
cuprins.htm găsim o pagina cu fotografii, excelente, din 


Câmpulung Muscel, o monografie ilustrată cu „peste 300 
de vederi. 

Deși cu o interfaţă mai puţin interesantă, site-ul ne 
oferă imagini de neuitat din Câmpulungul secolului trecut. 

Structurate pe categorii (ex: „Vederi din Foisorul de 
foc”, „Mănăstirea Negru Vodă” sau „Bulevardul Pardon”) 
fotografiile au o calitate excelentă, sunt ușor de accesat și, 
dacă dorim, de copiat. Fiecare fotografie este însoţită de 
o scurtă descriere. 

Este reliefat, de asemenea, portul popular din zona 
Muscel, ilustratele fiind o bună sursă de documentare 
pentru etnografi. 


http://www.samaelwings.com/grecorom/h 


Cine nu este fascinat de personajele legendare? 
Vizitând acest site găsim un dicţionar al mitologiei Greciei 
antice bine întocmit. Pagina este la îndemâna tuturor, fiind 

ușor de accesat, navigarea făcându-se de asemenea cu 
mare lejeritate. Cu o structură simplă, site-ul prezintă un 
index alfabetic care ne ajută să „călătorim” printre zeități și 
personaje din Grecia antică. Pentru fiecare denumire sunt 
oferite informaţii extrem de utile, în esenţă cunoștințe 
generale pentru orișicine. 


http:/Awww.crimeantexts.orag.uk/sources.htmi 


Un site dedicat, în totalitate, războiului din Crimeea 
(1853-1856). Bazat pe expunerea unor documente edite 
contemporane războiului, site-ul oferă pasionaţilor de 
istorie militară modernă și a celor fac o specializare în 
domeniul jurnalistic, imaginea fidelă, a unui război în plină 
desfășurare, zi de zi, oră de oră. Acest lucru este făcut 

posibil Bia pă: jet unui volum important de 
informaţii precum reportaje, scrisori etc, majoritatea 
aparținând cotidianului londonez „The Times”. 


http:/www.traditii.ro 


Un site ce reînvie obiceiuri, datini, tradiţii și meșteșuguri 
să) aducând în casele românilor de pretutindeni 

bucuria, frumusețea și varietatea tradiţiilor străbune. Sunt 


prezentate, cronologic, sărbătorile la români, precum și 


obiceiuri și datini legate de acestea. Meșteșugurile (arta 
prelucrării lemnului, țesutul, olăritul, pictarea icoanelor 
populare, a ouălor încondeiate, confecţionarea păpușilor 
tradiționale, a podoabelor) sunt descrise și însoţite de 
exemple grăitoare ale practicării acestora pe teritoriul 
României. Găsim articole legate de obiceiuri și tradiții, 
precum Dragobetele, Mărţișorul, Florii, Paști, Crăciun, 
nunta la români etc, | 

Pe lângă tematica variată, site-ul pune ia dispoziţie și 
un număr impresionant de fotografii, grupate pe categorii 
tematice. 


http:/Awww.geocities.com/CapitolHill/9820/spain17. 

Site-ul papa Civil War” este, așa cum o arată și 
titlul, unul dedicat războiului civil spaniol. Cu o prezentare 
grafică relativ modestă, site-ul reușește totuși să capteze 
atenția vizitatorilor prin multitudinea link-urilor care se 
regăsesc în cuprinsul său. 
Desfășurarea între-un singur plan a tuturor secţiunilor 
principale, numind aici: războiul aerian, tancurile, marina, 
trupele de uscat, armele folosite în războiul terestru, se 





întinde pe mai bine de 13 ecrane; compartimentarea in 


profunzime a principalelor categorii, in subcategorii (e 
drept, nu întotdeauna disponibile) compensează lipsurile 
de design ale web-master-ului. 

Elementul definitoriu și care merită întreaga 
atenţie este reprezentat însa de conținut, și din punctul 
acesta de vedere, site-ul reușește să satisfacă în bună 
parte preferinţele și așteptările vizitatorilor. 


http:/Awww.elknet.pl/acestory/aces.htm 


Site polonez, bilingv (engleza), dedicat așilor de aviaţie 
din al Doilea Război Mondial. 
Cu o REOIN de start bine realizată și a dala de 

vizitatori, site-ul pune la a împătiriţilor de de avioane 


și de istoria aviaţiei, biografii ale așilor de aviaţie din 16 
țări, toate, cu excepția Uniunii Sovietice si a Marii Britanii, 
făcând parte din tabăra Axei, ca aliate, prietene sau 
ocupate: Germania, Croaţia, România, Spania, Finlanda, 
Japonia, Italia etc. 

Cu toate acestea, pentru unele state numărul așilor 
prezentaţi este minim, lucru datorat în principal lipsei de 
informații. 

Punctul forte al site-ului îl reprezintă secțiunea de 
link-uri, care il leagă de alte peste 20 de siteuri de profil. 


wW.centrul-cultural-pitesti.ro 

